Nivin Pauly Mohanlal Kayamkulam Kochunni writers Sanjay Bobby interview: ഐതിഹ്യമാലയില് നിന്നും അഭ്രപാളികളിലേക്ക്: 'കായംകുളം കൊച്ചുണ്ണി'യുടെ എഴുത്ത് വഴികള് | Indian Express Malayalam\nnivin pauly mohanlal kayamkulam kochunni writers sanjay bobby interview\nഐതിഹ്യമാലയില് നിന്നും അഭ്രപാളികളിലേക്ക്: ‘കായംകുളം കൊച്ചുണ്ണി’യുടെ എഴുത്ത് വഴികള്\n‘കായംകുളം കൊച്ചുണ്ണി’യെന്ന സിനിമയുടെ രചനാ വിശേഷങ്ങളും തിരക്കഥ ഉയർത്തിയ വെല്ലുവിളികളെയും കുറിച്ച് തിരക്കഥാകൃത്തുക്കളായ ബോബിയും സഞ്ജയ്‌യും സംസാരിക്കുന്നു\nUpdated: March 7, 2020 6:37:10 pm\nകുട്ടികളുടെ മനസ്സ് ഒപ്പുകടലാസ് പോലെയാണ്. കാണുന്ന കാഴ്ചകൾ, കഥകൾ എല്ലാം ഒപ്പിയെടുക്കുന്ന ഒരു ഒപ്പുകടലാസ്. കൗതുകം സമ്മാനിക്കുന്ന, അതിശയപ്പെടുത്തുന്ന കഥകളും കഥാപാത്രങ്ങളും എത്ര വളർന്നാലും മനസ്സിൽ നിന്നു മായാതെ പച്ചകുത്തപ്പെട്ടതു പോലെ അവിടെ തന്നെ കിടക്കും.\nതിരക്കഥാകൃത്തുക്കളായ ബോബി-സഞ്ജയ് സഹോദരൻമാരുടെ കുട്ടിക്കാല സ്വപ്നങ്ങളിലെ ഹീറോകളിൽ ഒരാളായിരുന്നു ‘കായംകുളം കൊച്ചുണ്ണി’. പാവങ്ങളോട് സ്നേഹമുള്ള, കൊച്ചുണ്ണി എന്ന ‘കമ്മ്യൂണിസ്റ്റ്’ കള്ളനോട് കുഞ്ഞുനാളിലെപ്പോഴോ തോന്നിയ ഒരിഷ്ടം, വർഷങ്ങൾക്കിപ്പുറം ഒരു സിനിമയായി മാറുകയാണ്. രണ്ടു ദിവസം കഴിഞ്ഞു തിയേറ്ററുകളില് എത്തുന്ന ‘കായംകുളം കൊച്ചുണ്ണി’യെന്ന സിനിമയുടെ രചനാ വിശേഷങ്ങളും തിരക്കഥ ഉയർത്തിയ വെല്ലുവിളികളെയും കുറിച്ച് ഇന്ത്യൻ എക്സ്പ്രസ് മലയാളത്തോട് സംസാരിക്കുകയാണ് തിരക്കഥാകൃത്തുക്കളായ ബോബിയും സഞ്ജയ്‌യും.\nRead More: ‘കായംകുളം കൊച്ചുണ്ണി’ ഒക്ടോബര് 11ന്\n“ഞങ്ങളുടെ കുട്ടിക്കാല ഹീറോ ആയിരുന്നു കൊച്ചുണ്ണി. സിനിമയിൽ വരുന്നതിനു മുൻപെ കായംകുളം കൊച്ചുണ്ണി ഒരു സിനിമയായാൽ നന്നായിരിക്കുമെന്ന തോന്നൽ ഞങ്ങളുടെ ഉള്ളിൽ ഉണ്ടായിരുന്നു. എല്ലാം കൂടി ഒത്തുവന്നത് ഇപ്പോഴാണെന്നു മാത്രം. കുട്ടിക്കാല സ്വപ്നങ്ങളുടെ ബാക്കിപത്രമെന്ന രീതിയിൽ ഒരു ഫാന്റസിയുടെ രൂപത്തിൽ അല്ല ഈ കഥ അവതരിപ്പിക്കപ്പെടുന്നത്, അതിനൊപ്പം ചരിത്രവും കൂടി കൈകോർക്കുന്നുണ്ട്”, സഞ്ജയ് പറയുന്നു.\nവലിയ കാന്‍വാസില് ‘ഹിസ്‌റ്റോറിക്കല്’ എന്നൊക്കെ പറയാവുന്ന തരത്തില് ഉള്ള ഒരു ചിത്രമാണല്ലോ ‘കായംകുളം കൊച്ചുണ്ണി’. അത്തരം ഒരു തിരക്കഥ ഒരുക്കുന്നതിന്റെ വെല്ലുവിളികള് എന്തൊക്കെയായിരുന്നു?\nസഞ്ജയ്: ഹിസ്റ്റോറിക്കൽ എന്നതിനേക്കാൾ ഹിസ്റ്ററിയ്ക്കും മിത്തോളജിയ്ക്കും ഇടയിൽ നിൽക്കുന്നൊരു കഥാപാത്രമാണ് കായംകുളം കൊച്ചുണ്ണി. ചെറുപ്പത്തിൽ അമർചിത്രകഥകൾ വായിക്കുന്ന കാലം മുതൽ തന്നെ ഏറെ രസകരമായി തോന്നിയൊരു കഥാപാത്രം. മിത്തിന്റേതായ ഒരു ഭംഗിയുണ്ടായിരുന്നു കായംകുളം കൊച്ചുണ്ണിയ്ക്ക് എന്നും. കൊട്ടാരത്തിൽ ശങ്കുണ്ണി എഴുതിയ ഐതിഹ്യമാലയിലാണ് ഈ കഥാപാത്രം വരുന്നത്. ഐതിഹ്യമാല അടിസ്ഥാനമാക്കിയുള്ള ഞങ്ങളുടെയും റോഷന്റെയും ഒരു വേർഷനാണ് ‘കായംകുളം കൊച്ചുണ്ണി’ എന്നു പറയാം.\nവെല്ലുവിളിയെ കുറിച്ചു പറയുകയാണെങ്കിൽ, അന്നത്തെ ചരിത്രം എന്തായിരുന്നു, രാഷ്ട്രീയ വ്യവസ്ഥകൾ, സാമൂഹികവും സാമ്പത്തികവുമായ അവസ്ഥകൾ, ജാതിപരമായ അവസ്ഥകൾ എന്നീ കാര്യങ്ങളെ കുറിച്ച് കൃത്യമായുള്ള അറിവുകളുടെ അഭാവമാണ് വെല്ലുവിളിയായത്.\nബോബി: നമുക്ക് അന്യമായ, പരിചയമല്ലാത്തൊരു ടൈം പീരീഡിൽ നടക്കുന്ന കഥയാണ് ചിത്രം പറയുന്നത്. സഞ്ജയ് പറഞ്ഞ പോലെ, രാഷ്ട്രീയ- സാമൂഹിക- സാമ്പത്തിക- ജാതി വ്യവസ്ഥകൾ കൃത്യമായി അറിയില്ല എന്നതിനൊപ്പം തന്നെ, അന്നത്തെ ഭാഷ, വേഷവിധാനം, കറൻസി, ആചാരങ്ങൾ,അനുഷ്ഠാനങ്ങൾ തുടങ്ങിയ കാര്യങ്ങളിലും വ്യക്തത കുറവുണ്ടായിരുന്നു. പലയിടത്തും വായിച്ചിട്ടുണ്ടെങ്കിലും ഒരു സിനിമയിൽ പറയുമ്പോൾ അതിനൊരു ആധികാരികത ഉണ്ടായിരിക്കണമല്ലോ.\nസഞ്ജയ്: അന്നത്തെ ഭാഷയായിരുന്നു മറ്റൊരു പ്രശ്നം. അക്കാലത്ത് കായംകുളം പ്രദേശങ്ങളിൽ ഉപയോഗിച്ച ഭാഷ കൃത്യമായി പിൻതുടരാൻ കഴിയണം എന്നത് വെല്ലുവിളിയായിരുന്നു. അത്തരം കാര്യങ്ങളെ കുറിച്ച് പ്രതിപാദിക്കുന്ന ആധികാരിക ഗ്രന്ഥങ്ങൾ ഞങ്ങൾക്ക് മുന്നിൽ അധികമില്ലായിരുന്നു. അക്കാലത്തെ ഭാഷ അധികം എഴുതപ്പെട്ടിട്ടുമില്ല.\nഅന്ന് സാധാരണക്കാർ സംസാരിച്ച ഭാഷയും സംസ്കൃതം പഠിച്ചവർ ഉപയോഗിച്ച ഭാഷയും തമ്മിൽ പോലും വ്യത്യാസമുണ്ട്. പിന്നെ ഐതിഹ്യമാലയിൽ വരുന്ന ഒരു ഭാഷ വേറെ. അതൊക്കെ ഉപയോഗിച്ചാണ് സിനിമയ്ക്കു വേണ്ട ഭാഷ കണ്ടെത്തിയത്.\nബോബി: ആ കാലഘട്ടത്തെ സംബന്ധിക്കുന്ന കാര്യങ്ങൾ പഠിക്കാനും കണ്ടെത്താനും ഞങ്ങൾക്കൊരു റിസർച്ച് ടീം തന്നെയുണ്ടായിരുന്നു. അന്നത്തെ വേഷം, ഭാഷ, ഭക്ഷണശീലം തുടങ്ങിയ കാര്യങ്ങളെല്ലാം മനസ്സിലാക്കാൻ അവരുടെ സഹായം നല്ലൊരളവു വരെ സഹായകരമായിട്ടുണ്ട്. പിന്നെ ഞങ്ങളും ഞങ്ങളുടേതായ രീതിയിൽ ഒത്തിരി റിസർച്ച് നടത്തിയിട്ടുണ്ട്.\nസിനിമയുടെ സംഭാഷണമൊരുക്കുക എന്നതായിരുന്നു മറ്റൊരു വെല്ലുവിളി. അന്നത്തെ സംസാര രീതിയായിരിക്കണം, എന്നാൽ അത് ഇക്കാലത്തെ പ്രേക്ഷകർക്ക് മനസ്സിലാവുകയും വേണം. ഒരു കാലഘട്ടത്തെ പുനർസൃഷ്ടിക്കുമ്പോൾ സ്ക്രിപ്റ്റിലും അതു കൃത്യമായി വരണമല്ലോ. പിന്നെ ചില വാക്കുകളുടെ, പ്രയോഗങ്ങളുടെ ഒക്കെ അർത്ഥം മനസ്സിലാക്കണം. ഇത്തരം കാര്യങ്ങളെല്ലാം കണ്ടെത്തിയത് റിസർച്ച് ടീമിന്റെ സഹായത്തോടെയാണ്.\nസഞ്ജയ്: ആ കാലഘട്ടത്തെ കുറിച്ചുള്ള കാര്യങ്ങളൊക്കെ മനസ്സിലാക്കിയതിനു ശേഷമാണ് ഞങ്ങൾ തിരക്കഥയിലേക്കു കടന്നത്. വ്യത്യസ്തമായൊരു അനുഭവമായിരുന്നു ഇതിന്റെ തിരക്കഥ എഴുത്ത്. സാധാരണ നമ്മൾ ഒരു കാറു വന്നു നിന്നു എന്നെഴുതുന്നതിനു പകരം, ഇവിടെ ഒരു കുതിരവണ്ടിയോ കാളവണ്ടിയോ എന്ന് ഒന്ന് ആലോചിച്ച് എഴുതണം. അത്തരം കാര്യങ്ങളൊക്കെ വിഷ്വലൈസ് ചെയ്തു എഴുതുന്നത് രസമുള്ള ഒരു പ്രോസസ് ആയിരുന്നു. ഞങ്ങളുടെ കരിയറിൽ ആദ്യമായിട്ടാണ് ഇത്തരമൊരു സിനിമ ചെയ്യുന്നത്.\nഇപ്പോൾ പറഞ്ഞല്ലോ, ഇതൊരു മിത്തിനും ഹിസ്റ്ററിയ്ക്കും ഇടയിൽ നിൽക്കുന്ന കഥാപാത്രമാണെന്ന്. സത്യത്തിൽ നടന്നു എന്നു പറയുന്ന കാര്യങ്ങൾക്കും പാടി പതിഞ്ഞ കെട്ടുകഥകൾക്കും ഇടയിലെവിടെയോ കൂടികുഴഞ്ഞു പോയൊരു കഥ. അത്തരമൊരു വിഷയം കൈകാര്യം ചെയ്യുമ്പോൾ അത് കൂടുതൽ വെല്ലുവിളി ഉയർത്തുകയാണോ ചെയ്യുന്നത്, അതോ കൂടുതൽ ഫ്രീഡം തരികയാണോ ചെയ്യുന്നത്?\nബോബി: വെല്ലുവിളിയും ഫ്രീഡവും തുല്യമാണെന്നു പറയേണ്ടി വരും. കാരണം കായംകുളം കൊച്ചുണ്ണി എന്ന കഥാപാത്രത്തെ കുറിച്ച് ഐതിഹ്യമാലയിൽ പറയുന്നുണ്ട്. നിലവിലുള്ള പുസ്തകങ്ങളിൽ കായംകുളം കൊച്ചുണ്ണിയെ കുറിച്ച് ഏറ്റവും ആധികാരികമായി പറയുന്നതും ഐതിഹ്യമാലയിലാണ്. അതു കൊണ്ടു തന്നെ ഐതിഹ്യമാലയോട് നീതി പുലർത്തികൊണ്ടുവേണം തിരക്കഥ ഒരുക്കാൻ എന്നുണ്ടായിരുന്നു, മുന്നിലുള്ള റെസ്ട്രിക്ഷൻ അതായിരുന്നു.\nപിന്നെ, ഇത്തരമൊരു സിനിമ എഴുതുമ്പോൾ നമ്മൾ ഫാക്റ്റ് മാത്രം പറഞ്ഞു പോയാൽ അതിനൊരു ഡോക്യുമെന്ററിയുടെ സ്വഭാവം വരും. അതൊഴിവാക്കി ഓഡിയൻസിനെ എൻഗേജ് ചെയ്തിരുത്തുക എന്നതും എഴുത്തുകാർ എന്ന രീതിയിൽ ഞങ്ങളുടെ ജോലിയാണ്.\nസിനിമയുടെ ഫോർമാറ്റിലേക്ക് കൊണ്ടു വരുമ്പോൾ വേണ്ട ചേരുവകൾ ചേർത്തെങ്കിലും ചരിത്രത്തെ വളച്ചൊടിക്കാതെയുള്ള ഒരു സമീപനമാണ് ഈ സിനിമയ്ക്കു വേണ്ടി സ്വീകരിച്ചത്.\nസഞ്ജയ്: നല്ല രീതിയിൽ ഈ സിനിമ ഞങ്ങൾക്ക് ഫ്രീഡം തന്നിട്ടുണ്ട്. കൈമാറി കൈമാറി വന്ന കഥകളാണല്ലോ ഐതിഹ്യം. 500 കൊല്ലം മുൻപ് കേട്ട കഥ, 200 കൊല്ലം കഴിഞ്ഞു കേൾക്കുമ്പോൾ ചില കാര്യങ്ങൾ പുതുതായി കൂടി ചേർന്നിട്ടുണ്ടാവും. ചില കാര്യങ്ങൾ മാഞ്ഞു പോയിട്ടുണ്ടാവും. നൂറു കൊല്ലം കൂടി കഴിയുമ്പോൾ ഇതേ പ്രോസസ് തന്നെയാണ് പിന്നെയും സംഭവിക്കുന്നത്. എല്ലാ ഐതിഹ്യങ്ങളും അങ്ങനെ തന്നെയാണ്. അതു കൊണ്ടു തന്നെ കൊച്ചുണ്ണി എന്നൊരു ഐതിഹ്യം നമ്മുടെ മുന്നിൽ വരുമ്പോൾ ഞങ്ങളുടെ വേർഷൻ പറയാനുള്ള ഒരു സ്വാതന്ത്യം ഞങ്ങൾക്കവിടെയുണ്ട്. അതേ സമയം, ഞങ്ങളിപ്പോൾ ഗാന്ധിജിയുടെയോ മംഗൾ പാണ്ഡെയുടെയോ ഭഗത്സിംഗിന്റെയോ കഥ പറയുകയാണെങ്കിൽ ഞങ്ങൾക്ക് ആ ഫ്രീഡം എടുക്കാൻ പറ്റില്ല.\nസിനിമയ്ക്ക് സിനിമയുടേതായ ഒരു കൃത്യമായ പ്ലോട്ട് വേണമല്ലോ. പരന്നു കിടക്കുന്ന ഒരു ജീവിതകഥയിൽ നിന്നും കൃത്യമായൊരു തെരെഞ്ഞെടുപ്പു വേണം. മാത്രമല്ല, ‘കായംകുളം കൊച്ചുണ്ണി’ എന്ന കഥ മുൻപും സീരിയലും സിനിമയുമൊക്കെ ആയിട്ടുണ്ട്. അതിൽ നിന്ന് ഏതു രീതിയിലാണ് ഈ സിനിമ വ്യത്യസ്തമാകുന്നത്?\nസഞ്ജയ്: ഐതിഹ്യമാലയിൽ നിന്ന് ഞങ്ങൾ കാര്യമായി വ്യതിചലിച്ചിട്ടില്ല. പക്ഷേ നല്ലൊരളവ് വരികൾക്കിടയിലെ വായന ഞങ്ങളിൽ നിന്നും ഉണ്ടായിട്ടുണ്ട്. ഉദാഹരണത്തിന് കായംകുളം കൊച്ചുണ്ണിയുടെ മുൻഗാമിയായിരുന്നു ഇത്തിക്കരപ്പക്കി. കായംകുളം കൊച്ചുണ്ണിയും ഇത്തിരക്കരപ്പക്കിയും കണ്ടതായി ഐതിഹ്യമാലയിൽ ഇല്ല. എന്നാൽ ഞങ്ങൾ വായിച്ച ചില പുസ്തകങ്ങളിൽ ഇവര് കണ്ടിരിന്നിരിക്കാം എന്ന സൂചനകളുണ്ട്. കാരണം ഇവർ രണ്ടു പേരും നിന്നത് ഒരേ ആശയത്തിനു വേണ്ടിയാണ്. പണക്കാരിൽ നിന്നെടുത്ത് പാവങ്ങൾക്ക് കൊടുക്കുന്നു എന്ന രീതിയായിരുന്നു ഇത്തിക്കരപ്പക്കിയുടേത്, അതു തന്നെ ആയിരുന്നു കായംകുളം കൊച്ചുണ്ണിയുടെയും. മാത്രമല്ല, ഭൂമിശാസ്ത്രപരമായി നോക്കിയാൽ ഇത്തിക്കരയും കായംകുളവും തമ്മിൽ വലിയ ദൂരമില്ല. ഒരു പക്ഷേ അവർ കണ്ടിരിന്നിരിക്കാം എന്നുള്ള ഒരു വാചകത്തിൽ നിന്നാണ് ഇത്തിക്കരപ്പക്കി എന്ന കഥാപാത്രത്തെ ഈ സിനിമയിൽ ക്രിയേറ്റ് ചെയ്യുന്നത്. അത്തരത്തിൽ വരികൾക്കിടയിലെ വായന ഞങ്ങളുടെ ഭാഗത്തു നിന്ന് ഉണ്ടായിട്ടുണ്ട്.\nരണ്ടുപേരും ഒരു തരം ‘കമ്മ്യൂണിസ്റ്റ്’ ചിന്താഗതിയുള്ള കള്ളൻമാർ ആണെന്നു പറയാം. പാവപ്പെട്ടവർക്കു വേണ്ടി നില കൊള്ളുന്ന കള്ളൻമാർ.\nപിന്നെ അന്നത്തെ പാവങ്ങൾ എന്നു പറയുമ്പോൾ കീഴ്ജാതിക്കാരായ ആളുകളായിരുന്നല്ലോ. അപ്പോൾ അവരെ സഹായിച്ചു എന്നു പറയുമ്പോൾ എന്തായിരിക്കും അതിന് പിന്നിൽ? വെറുതെ ഒരു സഹായം ആവുമോ അത്? അത്തരം ചില ചിന്തകൾ കൂടി മനസ്സിലേക്ക് കടന്നു വന്നിരുന്നു.\nഅവരുടെ ഉള്ളിലൊരു വിപ്ലവ ചിന്തകൂടി ഉണ്ടായിരിക്കണം, എന്നാണോ?\nസഞ്ജയ്: ഉണ്ടായിരിക്കണം. കാരണം, കായംകുളം കൊച്ചുണ്ണിയുടെ പേരിലൊരു അമ്പലമുണ്ട് പത്തനംത്തിട്ട കോഴഞ്ചേരിയിൽ. കായംകുളം കൊച്ചുണ്ണി അവിടുത്തെ പ്രതിഷ്ഠയാണ്. ഒരു മുസൽമാന്റെ പേരിൽ ക്ഷേത്രമുണ്ടെന്ന് ഈ സിനിമയുമായി ബന്ധപ്പെട്ട റിസർച്ചിനിടെ കണ്ടെത്തിയ കാര്യമാണ്. കള്ളനായ ഒരാളുടെ പേരിൽ ഒരു ക്ഷേത്രം വരണമെങ്കിൽ, അയാളൊരു ദൈവ സങ്കൽപ്പമാകണമെങ്കിൽ എന്തായിരിക്കും അയാൾ ചെയ്തിരിക്കുക? അങ്ങനെയും കൂടി ചിന്തിച്ചു. അയാൾ വെറുമൊരു കള്ളനായിരുന്നോ? ഇത്തരത്തിലുള്ള ഒരുപാട് ചിന്തകൾ ഒരുമിച്ചു വന്നപ്പോഴാണ് ഞങ്ങൾ ഞങ്ങളുടേതായ രീതിയിലൊരു കഥയുണ്ടാക്കുന്നത്.\nRead More: ‘കായംകുളം കൊച്ചുണ്ണി’ ഗംഭീരം എന്ന് ആദ്യ റിപ്പോര്‍ട്ടുകള്\nസിനിമയെ കുറിച്ച് ആലോചിക്കുമ്പോൾ തന്നെ കായംകുളം കൊച്ചുണ്ണി എന്ന കഥാപാത്രത്തിന് നിവിൻ പോളിയുടെ മുഖമായിരുന്നോ മനസ്സിൽ? നിവിന് മതി എന്ന് തോന്നാന് കാരണമെന്തായിരുന്നു?\nസഞ്ജയ്: കായംകുളം കൊച്ചുണ്ണിയെ കുറിച്ചൊരു സിനിമ ഐഡിയ വരുമ്പോൾ ആരും ഞങ്ങളുടെ മനസ്സിൽ ഇല്ലായിരുന്നു. ഈ ഐഡിയ ഒരു സിനിമയാക്കിയാലോ എന്ന് ഞങ്ങൾ റോഷനോട് സംസാരിക്കുന്നു. റോഷൻ സമ്മതം പറയുന്നു. സിനിമയാക്കാം എന്നു തീരുമാനിക്കുന്നു. അതിനുശേഷം കാസ്റ്റിംഗിനെ കുറിച്ച് ആലോചിച്ചപ്പോൾ ആദ്യം മനസ്സിലേക്ക് വന്നത് നിവിൻ പോളി തന്നെയാണ്. കാരണം നിവിൻ എന്ന നടന്റെ ‘വൾനറബിളിറ്റി’ ഞങ്ങൾക്ക് ആവശ്യമായിരുന്നു.\nകായംകുളം കൊച്ചുണ്ണി ഒരു സൂപ്പർ ഹീറോ ആയിട്ടല്ല ഈ സിനിമയിൽ പ്രത്യക്ഷപ്പെടുന്നത്. സാധാരണ മനുഷ്യനാണ് അയാൾ. അയാൾക്ക് പ്രണയമുണ്ട്. അയൽപ്പക്കത്തെ പയ്യനായിരുന്നു അയാൾ. അതിന് നിവിൻ തന്നെയാവും അനുയോജ്യൻ എന്നു തോന്നി.\nബോബി: യുവാവിൽ നിന്ന് ഒരു പൂർണ പുരുഷനിലേക്കുള്ള ഒരു ട്രാൻസ്ഫർമേഷൻ ഉണ്ട് കഥയിൽ. കഥാപാത്രം ചെറുപ്പക്കാരനായി വരുമ്പോൾ ഒരു ബോയിഷ് ലുക്ക് വേണം. അതേ സമയം പ്രായമായി വരുമ്പോൾ മുതിർന്ന ഒരാളായും തോന്നണം. ഈ രണ്ടു ക്രൈറ്റീരിയകളെയും തൃപ്തിപ്പെടുത്തുന്ന ആളായിരുന്നു നിവിൻ. ക്ലീൻ ഷേവ് ചെയ്തു വരുമ്പോൾ നിവിനിൽ ഒരു ബോയ് ഉണ്ട്. അതേ സമയം റിയൽ കഥാപാത്രമായി വരുമ്പോൾ അയാൾ ശരിക്കും ഒരു മുതിർന്ന പുരുഷനാണ്. എല്ലാ നടന്മാർക്കും ആ പരിവര്‍ത്തനം അത്ര എളുപ്പമല്ല. സാധാരണ മുതിർന്ന ഒരാളെ ബോയ് ആയി കാണിക്കുമ്പോൾ അതിലൊരു ഏച്ചുകെട്ടൽ തോന്നും. നിവിനിൽ അതില്ല. നിവിനെന്ന ആർട്ടിസ്റ്റിന്റെ ഒരു പ്രത്യേകതയാണ് ആ റേഞ്ച്. കഥയ്ക്ക് യോജിച്ച നടൻ എന്ന രീതിയിലാണ് നിവിനെ തീരുമാനിക്കുന്നത്.\nആരാണ് ഇത്തിക്കരപ്പക്കി? എത്രത്തോളം പ്രാധാന്യമുണ്ട് ആ കഥാപാത്രത്തിന് ഈ സിനിമയിൽ?\nസഞ്ജയ്: ഇത്തിക്കരപ്പക്കി ഒരു കള്ളനാണ്. പക്കി എന്നാൽ പക്ഷി എന്നാണ് അർത്ഥം. മരത്തിൽ നിന്നു ചാടി മരത്തിലുറങ്ങി കൊണ്ടിരുന്ന ഒരാളാണെന്നാണ് ഞങ്ങൾക്ക് മനസ്സിലായത്. കായികബലം ഒരുപാട് ഉള്ള ഒരാളായിരുന്നു ഇത്തിക്കരപ്പക്കി. അയാളുടെ ചലനങ്ങൾക്ക് പോലും പ്രത്യേകതയുണ്ട്.\nഷൂട്ടിംഗ് തുടങ്ങിയപ്പോഴും ആരു വേണം ഇത്തിക്കരപ്പക്കി എന്ന കാര്യത്തിൽ തീരുമാനമായിരുന്നില്ല. പലരെയും ആലോചിച്ചെങ്കിലും ഇതു പോരാ, ഇതു പോരാ എന്നൊരു അസംതൃപ്തിയുണ്ടായിരുന്നു. റോഷനും മോഹൻലാലും ഏതാണ്ട് മൂന്നു പടങ്ങളിലോളം ഒന്നിച്ച് വർക്ക് ചെയ്തിട്ടുണ്ട്. ആ ബന്ധത്തിന്റെ പുറത്ത് റോഷൻ വിളിച്ചപ്പോൾ, റോഷനോടുള്ള വിശ്വാസത്തിന്റെ പുറത്താണ് മോഹൻലാൽ ആ കഥാപാത്രത്തെ ഏറ്റെടുത്തത്.\nബോബി: സമകാലികരാണ് ഇത്തിക്കരപ്പക്കിയും കായംകുളം കൊച്ചുണ്ണിയും. അവർ എവിടെയെങ്കിലും വച്ച് കണ്ടുമുട്ടിയേക്കാം എന്നൊരു സാധ്യതയെയാണ് സിനിമ ഉപയോഗപ്പെടുത്തുന്നത്.\nഈ സിനിമയുടെ വളരെ പ്രധാനപ്പെട്ടൊരു ഭാഗത്ത് വരികയും കഥാഗതിയിൽ ഒരു ടേണിംഗ് പോയിന്റ് ഉണ്ടാക്കുകയും ചെയ്യുന്ന ഒരാളാണ് ഇത്തിക്കരപ്പക്കി. മോഹൻലാലിന്റെ പ്രസൻസ് ആ കഥാപാത്രത്തെ മറ്റൊരു ലെവലിൽ എത്തിച്ചിട്ടുമുണ്ട്.\nഎത്ര സമയമെടുത്തു ഈ സ്ക്രിപ്റ്റ് പൂർത്തിയാക്കാൻ?\nസഞ്ജയ്: ഏതാണ്ട് 10 മാസത്തോളം സമയമെടുത്തിട്ടുണ്ട്. കാരണം ഒരു കഥാപാത്രത്തിന് പേരിടുമ്പോൾ പോലും ഒരുപാട് കാര്യങ്ങൾ ആലോചിക്കേണ്ടതുണ്ടായിരുന്നു. ഇന്ന ജാതിക്കാരന് ഇന്ന പേര് പറ്റില്ല, അക്കാലത്ത് ഉണ്ടായ പേരുകൾ ആവണം. അങ്ങനെ കുറേ കാര്യങ്ങൾ.\nWeb Title: Nivin pauly mohanlal kayamkulam kochunni writers sanjay bobby interview


Emalayalee.com - ബാലപീഡനം: സഭാ നേതൃത്വത്തിന് പോപ്പിന്‍െറ വിമര്‍ശം\nബാലപീഡനം: സഭാ നേതൃത്വത്തിന് പോപ്പിന്‍െറ വിമര്‍ശം\nവത്തിക്കാന് സിറ്റി: ബാലപീഡനത്തിനെതിരെ നടപടികള് സ്വീകരിക്കാതിരിക്കുകയും അവ മൂടിവെക്കുകയും ചെയ്ത റോമന് കത്തോലിക്കാ സഭാ നേതൃത്വത്തെ ഫ്രാന്‍സിസ് മാര്‍പാപ്പ രൂക്ഷമായി വിമര്‍ശിച്ചു. ‘പ്രായപൂര്‍ത്തിയാകാത്ത കുട്ടികളെ പീഡിപ്പിച്ച പുരോഹിതരുടെ പ്രവര്‍ത്തി ഏറ്റവും അധമമായതാണ്. ജനങ്ങളില്‍നിന്നും ഇവ മറച്ചുവെച്ച ബിഷപ്പുമാര് ഉത്തരം പറയാന് ബാധ്യസ്ഥരാണ്’ -മാര്‍പാപ്പ പറഞ്ഞു.\nതെറ്റുകള് ആവര്‍ത്തിക്കാതിരിക്കാന് സഭ ശ്രദ്ധിക്കണമെന്നും ചെയ്ത തെറ്റുകള് തിരുത്താന് നേതൃത്വം തയാറാകണമെന്നും മാര്‍പാപ്പ ആവശ്യപ്പെട്ടു. വത്തിക്കാനില് നടന്ന പ്രഭാത കുര്‍ബാനയില് ബാലപീഡനത്തിനിരയായ ആറുപേരെ സാക്ഷിനിര്‍ത്തിയായിരുന്നു മാര്‍പാപ്പയുടെ പ്രസംഗം. ഇരകളോട് താന് മാപ്പു ചോദിക്കുന്നുവെന്നും അദ്ദേഹം പ്രഖ്യാപിച്ചു.\nകുട്ടികളെ പീഡിപ്പിച്ച പുരോഹിതരെ സഭയില്‍നിന്നു പുറത്താക്കണമെന്ന് അദ്ദേഹം ആവശ്യപ്പെട്ടു. ഇത്തരം തെറ്റുകള് ചെയുന്നത് പുരോഹിതനോ ഏതെങ്കിലും സഭാ വിശ്വാസിയോ ആയാലും പൊറുക്കാനാവില്ളെന്ന് മാര്‍പാപ്പ ആവര്‍ത്തിച്ചു. ഇത്തരം തെറ്റുകള് മൂടിവെക്കുന്ന സഭയുടെ പ്രവണതക്കെതിരെ ശക്തമായ നടപടി വേണമെന്ന് ഇരകളുടെ അഭിഭാഷകര് നേരത്തേ ആവശ്യപ്പെട്ടിരുന്നു. തെറ്റു ചെയുന്ന പുരോഹിതര്‍ക്കെതിരെ സഭാ നയങ്ങളില് മാറ്റം വരുത്തി നടപടികള് സ്വീകരിക്കണമെന്ന് അമേരിക്ക കേന്ദ്രമായി പ്രവര്‍ത്തിക്കുന്ന ഇരകളുടെ സംഘടന ആവശ്യപ്പെട്ടു. പൂര്‍ണമായി പീഡനങ്ങള് അവസാനിപ്പിച്ച് കുട്ടികളെ സംരക്ഷിക്കുന്ന സഭാ നേതൃത്വമാണ് ആവശ്യമെന്ന് മാര്‍പാപ്പ കൂട്ടിച്ചേര്‍ത്തു.


തീരമേഖലയിൽ ഉൾപ്പെടെ സമ്പർക്ക രോഗികൾ കൂടുന്നു; ആശങ്കയില് ആലപ്പുഴ, ചേര്‍ത്തലയില് സ്ഥിതി രൂക്ഷം | Covid contact patients increased concern in alappuzha\nതീരമേഖലയിൽ ഉൾപ്പെടെ സമ്പർക്ക രോഗികൾ കൂടുന്നു; ആശങ്കയില് ആലപ്പുഴ, ചേര്‍ത്തലയില് സ്ഥിതി രൂക്ഷം\nAlappuzha, First Published 23, Jul 2020, 6:41 AM\nആലപ്പുഴ ജില്ലയിൽ കൊവിഡ് സ്ഥിരീകരിക്കുന്നവരിൽ പകുതിയിൽ അധികം ആളുകൾക്കും സമ്പർക്കത്തിലൂടെയാണ് രോഗബാധ.\nആലപ്പുഴ: തീരമേഖലയിൽ ഉൾപ്പെടെ സമ്പർക്ക രോഗികൾ കൂടിവരുന്നതിന്‍റെ ആശങ്കയിലാണ് ആലപ്പുഴ ജില്ല. നൂറനാട് ഐടിബിപി ക്യാമ്പ് ഉൾപ്പെടെയുള്ള ക്ലസ്റ്ററുകളിലെ സ്ഥിതി നിയന്ത്രണവിധേയമായിട്ടില്ല. സമ്പൂർണ്ണ ലോക്ഡൗണുള്ള ചേർത്തല താലൂക്കിലെ സ്ഥിതി രൂക്ഷമായി തുടരുകയാണ്.\nജില്ലയിൽ കൊവിഡ് സ്ഥിരീകരിക്കുന്നവരിൽ പകുതിയിൽ അധികം ആളുകൾക്കും സമ്പർക്കത്തിലൂടെയാണ് രോഗം ബാധിച്ചത്. ഉൾനാടൻ മത്സ്യമേഖലയായ പള്ളിത്തോട്, എഴുപുന്ന, തുറവൂർ, എരമല്ലൂർ, അരൂക്കുറ്റി തുടങ്ങി ചേർത്തല താലൂക്കിലെ മിക്ക ഇടങ്ങളിലും ആശങ്ക കൂടിവരുന്നു. ട്രിപ്പിൾ ലോക്ഡൗൺ അടക്കം പ്രഖ്യാപിച്ചിട്ടും സ്ഥിതി നിയന്ത്രണവിധേയമായിട്ടില്ല. രോഗവ്യാപനത്തിന്‍റെ ആശങ്കയുള്ള കായംകുളത്തും സമ്പർക്ക രോഗികൾ കൂടിവരുന്നു. നൂറനാട് ഐടിബിപി ക്യാമ്പിൽ ഇതുവരെ 155 ഉദ്യോഗസ്ഥർക്ക് രോഗം സ്ഥിരീകരിച്ചു. എട്ട് പേർ രോഗമുക്തി നേടി തിരികെ ക്യാമ്പിലെത്തി.\nനിരീക്ഷണത്തിലുള്ള ഉദ്യോഗസ്ഥരിൽ രണ്ടാംഘട്ട പരിശോധനയിൽ രോഗം സ്ഥിരീകരിക്കുന്നത് ആശങ്കയാണ്. പൊലീസുകാരന് കൊവിഡ് സ്ഥിരീകരിച്ച ആലപ്പുഴ സൗത്ത് സ്റ്റേഷനിൽ നിയന്ത്രണങ്ങൾ ഏർപ്പെടുത്തി. കൂടുതൽ പേരെ പരിശോധനയ്ക്ക് വിധേയരാക്കും. ജനസാന്ദ്രത കൂടതലുള്ള നഗരസഭാ പരിധിയിൽ സമ്പർക്ക രോഗികൾ കൂടിവരുന്ന സാഹചര്യത്തിൽ കൂടുതൽ വാർഡുകൾ കണ്ടൈൻമെന്‍റ് സോണുകളാക്കി. 745 പേരാണ് ജില്ലയിൽ കൊവിഡ് ബാധിച്ച് ചികിത്സിലുള്ളത്.\nLast Updated 23, Jul 2020, 11:34 AM


Emalayalee.com - കനിമൊഴിയുടെ വസതിയില് ആദായനികുതി വകുപ്പിന്റെ റെയ്ഡ്\nചെന്നൈ: ഡിഎംകെ നേതാവ് കനിമൊഴിയുടെ തൂത്തുക്കുടിയിലുള്ള വസതിയില് ആദായനികുതി വകുപ്പിന്റെ റെയ്ഡ്. കള്ളപ്പണം സംബന്ധിച്ച രഹസ്യ വിവരത്തിന്റെ അടിസ്ഥാനത്തിലാണ് പരിശോധനയെന്ന് അധികൃതര് പറഞ്ഞു. ഡിഎംകെ അധ്യക്ഷന് എം.കെ സ്റ്റാലിന്റെ സഹോദരിയും രാജ്യസഭാംഗവുമാണ് കനിമൊഴി.\nഡിഎംകെ സ്ഥാനാര്‍ഥിയുടെ വസതിയില്‍നിന്ന് വന്‍തുക പിടിച്ചെടുത്തതിന് പിന്നാലെ തമിഴ്‌നാട്ടിലെ വെല്ലൂര് ലോക്‌സഭാ മണ്ഡലത്തിലെ തിരഞ്ഞെടുപ്പ് റദ്ദാക്കിയിരുന്നു. തൊട്ടുപിന്നാലെയാണ് കനിമൊഴിയുടെ വസതിയിലെ റെയ്ഡുമായി ബന്ധപ്പെട്ട വിവരങ്ങള് പുറത്തുവന്നത്. വോട്ടിന് പണം നല്‍കുന്നതുമായി ബന്ധപ്പെട്ട ആരോപണത്തിന്റെ അടിസ്ഥാനത്തില് ഒരു ലോക്‌സഭാ മണ്ഡലത്തിലെ തിരഞ്ഞെടുപ്പ് റദ്ദാക്കുന്നത് ആദ്യമായാണ്.\nതമിഴ്‌നാട്ടില്‍നിന്ന് ഇതുവരെ 500 കോടിരൂപ പിടിച്ചെടുത്തുവെന്നാണ് പുറത്തുവരുന്ന കണക്കുകള്. 205 കോടി രൂപ പണമായും ബാക്കി സ്വര്‍ണമായുമാണ് പിടിച്ചെടുത്തത്. കഴിഞ്ഞയാഴ്ച തമിഴ്‌നാട്ടിലെ 18 കേന്ദ്രങ്ങളില് ആദായനികുതി വകുപ്പ് റെയ്ഡ് നടത്തിയിരുന്നു. ചെന്നൈ, നാമക്കല്, തിരുനല്‍വേലി എന്നിവ അടക്കമുള്ള സ്ഥലങ്ങളിലാണ് പരിശോധനകള് നടന്നത്.


ഏതു സാഹചര്യവും നേരിടാന് സ്വയം പര്യാപ്തമായി സൗദി അറേബ്യ – Pravasi Corner\nഏതു സാഹചര്യവും നേരിടാന് സ്വയം പര്യാപ്തമായി സൗദി അറേബ്യ\nറിയാദ്: സൗദിയില് പുതിയ കോവിഡ് രോഗികളുടെ എണ്ണത്തില് കുറവ് ഉണ്ടാകുന്നില്ല എന്ന് മാത്രമല്ല ദിവസങ്ങള് കഴിയുമ്പോള് ക്രമമായ വര്‍ദ്ധനവാണ് കാണുന്നതെന്ന് ആരോഗ്യ മന്ത്രാലയ അധികൃതര് വ്യക്തമാക്കുന്നു. ഈ വര്‍ഷം ആദ്യം നൂറില് താഴെ മാത്രം ഉണ്ടായിരുന്ന കോവിഡ് രോഗബാധകള് ഇപ്പോള് എണ്ണൂറിലേക്ക് അടുക്കുകയാണ്. എന്നാല് ഏതു അടിയന്തിര സാഹചര്യവും നേരിടാനുള്ള കഴിവ് രാജ്യം ഇതിനോടകം തന്നെ കൈവരിച്ചു കഴിഞ്ഞതായി അധികൃതര് വ്യക്തമാക്കുന്നു.\nരാജ്യത്ത് കോവിഡ് സംബന്ധമായ ഏത് വെല്ലുവിളികളും നേരിടാന് രാജ്യം സന്നദ്ധതതയും സ്വയം പര്യാപ്തതയും കൈവരിച്ചു കഴിഞ്ഞു. മറ്റുള്ളവരുടെ നിര്‍ദ്ദേശങ്ങള്‍ക്ക് വേണ്ടി കാത്തു നില്‍ക്കാതെ സ്വന്തം അനുഭവങ്ങളുടെയും പരിചയ സമ്പത്തിന്റെയും അടിസ്ഥാനത്തില് മുന്നോട്ട് പോകുകയാണ് രാജ്യം. ഓരോ ഘട്ടത്തിലും മഹാമാരിയെ നേരിടാനുള്ള അടിസ്ഥാന സൗകര്യങ്ങള് ഒരുക്കുന്ന കാര്യത്തില് രാജ്യം വന്‍മുന്നേറ്റം തന്നെ നടത്തി കഴിഞ്ഞു.\nമഹാമാരി രാജ്യത്ത് ഉണ്ടാവുന്നതിന് മുന്‍പായി ഓണ്‍ലൈനിലൂടെ മെഡിക്കല് സഹായം നല്‍കുന്ന ഒരു ആശുപത്രി മാത്രമാണ് രാജ്യത്ത് ഉണ്ടായിരുന്നത്. ഇപ്പോള് അത്തരം സേവനങ്ങള് നല്‍കുന്ന ആശുപത്രികളുടെ എണ്ണം 51 ആയി ഉയര്‍ന്നു. കഴിഞ്ഞ വര്‍ഷം ആദ്യ കോവിഡ് രോഗബാധ രാജ്യത്ത് റിപ്പോര്‍ട്ട് ചെയ്യപ്പെടുമ്പോള് ഒരു കോവിഡ് പരിശോധനാ കേന്ദ്രം മാത്രമാണ് രാജ്യത്ത് ഉണ്ടായിരുന്നത്. ഇപ്പോള് അത്തരം കേന്ദ്രങ്ങളുടെ എണ്ണം 89ആയി ഉയര്‍ന്നു.\nആദ്യം ദിനംപ്രതി 1൦൦൦ ലേറെ പിസിആര് ടെസ്റ്റുകള് നടത്താനുള്ള സൌകര്യങ്ങള് രാജ്യത്റ്റ് ഉണ്ടായിരുന്നില്ല. ഇപ്പോള് രാജ്യത്ത് നല്‍കുന്നത് ദിനംപ്രതി 7൦754 ടെസ്റ്റുകളാണ്. ഇതിനോടകം രാജ്യത്ത് മൊത്തത്തില് 15൦ ലക്ഷത്തില് അധികം പിസിആര് ടെസ്റ്റുകള് നടത്തി കഴിഞ്ഞു. അതുപോലെ തന്നെ മുന്‍പ് ഒരു ടെസ്റ്റ് നടത്തിയാല് പരിശോധനാ ഫലം ലഭിക്കണമെങ്കില് 56 മണിക്കൂറുകള് കാത്തിരിക്കേണ്ടി വന്നിരുന്നു. ഇപ്പോള് ആ സമയ പരിധി 14 മണിക്കൂറുകള് ആയി കുറക്കാന് സാധിച്ചു.\nരാജ്യത്ത് ഇന്ന് 792 പേര്‍ക്കാണ് രോഗബാധ റിപ്പോര്‍ട്ട് ചെയ്തത്.7മരണങ്ങളും റിപ്പോര്‍ട്ട് ചെയ്തിട്ടുണ്ട്. 846 പേര് ഗുരുതരാവസ്ഥയില് ചികിത്സയിലുമാണ്.\nറിയാദിലാണ് ഏറ്റവും കൂടുതല് രോഗബാധ റിപ്പോര്‍ട്ട് ചെയ്യപ്പെടുന്നത്. ഇന്ന് 363 രോഗബാധയാണ് ഇവിടെ നിന്നും റിപ്പോര്‍ട്ട് ചെയ്യപ്പെട്ടത്. മക്ക കിഴക്കന് പ്രവിശ്യ എന്നിവിടങ്ങളിലും രോഗബാധ കൂടുതലാണ്. മക്കയില് 154, കിഴക്കന് പ്രവിശ്യയില് 112 രോഗബധകളും ഇന്ന് റിപ്പോര്‍ട്ട് ചെയ്തിട്ടുണ്ട്. ഈ മൂന്നിടങ്ങളില് മാത്രമാണ് ഇന്ന് രോഗബധകളുടെ എണ്ണം മൂന്നക്കം കടന്നത്.\nകോവിഡിന്റെ രംഗം തരംഗത്തില് അനുദിനം വര്‍ദ്ധിച്ചു വരുന്ന രോഗബാധ അധികൃതരെ ആശങ്കാകുലരാക്കുന്നുണ്ട്. രോഗബാധ നേരിടാനുള്ള അടിസ്ഥാന സൗകര്യങ്ങളുടെ കാര്യത്തില് എത്ര തന്നെ പുരോഗമിച്ചാലും പൊതുജനങ്ങളുടെ ജാഗ്രത ഏറ്റവും പ്രധാനമാണെന്ന് അധികൃതര് ചൂണ്ടിക്കാട്ടുന്നു.\nരോഗവ്യാപന മുന്‍കരുതലുകള് പൊതുജനങ്ങള് കൃത്യമായി പാലിക്കാത്തതും ഒരു വിഭാഗം ആളുകളുടെ അശ്രദ്ധയും ഉദാസീനതയുമാണ് രോഗബാധ വര്‍ദ്ധിക്കുന്നതിന് കാരണമാകുന്നതെന്ന് അധികൃതര് വ്യക്തമാക്കുന്നു. കോവിഡ് നിയന്ത്രണ പ്രോട്ടോക്കോളുകള് ലംഘിക്കുന്നവര്‍ക്ക് എതിരെ കര്‍ശന നടപടികള് എടുക്കുമെന്നും അധികൃതര് മുന്നറിയിപ്പ് നല്‍കുന്നുണ്ട്.\nകോവിഡ് സുരക്ഷാ നിബന്ധനകള് പാലിച്ചില്ലെങ്കില് രാജ്യത്ത് ശക്തമായ നടപടികള് കൈക്കൊള്ളേണ്ടി വരുമെന്ന് കഴിഞ്ഞ ദിവസങ്ങളില് പൊതു സുരക്ഷാ വിഭാഗം വീഡിയോ ദൃശ്യങ്ങളിലൂടെ മുന്നറിയിപ്പ് നല്‍കിയിരുന്നു. കഴിഞ്ഞ തവണ ഏര്‍പ്പെടുത്തിയ കര്‍ഫ്യൂ ദൃശ്യങ്ങള് ഉള്‍പ്പെടുത്തി കൊണ്ടുള്ള വീഡിയോയിലൂടെയായിരുന്നു മുന്നറിയിപ്പ്.\nതിരക്കൊഴിഞ്ഞ റോഡുകള്, അടഞ്ഞു കിടക്കുന്ന കടകളും വ്യാപാര സ്ഥാപനങ്ങളും, ആളൊഴിഞ്ഞ വിമാന താവളങ്ങള് തുടങ്ങിയ ദൃശ്യങ്ങളെല്ലാം വീഡിയോയില് ഉണ്ട്. ഇനിയെല്ലാം ജനങ്ങളുടെ കയ്യിലാണ്, ജനങ്ങള് നിയന്ത്രണങ്ങള് പാലിച്ചില്ലെങ്കില് ഈ നിയന്ത്രണങ്ങള് വീണ്ടും ഏര്‍പ്പെടുത്തേണ്ടി വരുമെന്ന് പറയാതെ പറയുകയും മുന്നറിയിപ്പ് നല്‍കുകയുമാണ് പൊതു സുരക്ഷാ വിഭാഗം ഇതിലൂടെ ലക്ഷ്യമിട്ടത്.\nനിയമ ലംഘനങ്ങള് തടയുന്നതിനായി അധികൃതര് കര്‍ശന നടപടികളുമായാണ് മുന്നോട്ടു പോകുന്നത്. ഇതിന്റെ ഭാഗമായി ഉര്‍ജ്ജിതമായ പരിശോധനകളും നടക്കുന്നു. പല വ്യാപാര കേന്ദ്രങ്ങളിലും മാളുകളിലും പരിധിയില് കവിഞ്ഞ തിരക്ക് ഉണ്ടാകുന്നതായും കോവിഡ് പ്രോട്ടോക്കോള് ലംഘിച്ച് ആളുകളെ പ്രവേശിപ്പിക്കുന്നതായും പരാതികളുണ്ട്.\nകോവിഡ് മുന്‍കരുതലുകള് പാലിക്കാത്തതിനാല് കിഴക്കന് പ്രവിശ്യയിലെ ഏറെ പ്രശസ്തമായ മറീന മാള് അധികൃതര് കഴിഞ്ഞ ദിവസം അടപ്പിച്ചിരുന്നു. തവക്കല്‍നാ ആപ്പ് വഴി ആളുകളുടെ ഹെല്‍ത്ത് സ്റ്റാറ്റസ് പരിശോധിക്കാതിരുന്നതായും ആളുകളുടെ ശരീര താപനില പരിശോധിക്കാതെ അകത്തേക്ക് പ്രവേശിപ്പിച്ചിരുന്നതായും അനുവദിച്ചതില് കൂടുതല് ആളുകളെ മാളിലേക്ക് പ്രവേശിപ്പിച്ചിരുന്നതായും കണ്ടെത്തിയതിനെ തുടര്‍ന്നാണ് മാള് അധികൃതര് അടപ്പിച്ചത്.\nകഴിഞ്ഞ ഒരാഴ്ചക്കുള്ളില് അധികൃതര് രാജ്യ വ്യാപകമായി നടത്തിയ വ്യാപകമായ പരിശോധനയില് 27൦൦൦ ലധികം വ്യാപാര സ്ഥാപനങ്ങളില് നിയമ ലംഘനങ്ങള് കണ്ടെത്തിയിരുന്നു. നിയന്ത്രണങ്ങള് പാലിക്കുന്നുണ്ടോ എന്ന് പരിശോധിക്കുന്നതിനായി രാജ്യത്തെ പള്ളികളിലും പരിശോധനകളും നിരീക്ഷണങ്ങളും നടക്കുന്നുണ്ട്.\nഇസ്ലാമിക മന്ത്രാലയ അധികൃതരാണ് പള്ളികളില് പരിശോധനകള് നടത്തുന്നത്. ഒരാഴ്ചക്കിടെ 1222 പള്ളികളില് പരിശോധനകള് നടത്തി, 141 നിയമ ലംഘനങ്ങളാണ് കണ്ടെത്തിയത്. രോഗബാധ റിപ്പോര്‍ട്ട് ചെയ്തതിനെ തുടര്‍ന്ന് കഴിഞ്ഞ 56 ദിവസത്തിനിടെ 461 പള്ളികള് അടച്ചെങ്കിലും അണുവിമുക്തമാക്കിയ ശേഷം 441 പള്ളികള് പ്രാര്തനക്കായി തുറന്നു കൊടുത്തിട്ടുണ്ട്.\nപള്ളികളില് ജീവനക്കാരിലും പ്രാര്‍ഥനക്ക് എത്തിയവരിലും ആണ് പരിശോധനകള് നടത്തിയത്. പ്രാര്‍ഥിക്കാനുള്ള മുസല്ലകള് സ്വന്തമായി കൊണ്ട് വരാതിരിക്കുക, മാസ്ക്കുകള് ധരിക്കാതിരിക്കുക, സാമൂഹിക അകലം പാലിക്കാതിരിക്കുക, പ്രാര്‍ഥനക്കുള്ള സമയം കൃത്യമായി പാലിക്കാതിരിക്കുക എന്നിവയാണ് അധികൃതര് കണ്ടെത്തിയ പ്രധാന നിയമ ലംഘനങ്ങള്.\n5൦ ലക്ഷത്തിലേറെ പേര് ഇതിനകം കോവിഡ് വാക്സിന് സ്വീകരിച്ചു കഴിഞ്ഞതായി അധികൃതര് വ്യക്തമാക്കുന്നു. 587 കേന്ദ്രങ്ങള് വഴിയാണ് രാജ്യത്ത് വാക്സിന് വിതരണം നടക്കുന്നത്. സമൂഹത്തിലെ നാനാ തുറകളിലും ഉള്ളവരെ ബോധവല്‍ക്കരണത്തിലൂടെ വാക്സിന് എടുക്കാന് പ്രേരിപ്പിക്കുന്നതിനാണ് അധികൃതര് മുന്‍ഗണന നല്‍കുന്നത്.\nഎന്നാല് ആളുകളുമായി കൂടുതല് ഇടപഴകേണ്ടി വരുന്ന വിഭാഗം ജീവനക്കാര്‍ക്ക് വാക്സിന് ഘട്ടം ഘട്ടമായി നിര്‍ബന്ധമാക്കുന്നുണ്ട്. ഈ വര്‍ഷം അവസാനിക്കുന്നതിന് മുന്‍പായി രാജ്യത്തെ എല്ലാവര്‍ക്കും വാക്സിന് ലഭ്യമാക്കാനാണ് അധികൃതര് ശ്രമിക്കുന്നത്.\nസൗദിയില് കൂടുതല് മേഖലകളില് വാക്സിന് നിര്‍ബന്ധമാക്കുന്നു\nസൗദിയില് VPN ഉപയോഗിക്കുന്നവര് അറിയുക ഈ ഉപയോഗം അപകടകരം


2047 വരെ ബി.ജെ.പി ഭരിക്കും, മോദി കോണ്‍ഗ്രസിന്റെ റെക്കോഡ് തിരുത്തുമെന്നും രാം മാധവ്\nഅഗര്‍ത്തലയില് വെള്ളിയാഴ്ച റാലിയില് സംസാരിക്കുകയായിരുന്നു അദ്ദേഹം.\n08 Jun, 2019 at 04:35 PM\nബി.ജെ.പി എന്നാല് ദേശീയതയാണെന്നും അത് പാര്‍ട്ടിയുടെ ഡി.എന്.എയിലുള്ളതാണെന്നും പാര്‍ട്ടി ദേശീയ ജനറല് സെക്രട്ടറി രാം മാധവ്. 2047ല് ഇന്ത്യ സ്വാതന്ത്ര്യത്തിന്റെ നൂറാം വാര്‍ഷികം ആഘോഷിക്കുമ്പോഴും രാജ്യം 'വിശ്വ ഗുരു'വിനൊപ്പമായിരിക്കുമെന്നും രാം മാധവ് പറഞ്ഞു. അഗര്‍ത്തലയില് വെള്ളിയാഴ്ച റാലിയില് സംസാരിക്കുകയായിരുന്നു അദ്ദേഹം.\nദേശീയത ബി.ജെ.പിയുടെ വ്യക്തിത്വത്തിന്റെ ഭാഗമാണ്. തെരഞ്ഞെടുപ്പ് വന്നാലും ഇല്ലെങ്കിലും ബി.ജെ.പി ദേശീയതക്കൊപ്പമായിരിക്കും. ദേശീയത എന്നാല് ബി.ജെപിയാണെന്നും അദ്ദേഹം കൂട്ടിച്ചേര്‍ത്തു. ഇന്ത്യയുടെ ഇന്ന് എന്നാല് അത് മോദിജിയുടെ ബി.ജെ.പിയാണ് . ഇന്ത്യയുടെ നാളെയും ബി.ജെ.പിക്കൊപ്പമായിരിക്കും. ഭവനരഹിതരില്ലാത്ത, തൊഴില്‍രഹിതരില്ലാത്ത നാടായി 2022 ഓടെ ഇന്ത്യയെ മാറ്റുമെന്നും അദ്ദേഹം പറഞ്ഞു. ഏറ്റവും കൂടുതല് അധികാരത്തിലിരുന്ന പാര്‍ട്ടി കോണ്‍ഗ്രസാണ്. 1950 മുതല് 1977 വരെ. മോദിജി ഈ റെക്കോര്‍ഡ് തിരുത്തുമെന്ന് നിങ്ങള്‍ക്ക് ഉറപ്പ് നല്‍കുകയാണെന്നും അദ്ദേഹം പറഞ്ഞു. ബി.ജെ.പിയുടെ വിജയം ആഘോഷിക്കുന്നതിനായി അഗര്‍ത്തലയില് നടന്ന റാലിയില് നൂറു കണക്കിന് പ്രവര്‍ത്തകരാണ് പങ്കെടുത്തത്.


കൊപ്പല് അബ്ദുല്ലയെ ഓര്‍ക്കുമ്പോള്… – Utharadesam\nകൊപ്പല് അബ്ദുല്ല വിട പറഞ്ഞിട്ട് ഈ നവംബര് 23ന്5വര്‍ഷം പിന്നിടുന്നു. കൊപ്പല് ഏറെ ഇഷ്ടപ്പെടുന്ന മുതിര്‍ന്ന പത്രപ്രവര്‍ത്തകരിലൊരാളായ കെ.പി. കുഞ്ഞുമ്മൂസാ സാഹബ് (മരണം 2019) കൊപ്പലിന്റെ മരണവാര്‍ത്ത കേട്ട് പറഞ്ഞത്; കാസര്‍കോട്ട് കൊപ്പലുണ്ടെന്ന ധൈര്യവും ഇനി എനിക്കില്ലാതെ പോയി എന്നാണ്. കേരളത്തിലെ ഒരുപാട് പ്രഗത്ഭര് കൊപ്പലിനെ അറിയുന്നു. നിരന്തരം ഫോണില് വിളിച്ച് സംസാരിക്കും അവരോടദ്ദേഹം. മാത്രമല്ല ആ കുടുംബത്തിലെ എല്ലാ അംഗങ്ങളേയും അറിയും. അവരില് ഒരു ഉയര്‍ന്ന പാസ്‌പോര്‍ട്ടുദ്യോഗസ്ഥനുമുണ്ടായിരുന്നു. അദ്ദേഹം പറഞ്ഞു. കൊപ്പല് അബ്ദുല്ല എന്ന വ്യക്തിയെ യാദൃച്ഛികമായാണ് പരിചയപ്പെടുന്നത്. പക്ഷെ പിന്നീട് കൂടുതല് അടുത്തതല്ലാതെ ഒട്ടും അകന്നില്ല എവിടെയായിട്ടും. എന്റെ കുടുംബ സുഹൃത്ത് കൂടിയായി മാറി അദ്ദേഹം എന്ന്.\nഒരു ഹിന്ദി സിനിമാ ഗാനത്തിന്റെ വരികള് മനസില് വരുന്നു. മെഹഫിലുകളെ സജീവമാകുന്ന, പ്രകാശമാനമാകുന്ന ചിലരുടെ കടന്നു വരവിനെ കുറിച്ചാണാ വരികള്. ജീവിച്ചിരിക്കുമ്പോള് കൊപ്പലും അങ്ങനെയായിരുന്നു. കയറി വരുന്ന സദസ്സുകള് ഉണരും. സജീവമാകും.. വേറെ ചിലര്, ജീവിച്ചിരിക്കുമ്പോള് വേണ്ടത്ര പരിഗണിക്കപ്പെടുന്നില്ല എന്ന തോന്നലുണ്ടാക്കും. മരണാനന്തരം അവര്‍ക്ക് ചിലപ്പോള് ഒരു പരിവേഷം കൈവന്നേക്കാം. അത് കൊണ്ടാവുമോ, മരണാനന്തരം കൊപ്പല് വിസ്മരിക്കപ്പെടുന്നുവോ എന്ന തോന്നല് ഉണ്ടാകുന്നത്.? അറിയില്ല. അദ്ദേഹത്തിന് മരണാനന്തര ആദരമായി സമര്‍പ്പിക്കാന് നിശ്ചയിച്ച സ്മരണിക പോലും ഇറങ്ങിയില്ല.!\nകൊപ്പലിന് കാസര്‍കോട് ഒരു ട്രാവല് ഏജന്‍സി ഉണ്ടായിരുന്നു. അതിനെ എത്ര ഉന്നതിയിലേക്ക് എത്തിക്കാനും പരിപോഷിപ്പിക്കാനും അദ്ദേഹത്തിനാവുമായിരുന്നു. ആ പരിചയ വലയം അത്രക്കും വിപുലമായിരുന്നല്ലോ. പക്ഷെ പ്രശ്‌നം കൊപ്പല് ഒരു ട്രാവല് ഏജന്റ് മാത്രമായിരുന്നില്ല എന്നിടത്താണ്. ആ കസേരയിലെന്നും, വളരെ കാലത്തെ കയറി വന്നിരുന്നു അദ്ദേഹത്തിലെ സാമൂഹിക പ്രവര്‍ത്തകന്. കൊപ്പല് കൈ വെക്കാത്ത മേഖലകള് ഇല്ലെന്ന് പറയാം. ഒരു രാവിലെ ഓഫീസിലെത്തി, ആദ്യത്തെ സന്ദര്‍ശകന് വഴിമുട്ടി ഒരു സഹായ ഹസ്തത്തിന് വേണ്ടിയാണ് കൊപ്പലിനെ കാണാന് വന്നതെങ്കില് പിന്നെ ആ ദിവസം മുഴുവനും, ചിലപ്പോള് അടുത്ത ദിവസങ്ങളിലും കൊപ്പല് അതിന് പിറകെയായിരിക്കും. ഫോണില് വിളിച്ചാല് അറ്റന്റ് ചെയ്യും. പക്ഷെ ഞാനല്‍പം തിരക്കിലാണെന്ന് പറയും. പിന്നീട് ആ ആഗതന്റെ പ്രശ്‌നം സോള്‍വ് ചെയ്തിട്ടേ കൊപ്പല് പിന്മാറൂ. പിന്മാറിക്കഴിഞ്ഞ് ആ സംഭവം വിസ്തരിച്ച് ഒരു കഥ പോലെയാക്കി പറയും. അതിനിടയില് അതിന് വേണ്ടി സഹിച്ച ത്യാഗങ്ങളും ഒക്കെ പുറത്ത് വരും. ശ്രോതാവിന്റെ/ക്കളുടെ കണ്ണ് നിറക്കും അവ. കൂണ് പോലെ ട്രാവല് ഏജന്‍സികള് മുളച്ച് വരുന്ന 80-ന്റെ ഒടുവില് 90ന്റെ തുടക്കം കാലത്ത്, നമ്മുടെ ജില്ലയിലും (മറ്റ് ജില്ലകളില് നിലവില് വന്ന കഴിഞ്ഞിരുന്നു.) ഒരു ട്രാവല് ഏജന്റ്‌സ് അസോസിയേഷന് രൂപീകരിക്കാമെന്ന് ഞങ്ങള് തീരുമാനിച്ചു. ഈ ഞങ്ങളില് കൊപ്പല് ഇല്ല. കെ.ബി. മുഹമ്മദ്കുഞ്ഞി ഒക്കെ ഉണ്ട്. തലപ്പാടി മുതല് തൃക്കരിപ്പൂര് വരെ കാറില് യാത്ര ചെയ്താണ് ഓരോ ഏജന്‍സികളിലും കയറിയിറങ്ങിയത്. പക്ഷെ ക്ലച്ച് പിടിക്കുന്നില്ലെന്ന് ഒരു തോന്നല്. മൂന്നാം ദിവസം മഞ്ചേശ്വരം ഭാഗത്തേക്ക് കൊപ്പലിനേയും കൂട്ടി. പടച്ചോനെ എല്ലാ ഏജന്‍സികളിലും ഇരുന്നവരെണീറ്റ് കസേര കൊടുക്കുന്ന കാഴ്ച, ശരിക്കും ഞങ്ങളുടെ കണ്ണ് തള്ളിച്ചു. കൊപ്പല് ഇരിപ്പുറപ്പിച്ചപ്പോള് ഞങ്ങള് പിറകില് നില്‍ക്കേണ്ടി വന്നു. കണ്ടവരെല്ലാം അംഗത്വത്തിന് തയ്യാറായി. പിന്നീട് ഞാനാ രഹസ്യം ആരാഞ്ഞപ്പോള്, അവരോരോരുത്തരുടെയും മുന്‍കാല കഥകള് അയവിറക്കാനുണ്ടായിരുന്നു കൊപ്പലിന്.\nപലരും അദ്ദേഹത്തെ പല കാര്യത്തിനും സമീപിച്ച കഥ. ഞാന്, എന്റെ സേവനം, എന്ന ലക്ഷ്യം, സ്വാര്‍ത്ഥതയോ കാണാം. അതാണ് അതിന് പിന്നാലെ എത്ര ദൂരം പോകാനും അദ്ദേഹം മടിക്കാതിരുന്നത്. അതിനിടയില് നഗരസഭയില് എത്ര തവണയാണ് കൗണ്‍സിലറായി വാണത്.! അതിനിടയില് ചിലര് ജയിച്ചതിനും ചിലര് തോറ്റതിനും വീട്ടില് പാര്‍ട്ടി വെച്ചേക്കും. അതിനൊന്നും എന്നെ ക്ഷണിക്കില്ല. താനും. ആരോങ്കിലും ചോദിച്ചാല് പറയും. അവന് വരില്ലാന്ന്. പാതിരായ്ക്ക് ഒരാള് ഫോണില് വിളിച്ചാല്, ഇംഗ്ലീഷറിയുന്നവനാണെങ്കില് ‘അട്ടര് ഡിസ്റ്റര്‍ബന്‍സ്’ എന്ന് കയര്‍ക്കും. പക്ഷെ കൊപ്പല് ജീവിച്ചിരിക്കുമ്പോള് നമുക്ക് പറയാമായിരുന്നു. ഏത് പാതിരായ്ക്കും നിങ്ങള്‍ക്ക് കൂളായി ഒരാളെ വിളിക്കാമെന്ന്. ആ ആള് നിങ്ങളുടെ ഫോണ് കാത്തിരിക്കുന്നുണ്ടെന്ന് പോലും. അവിടെ നാം കൊപ്പലിനെ ഓര്‍ക്കേണ്ടതാണ്. ഓര്‍ത്തേ മതിയാകൂ. നമുക്ക് പ്രാര്‍ത്ഥിക്കാം. അതിനു തക്കതായതും എത്രയോ ഇരട്ടിയായതുമായ പ്രതിഫലം നീ നല്‍കണേ എന്ന്. ചിലര് ജന്മനാ ഒരു സാമൂഹ്യ പ്രവര്‍ത്തകനാകുന്നു. സഹചര്യങ്ങളുടെ നിര്‍ബ്ബന്ധത്താല് ആകുന്നവരും ഉണ്ട്. കൊപ്പലിന്റെ സാമൂഹിക ഇടപെടലുകളില് ഒരു കൊപ്പല് സ്റ്റൈല് ഉണ്ടായിരുന്നു. അത് നമുക്ക് അനുകരിക്കാം. വേണ്ടെന്ന് വെക്കാം. ഒരാളുടെ ഒരു പ്രശ്‌നത്തിലിടപെടുമ്പോള് അദ്ദേഹത്തിന്റെ മതം, രാഷ്ട്രീയ കാഴ്ചപ്പാട്, താനുമായുള്ള ബന്ധം ഇതൊന്നും കൊപ്പല് പരിഗണിച്ചതേയില്ല. ഒരു സഹായം അഭ്യര്‍ത്ഥിച്ച് അതിന്റെ കടലാസുകളെല്ലാം നാളെ കൊണ്ട് വന്ന് തരാമെന്ന് പറഞ്ഞ് അദ്ദേഹത്തിന്റെ കൊപ്പല് എക്‌സ്പ്രസ് എന്ന ഓഫീസ് വിട്ട് പോകുന്നവനെ ചൂണ്ടി ഒരിക്കല് ഞാന് ചോദിച്ചു. അതാരാണ് കൊപ്പല്‍ച്ചാ.? അതറിയാം വരട്ടെ. ആ നാട്ടിലെ ആരെങ്കിലും എന്നെ സമീപിക്കാനാവശ്യപ്പെട്ട് വന്നതാവാം. ആ ആളെ നാമൊരിക്കലും നിരാശപ്പെടുത്തിക്കൂടാ.. അതിനൊക്കെയുള്ള പ്രതിഫലം എനിക്ക് ദൈവം മറ്റു മാര്‍ഗ്ഗങ്ങളിലൂടെ ഇവിടെത്തന്നെ നല്‍കുന്നുണ്ട് ഏയെസ്സെ.. ചില മാര്‍ഗ്ഗങ്ങളിലൂടെയെത്തുന്ന അനുഗ്രഹങ്ങളെ ചൂണ്ടി കൊപ്പലൊരിക്കല് പറഞ്ഞിട്ടുണ്ട്.\nഒരുദിവസം അദ്ദേഹം ഓഫീസില് വന്നപ്പോള് ഞാന് പുറത്ത് അല്‍പം അകലെ ഒരിടത്തായിരുന്നു. കെട്ടിടത്തിന്റെ രണ്ടാം നില കയറണം എന്റെ ഓഫീസിലെത്താന്.. ഓഫീസ് പൂട്ടിയിട്ടതിനാല് പുറത്ത് നില്‍ക്കണമല്ലോ.? സ്റ്റെപ്പ് കയറിയതിന്റെ അസ്വസ്ഥത വേറെയും. സ്വാഭാവികമായും അദ്ദേഹത്തിന് ദേഷ്യം വന്നു. ഫോണെടുത്ത്, ഞാന് താങ്കളെ കാത്ത് ഇതാ ഇവിടെ താങ്കളുടെ ഓഫീസിന്റെ പുറത്ത് നില്‍പ്പാണ്. എപ്പഴാണാവോ താങ്കളുടെ വരവ്.? എന്നദ്ദേഹം ഡയലോഗ് വിട്ടപ്പോള്, കൊപ്പല്‍ച്ചാ ഞാനിതാ എത്തി എന്ന് സമാധാനിപ്പിച്ചു. ഏതാനും മിനുട്ടുകള്‍ക്കകം ഓടിക്കിതച്ചെത്തുകയും ചെയ്തു. ജി.എച്ച്.എസ്.എസ്സിലെ ഒരു പെണ്‍കുട്ടിയ്ക്ക് അസുഖത്തിന് മേജര് ഓപ്പറേഷന് വേണ്ടി വന്നുവെന്നും വളരെ ശോചനീയമാണ് വീട്ടിലെ അവസ്ഥയെന്നും, ഞാനും അദ്ധ്യാപകരും അവിടെയായിരുന്നെന്നും പറഞ്ഞപ്പോള് അദ്ദേഹം തണുത്ത്. നീയെന്താ അത് നേരത്തെ പറയാത്തത്.? അതു പോട്ടെ, എനിക്കിപ്പോ അവര്‍ക്ക് വേണ്ടി എന്ത് ചെയ്യാന് പറ്റും.? എന്റെ സാമ്പത്തീകാവസ്ഥ നിനക്കറിയാല്ലോ.. എന്ന് പറഞ്ഞ് കാസര്‍കോട്ടെ ഒരു കച്ചവടക്കാരന് സുഹൃത്തിനെ വിളിച്ച് ആസ്പത്രിയും ബെഡ് നമ്പറും നല്‍കി, ഉടനെ ഒരു സഹായം അവിടെ എത്തിക്കണമെന്നും പറഞ്ഞു. റമദാന് കാലമായിരുന്നു അത്.\nകൊപ്പലിന്റെ ആത്മാവിന് ദൈവീകമായ അനുഗ്രഹങ്ങള്‍ക്ക് വേണ്ടിയുള്ള പ്രാര്‍ത്ഥനകളോടെ..\nകൊപ്പല് അരങ്ങൊഴിഞ്ഞിട്ട് അഞ്ച് വര്‍ഷം...\nമൈസൂരുവില് സെല്‍ഫിയെടുക്കുന്നതിനിടെ രണ്ട് വിദ്യാര്‍ഥികള് തടാകത്തില് വീണ് മരിച്ചു\nമോഫിയ പര്‍വീണിന്റെ ആത്മഹത്യ; ഭര്‍ത്താവും ഭര്‍തൃമാതാപിതാക്കളും പിടിയില്


ന്യൂഡല്‍ഹി: ന്യൂഡല്‍ഹിയില് കൊവിഡ് കേസുകള് രൂക്ഷമാണെന്നും നൂറില് താഴെ കിടക്കകള് മാത്രമാണ് ഡല്‍ഹിയിലെ ഐ.സി.യുകളില് ബാക്കിയുള്ളതെന്നും ഡല്‍ഹി മുഖ്യമന്ത്രി അരവിന്ദ് കെജ്‌രിവാള്.\nകോമണ്‍വെല്‍ത്ത് ഗെയിംസ് വില്ലേജും ചില സ്‌കൂളുകളും കൊവിഡ് രോഗികളെ പാര്‍പ്പിക്കാനുള്ള സെന്ററുകളാക്കുമെന്നും അദ്ദേഹം പറഞ്ഞു. ഞായറാഴ്ച രാവിലെ മന്ത്രിസഭാ യോഗത്തിന് ശേഷം മാധ്യമങ്ങളെ അറിയിച്ചതാണീ കാര്യം.\nഡല്‍ഹിയിലെ അവസ്ഥയെ കുറിച്ച് കേന്ദ്ര ആഭ്യന്തര മന്ത്രി അമിത് ഷായുമായും ആരോഗ്യ മന്ത്രി ഹര്‍ഷ്‌വര്‍ധനുമായും സംസാരിച്ചിട്ടുണ്ട്. കൂടുതല് കിടക്കകളും ഓക്‌സിജന് സിലിണ്ടറുകളും വേണമെന്ന് ആവശ്യപ്പെട്ടിട്ടുണ്ട്. പുതുതായി 6000 കിടക്കകള് കൂടി വരും ദിവസങ്ങളില് എത്തുമെന്നാണ് പ്രതീക്ഷിക്കുന്നതെന്നും കെജ്‌രിവാള് പറഞ്ഞു.\nഡല്‍ഹിയില് കിടക്കകളുടെയും ഓക്‌സിജന്റെയും അവശ്യ മരുന്നുകളുടെയും ലഭ്യതക്കുറവ് അനുഭവപ്പെടുന്നുണ്ട്. ശനിയാഴ്ച വൈകുന്നേരത്തെ കണക്കനുസരിച്ച് 24 മണിക്കൂറിനിടെ 24,000 പേര്‍ക്കാണ് ഡല്‍ഹിയില് പുതുതായി കൊവിഡ് സ്ഥിരീകരിച്ചത്.\nഓക്‌സിജന് സിലിണ്ടറുകള്‍ക്ക് വേണ്ടി സ്വകാര്യ വിതരണക്കാരെ സമീപിച്ചവര്‍ക്ക് സ്‌റ്റോക്കില്ലെന്ന മറുപടിയാണ് ലഭിച്ചത്. ഡല്‍ഹിയില് 24 മണിക്കൂറിനുള്ളില് കൊവിഡ് ടെസ്റ്റ് പോസിറ്റിവിറ്റി നിരക്ക് 30 ശതമാനമായി ഉയര്‍ന്നിട്ടുണ്ട്.\nNew Delhi Covid 19 Arvind Kejriwal


ഉന്നാവ് അപകടം; കുൽദീപ് സെൻഗറെ അറിയില്ലെന്ന് ട്രക്ക് ഉടമ\nഉന്നാവ് പീഡനക്കേസിൽ പ്രതിയായി ജയിലിൽ കഴിയുന്ന കുൽദീപ് സെൻഗറെ അറിയില്ലെന്ന് പെൺകുട്ടി സഞ്ചരിച്ച കാറിൽ ഇടിച്ച ട്രക്ക് ഉടമ ദേവേന്ദർ കിഷോർ പാൽ. തനിക്ക് എംഎൽഎയുമായോ അദ്ദേഹത്തിന്റൈ ആളുകളുമായോ ബന്ധമില്ല. കാറിലുണ്ടായിരുന്നവരെയും തനിക്ക് അറിയില്ലെന്നും ദേവേന്ദർ കിഷോർ പറഞ്ഞു. ലഖ്‌നൗവിലെ സിബിഐ ഓഫീസിൽ എത്തി ദേവേന്ദർ കിഷോർ മൊഴി നൽകി.\nസാധാരണമായ ഒരു അപകടമാണ് സംഭവിച്ചത്. സംഭവത്തിൽ ഗൂഢാലോചനയൊന്നും ഇല്ലെന്നും ട്രക്ക് ഉടമ പറഞ്ഞു. ട്രക്കിന്റെ വായ്പ തിരിച്ചടവ് മുടങ്ങിയിരുന്നു. ട്രക്ക് പിടിച്ചെടുക്കുമെന്ന് നോട്ടീസും കിട്ടിയിരുന്നു. അതിനാൽ നമ്പർ പ്ലേറ്റ് കറുത്ത പെയിന്റടിച്ച് മറയ്ക്കാൻ താനാണ് നിർദേശിച്ചത്. ഡ്രൈവറും സഹായിയും രണ്ട് വർഷത്തിലേറെ തന്റെ കൂടെയുള്ളവരാണ്. ഇരുവരെയും നേരിട്ട് അറിയാമെന്നും ട്രക്ക് ഉടമ പറഞ്ഞു.\nഅതിനിടെ കുൽദീപ് സെൻഗറുടെ വീട്ടിലടക്കം സിബിഐ റെയ്ഡ് നടത്തി. സെൻഗറിന്റെ വീട് ഉൾപ്പെടെ പതിനേഴ് ഇടങ്ങളിലാണ് റെയ്ഡ് നടന്നത്്. ഉന്നാവ് വധശ്രമക്കേസിൽ സെൻഗറിനേയും സഹോദരൻ അതുൽ സിംഗിനേയും സിബിഐ കഴിഞ്ഞ ദിവസം ചോദ്യം ചെയ്തിരുന്നു. ഉന്നാവ് പീഡനക്കേസുമായി ബന്ധപ്പെട്ട് നിലവിൽ സീതാപൂർ ജയിലിൽ റിമാൻഡിലാണ് സെൻഗറും അതുൽ സിംഗും.\nRead more on: unnao


അലറുന്ന ഐറിഷ് കടലിന്റെ ചിത്രങ്ങളുമായി ഫോട്ടോഗ്രാഫര് ജോര്‍ജ് കാര്‍ബസ്Irish malayali Pathram Malayalam News paper for Ireland Malayalee | Irish malayali Pathram Malayalam News paper for Ireland Malayalee\nഅലറുന്ന ഐറിഷ് കടലിന്റെ ചിത്രങ്ങളുമായി ഫോട്ടോഗ്രാഫര് ജോര്‍ജ് കാര്‍ബസ്\non January 5, 2014\tക്ലയര് :ക്ലെയറിലെ ലാഹിഞ്ചില് പുതുവര്‍ഷത്തെ വരവേറ്റത് ശക്തമായ കാറ്റും അതിനനുസരിച്ചുള്ള തിരമാലകളുമായിരുന്നു. ക്ലെയറിന്റെ പടിഞ്ഞാറന് തീരപ്രദേശങ്ങളില് ഒന്നായ ലാഹിഞ്ചില് അന്നേ ദിവസം രാത്രി വീശിയടിച്ച തിരമാലകള് ചെറിയ ചില നാശനഷ്ടങ്ങളും പ്രദേശത്തിന് വരുത്തിവച്ചിട്ടുണ്ടായിരുന്നു.\nഎന്നാല് പുതുവര്‍ഷ രാവില് ലാഹിഞ്ചി തീരത്തെ ഇത്തരത്തില് തിരമാലകള് ആക്രമിക്കുന്നതിന്റെ ദൃശ്യങ്ങള് പ്രശസ്തനായ ഫോട്ടോഗ്രാഫര് തന്റെ ക്യാമറയില് പകര്‍ത്തിയിരുന്നു. ക്യാമറാക്കണ്ണുകളിലൂടെ ആ ദൃശ്യങ്ങല്‍ക്ക് ഭീകരതയേക്കാള് പക്ഷേ മനോഹാരിതയായിരുന്നു കൂടുതല്.\nലാഹിഞ്ചില് തന്നെ താമസിക്കുന്ന ഫോട്ടോഗ്രാഫര് ജോര്‍ജ് കാര്‍ബസ് ആണ് മനോഹരമായ ദൃശ്യങ്ങള് തന്റെ ക്യാമറയിലേക്ക് പകര്‍ത്തിയത്. ശക്തമായ കാറ്റില് തിരമാലകള് തീരത്തുള്ള വീടുകളുടെ നേരേക്ക് വീശിയടിക്കുകയായിരുന്നു.\nഎന്നാല് അവാര്‍ഡ് ജേതാവ് കൂടിയായ ചെക് ഫോട്ടോഗ്രാഫര് പറയുന്നത് വെള്ളിയാഴ്ച്ച കാലത്ത് വീശിയടിച്ച തിരകള്‍ക്കു കൂടി കാഴ്ച്ചയിലുള്ളതുപോലെ ശക്തി ഇല്ലായിരുന്നുവെന്നാണ്. ചിലപ്പോള് അതാവാം ഈ പ്രദേശങ്ങളിലെ അപകടനില കുറഞ്ഞതിനു കാരണമായത്.\nഏറ്റവും ശക്തമായ കാറ്റും തിരമാലകളുടെ ആക്രമണവും നടന്നത് രാവിലെ 5മണിക്കും 6മണിക്കും ഇടയിലായിരുന്നു. അതിനാലാണ് ജനങ്ങളെ അത് ശക്തമായ രീതിയില് ബാധിക്കാതിരുന്നതെന്നും ജോര്‍ജ് പറയുന്നു.\nഎന്നാല് ജോര്‍ജ് തിരമാലകളെ തന്റെ ക്യാമറയിലേക്ക് ഒപ്പിയെടുത്തത് തിരമാലകള് അല്‍പം കൂടി ശക്തി കുറഞ്ഞ രാത്രി സമയത്തായിരുന്നു. താന് ഈ മേഖലയില് വന്നതിനു ശേഷം ആദ്യമായാണ് കടുപ്പപ്പെട്ട അവസ്ഥയില് കടലിനെ കാണുന്നതെന്നാണ് ജോര്‍ജ് പറഞ്ഞത്.


സംസ്ഥാന യുവജനക്ഷേമ ബോർഡ് നിർമ്മിച്ച L E D Bulb മന്ത്രി ശ്രീ. ഇ.പി ജയരാജൻ പ്രകാശനം നിർവ്വഹിച്ചു. - Light Lines\nസംസ്ഥാന യുവജനക്ഷേമ ബോർഡ് നിർമ്മിച്ച L E D Bulb മന്ത്രി ശ്രീ. ഇ.പി ജയരാജൻ പ്രകാശനം നിർവ്വഹിച്ചു.\nസംസ്ഥാന യുവജന ക്ഷേമബോർഡ് നിർമ്മിച്ച YUVA L E D BULB ബഹുമാന്യനായ വ്യവസായ- കായിക – യുവജനകാര്യ വകുപ്പ് മന്ത്രി\nശ്രീ. ഇ.പി ജയരാജൻ പ്രകാശനം നിർവ്വഹിച്ചു. ആദ്യ ഘട്ടംഇടുക്കി ജില്ലയിലെ വോളന്റിയർമാരും കോ-ഓഡിനേറ്റർമാരും ചേർന്നാണ് നിർമ്മിച്ചത്. ഇന്ന് രാവിലെ 9. 30 മണിക്ക് മന്ത്രിയുടെ ഓഫിസിന് സമീപം ചേർന്ന ചടങ്ങിൽ യുവജനക്ഷേമ ബോർഡ് വൈസ് ചെയർമാൻ പി.ബിജു അദ്ധ്യക്ഷത വഹിച്ചു. ഇതു വഴി ലഭിക്കുന്ന പണം മുഖ്യമന്ത്രിയുടെ ദുരിതാശ്വാസ നിധിയിലേയ്ക്ക് കൈമാറും. തുടർന്ന് വ്യവസായിക അടിസ്ഥാനത്തിൽ യുവജനക്ഷേമ ബോർഡ് ഉൽപ്പനമായി രംഗത്തിറക്കും.\nആവശ്യമായ പിന്തുണയും സഹായവും നൽകി സഹായിച്ച കേരള സർവ്വകലാശാല ബയോഇൻഫോർമാറ്റിക് വിഭാഗം മേധാവി ഡോ: അച്യുത് ശങ്കർ സർ, കേരള സർവ്വകലാശാല ഒപ്റ്റോ ഇലക്ട്രോണിക്സ് വിഭാഗം പ്രൊഫസർ, ഡോ: ശങ്കര രാമൻസർ, പ്രൊഫ: ജോസ് എബ്രഹാം , മുൻ മെമ്പർ സെക്രട്ടറി ശ്രീമതി. മിനിമോൾ എബ്രഹാം, യുവജന ക്ഷേമ ബോർഡിന്റെ മുഴുവൻ ഉദ്യോഗസ്ഥർക്കും കേരള വോളൻ്ററി യൂത്ത് ആക്ഷൻ ഫോഴ്സ് അംഗങ്ങൾക്കും മന്ത്രി നന്ദി രേഖപ്പെടുത്തി.\nമെമ്പർ സെക്രട്ടറി പ്രസന്നകുമാർ, ഇടുക്കി ജില്ലാ പ്രോഗ്രാം ഓഫിസർ വി.എസ്.ബിന്ദു, എന്നിവർ പങ്കെടുത്തു. 11 മണിക്ക് പ്രമുഖ നടൻ ഇന്ദ്രൻ കുമാരപുരത്തെ വസതിയിൽ വിൽപ്പനോദ്ഘാടന നിർവ്വഹിച്ചു. ബോർഡ് വൈസ് ചെയർമാൻ പി.ബിജുവിൻ്റെ നേതൃത്വത്തിൽ നടന്ന ചടങ്ങിൽ ബോർഡ് മെമ്പർ സന്തോഷ് കാലാ, മെമ്പർ സെക്രട്ടറി പ്രസന്നകുമാർ, ജില്ലാ കോർഡിനേറ്റർ Am. ആൻസാരി, ഇടുക്കി ജില്ലാ പ്രോഗ്രാം ഓഫിസർ വി.എസ്.ബിന്ദു.. മുഹമ്മദ് റോഷൻ, രാജേന്ദ്രൻ, പി.കെ.സുധിൻ, സുരേന്ദ്രൻ ,സുധീർ പളായം എന്നീ വർ പങ്കെടുത്തു.\n← വൈദ്യുതി മന്ത്രി എംഎം മണിയെ അടിയന്തര ശസ്‌ത്രക്രിയക്ക് വിധേയനാക്കി. ആരോഗ്യനില തൃപ്തികരമെന്നു റിപ്പോര്‍ട്ട്.\n‘ഫസ്റ്റ്‌ബെൽ’ പദ്ധതിയിലെ പുതിയ ക്ലാസുകളുടെ സംപ്രേഷണം തിങ്കളാഴ്ച മുതൽ ആരംഭിക്കുന്നു. →\nഇടുക്കി ജില്ലയിൽ 27 പേർക്ക് കൂടി കോവിഡ് സ്ഥിരീകരിച്ചു\nപാലക്കാട് ജില്ലയിൽ ഇന്ന് 13 പേർക്ക് കോവിഡ് 19 സ്ഥിരീകരിച്ചു.


'പ്രധാനമന്ത്രി നരേന്ദ്ര മോദിക്കും ഇന്ത്യക്കാര്‍ക്കും നമസ്‌തേ'; ഹിന്ദിയില് സ്വാതന്ത്ര്യ ദിനാശംസകള് നേര്‍ന്ന് ഇസ്രായേല് പ്രധാനമന്ത്രി :: Janmabhumi Daily\n'പ്രധാനമന്ത്രി നരേന്ദ്ര മോദിക്കും ഇന്ത്യക്കാര്‍ക്കും നമസ്‌തേ'; ഹിന്ദിയില് സ്വാതന്ത്ര്യ ദിനാശംസകള് നേര്‍ന്ന് ഇസ്രായേല് പ്രധാനമന്ത്രി\nThursday 15 August 2019 7:33 pm IST\nന്യൂദല്‍ഹി: ഇന്ത്യക്ക് സ്വാതന്ത്ര്യ ദിനാശംസകള് നേര്‍ന്ന് ഇസ്രായേല് പ്രധാനമന്ത്രി ബെന്യാമിന് നെതന്യാഹു. ട്വിറ്ററിലെ വീഡിയോ സന്ദേശത്തിലൂടെയാണ് ഇസ്രായേല് പ്രധാനമന്ത്രി ആശംസകള് അറിയിച്ചത്. 'പ്രിയപ്പെട്ട സുഹൃത്ത് പ്രധാനമന്ത്രി നരേന്ദ്രമോദിക്കും ഇന്ത്യയിലെ ജനങ്ങള്‍ക്കും നമസ്‌തേ' എന്നു പറഞ്ഞ് കൈകൂപ്പിയാണ് അദേഹം ആശംസകള് നേര്‍ന്നത്.\nഇസ്രായേലും ഇന്ത്യയും തമ്മിലുള്ള ബന്ധം ഇപ്പോള് മുന്‍പത്തേക്കാള് കൂടുതല് ദൃഢമാണ്. നിരവധി മേഖലകളില് ഇരുരാജ്യങ്ങളും തമ്മില് വലിയ സഹകരണമാണുള്ളത്. സത്യസന്ധമായ സൗഹൃദവും സഹകരണവുമാണിതെന്നും നെതന്യാഹു പറഞ്ഞു. ട്വിറ്ററില് വീഡിയോയ്‌ക്കൊപ്പം എല്ലാ ഭാരതീയര്‍ക്കും ഇസ്രായേലിന്റെ സ്വാതന്ത്ര്യദിനാശംസകള് നേരുന്നുവെന്ന വരികള് ഹിന്ദിയില് കുറിക്കുകയും ചെയ്തിട്ടുണ്ട്. ആഗസ്റ്റ് നാലിന് നെതന്യാഹു പ്രധാനമന്ത്രി നരേന്ദ്രമോദിക്ക് ഫ്രണ്ട്ഷിപ്പ് ഡേ ആശംസകള് നേര്‍ന്നിരുന്നു. നമ്മുടെ സൗഹൃദം ഇനിയും ഉയരങ്ങളിലെത്തട്ടെയെന്നാണ് ട്വിറ്ററിലെ കുറിപ്പില് നെതന്യാഹു ആശംസിച്ചത്.\nപ്രധാനമന്ത്രി നരേന്ദ്ര മോദി ഇസ്രായേല് സന്ദര്‍ശിക്കും: സുഷമ സ്വരാജ്\nഎല്.കെ അദ്വാനിക്ക് ജന്മദിനാശംസകള് നേര്‍ന്ന് പ്രധാനമന്ത്രി നരേന്ദ്ര മോദി\nമാര്.ക്രിസോസ്റ്റത്തിന് ആശംസ നേര്‍ന്ന് പ്രധാനമന്ത്രി\nഈദ് ആശംസകള് നേര്‍ന്ന് പ്രധാനമന്ത്രി\nവിജയദശമി ആശംസകള് നേര്‍ന്ന് പ്രധാനമന്ത്രി


കുടിയേറ്റ പരിഷ്കരണത്തെ അനുകൂലിച്ച് യുഎസിൽ ഇന്ത്യക്കാരുടെ റാലി - :: Garshom :: ‹ :: Garshom ::\nകുടിയേറ്റ പരിഷ്കരണത്തെ അനുകൂലിച്ച് യുഎസിൽ ഇന്ത്യക്കാരുടെ റാലി\nസ്വന്തം ലേഖകൻMonday, February 5, 2018 8:50 pm\nഹൂസ്റ്റൺ: ട്രംപ് ഭരണകൂടത്തിന്റെ കുടിയേറ്റ പരിഷ്കാരത്തെ അനുകൂലിച്ചുകൊണ്ട് വൈറ്റ് ഹൗസിലേക്കു യുഎസിലെ ഇന്ത്യക്കാരായ തൊഴിലാളികൾ റാലി നടത്തി. യോഗ്യതയിൽ അധിഷ്ടിതമായി വിദേശികൾക്കു വിസ അനുവദിക്കാനുള്ള തീരുമാനം ഇന്ത്യൻ തൊഴിലാളികൾക്കു അനുകൂലമാണെന്നും റാലിയിൽ പങ്കെടുത്തവർ അഭിപ്രായപ്പെട്ടു.\nനിലവിൽ യുഎസിൽ വിദഗ്ത തൊഴിലാളികളായി എത്തിയ ഇന്ത്യൻ വംശജരുടെ പെർമനെന്റ് റെസിഡൻസി അടക്കമുള്ള വിഷയങ്ങളിൽ കുടിയേറ്റ പരിഷ്കരണം സഹായകമാകുമെന്നാണു വിലയിരുത്തപ്പെടുന്നത്.\nനിലയിൽ യുഎസിൽ അതിവേഗം വർധിക്കുന്ന കുടിയേറ്റക്കാരിൽ മുന്നിൽ ഇന്ത്യക്കാരാണ്. വാഷിംഗ്ടണിൽ മാത്രം 137,000 ഇന്ത്യക്കാരാണുള്ളത്. രാജ്യത്ത് മൊത്തം 3.5 മില്യൺ ഇന്ത്യക്കാർ ഉണ്ടെന്നാണു യുഎസ് സെൻസസ് റിപ്പോർട്ട്.


Review: Puthiya Theerangal | MOVIERAGA: Malayalam Movies\nNivin Pauly, Namitha Pramod\nആലപ്പുഴയുടെ പശ്‌ചാത്തലത്തിൽ ഒരു ലളിതമായ കഥ പറയുകയാണ് സത്യൻ അന്തിക്കാടിന്റെ പുതിയ തീരങ്ങൾ. അച്‌ഛനമ്മമാരുടെ മരണത്തെ തുടർന്ന് ജീവിതത്തെ തനിയെ നേരിടുന്ന താമര (നമിതാ പ്രമോദ്) യാണ് ഈ ചിത്രത്തിലെ പ്രധാന കഥാപാത്രം. കടലിൽ പോയി മീൻ പിടിക്കുന്ന ഒന്നാന്തരം ചെറിയ മരയ്‌ക്കാത്തി! മൂന്ന് സുഹൃത്തുക്കളാണ് (നിവിൻ പോളി, സിദ്ധാർഥ് ശിവ, ധർമജൻ) താമരയുടെ കരുത്ത്. ഒരിക്കൽ താമര ഒരു വൃദ്ധനെ (നെടുമുടി വേണു) കടലിൽ നിന്നു രക്ഷിക്കുന്നു. ആരാണ്, എന്താണ് എന്നൊന്നും ആർക്കും അറിയാത്ത അയാളെ താമര തനിക്കൊപ്പം താമസിപ്പിക്കുന്നു. കെ പി എന്ന് സ്വയം പരിചയപ്പെടുത്തിയ ഇയാളെപ്പറ്റി പല ദുരൂഹതകളുമുണ്ട്. കെ പിയുടെ രഹസ്യങ്ങളും അതിനു സമാന്തരമായി പോകുന്ന രണ്ടു മൂന്നു പ്രണയങ്ങളടക്കമുള്ള ഉപകഥകളും പുതിയ തീരങ്ങളിൽ ബെന്നി പി നായരമ്പലം എഴുതിച്ചേർത്തിരിക്കുന്നു.\nഅഭിനേതാക്കളുടെ സിനിമയാണ് പുതിയ തീരങ്ങൾ. അതിസാധാരണമായ വിധത്തിൽ പറഞ്ഞിരിക്കുന്ന അതിസാധാരണമായ കഥയുള്ള ഈ സിനിമയെ കുറച്ചെങ്കിലും കൗതുകകരമാക്കുന്നത് ചില കഥാപാത്രങ്ങളും അവരെ അവതരിപ്പിച്ച അഭിനേതാക്കളുമാണ്. അക്കൂട്ടത്തിൽ ആദ്യം പറയേണ്ടത് രണ്ടു പേരുകൾ: നായികയായി വന്ന നമിതയും വെറോണിക്ക എന്ന കഥാപാത്രത്തെ അവതരിപ്പിച്ച മോളി കണ്ണമാലിയും.\nപെൺകുട്ടി എന്നു പറയാവുന്ന പ്രായത്തിലുള്ള നമിത വളരെ പക്വമായ പ്രകടനമാണ് ഈ ചിത്രത്തിൽ നടത്തുന്നത്. ആദ്യ നായികാ വേഷത്തിന്റെ പകപ്പൊന്നും നമിതയുടെ അഭിനയത്തിൽ ഇല്ല. കാണാനും സുന്ദരി. ഒരു നല്ല മലയാളി പെൺകുട്ടിയുടെ രൂപഭാവങ്ങൾ. ഈ നിഷ്‌കളങ്കതയും ശാലീനതയൊന്നും കൈമോശം വരാതെ, ഇനിയും ധാരാളം ചിത്രങ്ങളിൽ അഭിനയിക്കാൻ ഈശ്വരൻ അനുഗ്രഹിക്കട്ടെ. (സത്യൻ അന്തിക്കാട് തന്നെ അവതരിപ്പിച്ച നയൻതാരയുടെ അഭിനയജീവിതം അറിയാതെ ഓർത്തു പോയി.)\nഅല്പം കാടു കയറിയ സ്വഭാവമുള്ള വെറോണിക്കയെയാണ് മോളി കണ്ണമാലി അവതരിപ്പിക്കുന്നത്. ഈ സിനിമയിലും യഥാർത്ഥ ജീവിതത്തിലും ചവിട്ടുനാടകകലാകാരിയായ മോളി, ശ്രീലങ്കയിലേക്ക് തോണിയിൽ പോയ കാമുകനെ കാത്തിരിക്കുന്ന വെറോണിയായി പുതിയ തീരങ്ങളിൽ നിറഞ്ഞു നിൽക്കുന്നു. വെറോണിയുടെ ഓരോ ഡയലോഗും ഓരോ ഭാവവും കാണികളെ ചിരിപ്പിക്കും. നമ്മുടെ ഫിലോമിന മുൻപ് അവതരിപ്പിച്ച ചില കഥാപാത്രങ്ങളുടെ കൂടുതൽ ഇരുണ്ട കാരിക്കേച്ചറാണ് മോളിയുടെ വെറോണി. ബ്രിഡ്‌ജ് (കേരളാ കഫേ), അൻവർ, ചാപ്പാകുരിശ് എന്നീ ചിത്രങ്ങളിലും ഇവർ നേരത്തെ അഭിനയിച്ചിട്ടുണ്ട്.\nഅടുത്ത റൗണ്ടിൽ പറയേണ്ടത് ഈ ചിത്രത്തിലെ ചെറുപ്പക്കാരായ അഭിനേതാക്കളുടെ പേരുകളാണ്; പ്രത്യേകിച്ച് സിദ്ധാർഥ് ശിവ, ധർമജൻ, വിക്കനായ കാമുകനെ അവതരിപ്പിച്ച നടൻ. ഇവർക്കൊപ്പം തന്നെ ചെമ്പിൽ അശോകന്റെ പേരും പറയാം.\nനെടുമുടി വേണു അദ്ദേഹത്തിന്റെ സ്ഥിരം രീതിയിൽ കെ പി യെ അവതരിപ്പിച്ചു; നന്നായെന്നോ മോശമായെന്നോ പറയാനില്ല. ടിപ്പിക്കൽ നെടുമുടി വേണു! ഇന്നസെന്റ്, സിദ്ദിഖ് എന്നിവരേക്കുറിച്ചും ഇതു പറയാം. വേണുവിന്റെ ക്യാമറയുടെ കാര്യവും അങ്ങനെ തന്നെ.\nപുതിയ തീരങ്ങളുടെ ആദ്യപകുതി രണ്ടാം പകുതിയെ അപേക്ഷിച്ച് വളരെ വളരെ മെച്ചപ്പെട്ടതാണ്. അതിനു പ്രധാന കാരണക്കാർ ഇപ്പോൾ പേരു പറഞ്ഞ അഭിനേതാക്കളും. കൂടാതെ, ചിരിക്കുള്ള വക തരുന്ന ചില ജീവിതമുഹൂർത്തങ്ങൾ സിനിമയുടെ ആദ്യപകുതിയിൽ മായാതെ നിൽക്കുന്നുണ്ട്.\nകാറ്റഴിഞ്ഞ ബലൂൺ പോലെ എങ്ങോട്ടോ പോകുന്ന രണ്ടാം ഭാഗവും ആർക്കും ഊഹിക്കാവുന്ന ക്ലൈമാക്‌സുമാണ് ഈ ചിത്രത്തിന്റെ ഏറ്റവും വലിയ പ്രശ്‌നങ്ങൾ. ഇടവേളയ്‌ക്കു ശേഷം പ്രധാന കഥയിൽ നിന്ന് വഴി മാറിപ്പോകുന്ന സിനിമ, വളരെയേറെ ഉപകഥകളിലൂടെ വെറുതേ സഞ്ചരിച്ച് ഏറെക്കുറേ വിരസമായി അവസാനിക്കുന്നു. താമരയും മോഹനുമായുള്ള പ്രണയം, മോഹന്റെ സിനിമാ അഭിനയം, അപ്പച്ചന്റെ നിരാശ, സോഡാ കച്ചവടക്കാരന്റെ പ്രേമം ഇങ്ങനെ പ്രധാന കഥയുമായി വിദൂരബന്ധം മാത്രമുള്ള, അല്ലെങ്കിൽ അതുപോലുമില്ലാത്ത ഉപകഥകൾ സ്‌ക്രീൻ കൈയടക്കുകയാണ്. ഈ കഥകളുടെ ബഹളത്തിൽ പ്രധാന കഥയും കഥാപാത്രങ്ങളും (താമര / കെ പി) പലപ്പോഴും അപ്രസക്‌തരാകുന്നു. മാത്രമല്ല, രണ്ടാം ഭാഗത്ത് ഊന്നൽ ലഭിക്കേണ്ടിയിരുന്ന കെ പി യുടെ ചരിത്രം, ഗോപകുമാറിന്റെ കഥാപാത്രം പറഞ്ഞു കേൾപ്പിക്കുന്ന ഒരു താല്പര്യജനകമല്ലാത്ത വിവരണം മാത്രമായി മാറുകയും ചെയ്യുന്നു.\nമോഹന്റെ സിനിമാ അഭിനയവും മറ്റും കൈയടക്കിയ ബോറൻസീനുകൾ ഉപേക്ഷിച്ച് കെ പിയുടെ കഥയിലും കെ പി -താമര ബന്ധത്തിലും ഫോക്കസ് ചെയ്‌തിരുന്നുവെങ്കിൽ ഇതൊരു മികച്ച ചിത്രമായേനേ.\nപാട്ടുകളാണ് പിന്നെ നിരാശപ്പെടുത്തിയത്. ഇളയരാജ ബോറടിപ്പിക്കുന്നു. ഒരു പാട്ടിന്റേതൊഴിച്ചുള്ള ദൃശ്യങ്ങൾക്ക് സത്യൻ അന്തിക്കാട് സ്‌പർശം കാണാമെന്നു മാത്രം. എന്നാൽ, താമരയും മോഹനും വരുന്ന ഹംപിയുടെ പശ്ചാത്തലത്തിലുള്ള പ്രണയഗാനം ആനബോറായി ചിത്രീകരിച്ചത് സത്യൻ അന്തിക്കാടാണെന്നു വിശ്വസിക്കാൻ തന്നെ പ്രയാസം. (താമരയും മോഹനും മലേഷ്യയിൽ പോയി പാട്ടു പാടിയില്ലല്ലോ എന്നതു മാത്രമാണ് ആശ്വാസം!)\nതാമരയുടെ അച്‌ഛൻ ശങ്കരന് മകളെ ഒറ്റയ്‌ക്ക് വീട്ടിലാക്കിയിട്ടു പോകാൻ മടി. അതു കൊണ്ടാണ് 10-12 വയസുള്ള താമരയെ മീൻ പിടിക്കാനായി കടലിലേക്കു ഒപ്പം കൂട്ടുന്നത് അയാൾ. എന്നാൽ, വാത്സല്യനിധിയായ ഈ അച്‌ഛന് മോളെ സ്‌കൂളിൽ വിടണമെന്ന് ഒരിക്കലും തോന്നാത്തത് എന്തുകൊണ്ടായിരിക്കും? കഥാകൃത്തിന്റെ സൗകര്യത്തിന് അതങ്ങനെയാക്കി എന്നല്ലാതെ മറ്റൊരു ന്യായവും പറയാനില്ല.\nPrevious PostReLook: YavanikaNext PostGallery: Banking Hours 10 to 4\n29 thoughts on “Review: Puthiya Theerangal”\nപുതിയ തീരങ്ങള് മനോഹരമായ ഒരു കൊച്ചു ചിത്രം. പുതുമ ഇല്ലാത്ത കഥ ആണെങ്കിലും. പുതുമ നിറഞ്ഞ പശ്ചാത്തലവും പുത്യ അഭിനേതാകളും ദൃശ്യ ഭംഗിയും നര്‍മം നിറഞ്ഞ സംഭാഷണങ്ങളും പിന്നെ സത്യന് അന്തികാടിന്റെ സംവിധന ശൈലിയും ഈ കുറവ് നികത്തുന്നു. അഭിനെതാകളില് എല്ലാവരും മികച്ചു നില്കുന്നു.\nവല്ലാത്തൊരു ഭയപ്പടോട് കുടി ആണ് “പുതിയ തീരങ്ങള്” കാണാന് കയറിയത്. ഇനി സത്യന് അന്തിക്കാടും ന്യൂ ജനറേഷന് ആയി കാണുമോ എന്നായിരുന്നു എന്റെ ഭയം. പക്ഷെ സിനിമ തുടങ്ങി പത്ത് മിനിറ്റു കഴിഞ്ഞപ്പോലെ ആ ഭയം മാറി. ഗ്രാമത്തിനു പകരം കടല് , KPAC ലളിത ചേച്ചിയും മാമുക്കോയ സാറും ഇല്ല.ബാക്കി എല്ലാം പതിവ് പോലെ..\nചുണ്ടില് ചെറിയ ചിരി വിടര്‍ത്തുന്ന കൊച്ചു കൊച്ചു തമാശകള്. അറിയാതെ വരുന്ന പ്രണയം ചെറിയ സങ്കടങ്ങള്. സാധാരനക്കാര് ആയ കഥാപാത്രങ്ങള്. നന്മയുള്ള വെടിയും പുകയും ഇല്ലാത്ത നേരെ പോകുന്ന കഥ. വിഷല് ട്രീട്ട്മെന്റിന് പുറകെ പോകാത്ത ക്യാമറ. വിശുധിയുള്ള തിരക്കഥ. സംഗതി എനിക്ക് ഇഴ്ട്ടപെട്ടു !\nഇതൊന്നും അല്ല പ്രധാനപെട്ടത്. അച്ഛനും അമ്മയ്ക്കും മക്കള്‍ക്കും ഭാര്യക്കും ഭര്‍ത്താവിനും മുത്തശ്ശനും മുത്തശ്ശിക്കും പേരക്കുട്ടികള്‍ക്കും ഒരുമിച്ചു ധൈര്യം ആയി പോയി കാണം ഈ സിനിമ! (കഴിഞ്ഞ ദിവസം തിരുവന്തപുരം ലോഡ്ജു കാണാന് പോയപ്പോള് ഇടയ്ക്കു പെണ്മക്കളെ കൊണ്ട് ഇറങ്ങി പോയ ആ പാവം അച്ഛനെ എന്തോ എനിക്ക് ഓര്‍മ്മ വന്നു!). ഓക്കാനം ഉണ്ടാക്കുന്ന ഒരു രംഗവും ഇല്ല ഈ അന്തിക്കാട് സിനിമയില് മാത്രമല്ല ഇങ്ങനെ ഒരു വീടിലെ എല്ലാവര്ക്കും കുടി ഒരുമിച്ചു പോകാന് പറ്റുന്ന ഇടങ്ങള് ഇന്ന് കേരളത്തില് കുറവാണു താനും!\nഎതിര്‍പ്പ് ഉള്ളവര് ഉണ്ടാകാം. എന്നും ഈ ബസ് ഇതുപോലെ സഞ്ചരിച്ചാല് മതിയോ എന്ന് വിമര്‍ശിക്കുന്നവര് ഉണ്ടാകാം. പക്ഷെ എനിക്ക് തോന്നുന്നു, ഒരു ബസ് എങ്കിലും ഇതുപോലെ റൂട്ട് തെറ്റിക്കാതെ ഓടണ്ടേ എന്ന്! നിങ്ങള് മനസ്സില് ഇപോളും മലയാളിത്തം സുഷിക്കുന്നു എങ്കില് , നിങ്ങള്ക്ക് നിങ്ങളുടെ കുടുംബത്തോടൊപ്പം ഒരു സിനിമ ചെവി പൊത്താതെ കണ്ണുകള് അടക്കാതെ കാണണം എന്ന് ഉണ്ടെങ്കില്, ജീവിതത്തില് ഉണ്ടാകുന്ന ചെറിയ വിജങ്ങള് നിങ്ങളെ ഇപോളും സന്തോഷിപ്പിക്കാര് ഉണ്ടെങ്കില് , മനസില് നന്മയുള്ള മനുഷ്യര് ഇപോളും ജീവനോടെ ഉണ്ട് എന്നാണ് നിങ്ങള് വിശ്വസിക്കുന്നത് എങ്കില് , നിങളെ/ നിങ്ങള്ക്ക് അറിയാവുന്നവര് പറയുന്ന കൊച്ചു കൊച്ചു തമാശകള് നിങ്ങളെ ഇപോളും ചിരിപ്പിക്കാറുണ്ട് എങ്കില് , എങ്കില് മാത്രം നിങ്ങല്ല്ക്കും കയറാം “പുതിയ തീരങ്ങളില്”,, നിങ്ങള്‍ക്കും ഇഴ്ട്ടപെടും ഈ “പുതിയ തീരങ്ങള്” …\nAjesh Pala says:\nനന്മയുള്ള ആലപ്പുഴയുടെ പശ്ചാത്തലത്തിലുള്ള മറ്റൊരു ചിത്രം കൂടി. ഇതിലെ മേന്മയെന്നത് പടത്തിന്റെ കാസ്റ്റിംഗ് ആണ്. ഓരോ കഥാപാത്രവും മികച്ചു നില്‍ക്കുന്നു. നെടുമുടിചേട്ടന് മുതല് ചെമ്പില് അശോകന് വരെ. ആരും അവരവരുടെ റോള് മോശമാക്കിയില്ല. കുറെയേറെ ഹാസ്യ മുഹൂര്‍ത്തങ്ങള്! മികച്ച തിരക്കഥ! സംവിധാനം!\nഇളയരാജ, റീ-Recording, BGM എന്നിവ സമ്പൂര്‍ണ്ണ പരാജയമായിരുന്നു.\nബിജിപാല്, M ജയചന്ദ്രന്, രാഹുല് രാജ്, ഗോപി സുന്ദര്, അല്‍ഫോന്‍സ്, എന്നിങ്ങനെ മലയാളത്തില് നിന്നുള്ളവരെ ഒഴിവാക്കിക്കൊണ്ട് കഴിഞ്ഞ 12 കൊല്ലമായ് സത്യന് അന്തിക്കാട് എന്തിനു ഈ രാജയെ കൊണ്ട് നടക്കുന്നു! BGM ‘s ചില നേരങ്ങളില് ഏതോ തിരുനെല്‍വേലി നാടകത്തിലെ പോലെ തോന്നി. കോയമ്പത്തൂര് റോഡ് സീന് നടുക്കുന്നതായ് തോന്നി!\nകഥ ആലപ്പുഴയിലാനെങ്കിലും സംസാരിക്കുന്ന കൊച്ചീക്കാരുടെ ഭാഷ!\nതലശേരി ഭാഷ സംസാരിക്കുന്ന അല്ലേല് വന്നു പോകുന്ന നിവിന് പൌളി !!(വിനീത് ശ്രീനിവാസന് എഫ്ഫക്റ്റ് എന്ന് തീയറ്ററിലിരുന്നു പടം കാണുന്ന ചില technopark പിള്ളേര് പറയനുണ്ടാര്‍ന്നു.\nപുതിയ തീരവും പഴയ തിരകളും.\nA feel good movie. bt i think the film lacks the original anthikkad effect..\nPretheeshayude puthiya theerangal tsunami adichu thakarnnu ennu paranjal mathiyallo…. Average movie\nGood writing Gopan !!\nSathyan Andhikkadinu MALAYALI KUDUMBA PREKSHAKARUDE ”MARMAM’ ariyam athukondaanu old story aayaalum pazhaya veenjaayalum athu vijayippikkunnnathu.\nKERALATHIL GRAMANGALUM ,NAATTIN PURANGALUM ,KADALORANGALIL THAMASIKKUNNA AALKKAR ULLATHU VAREYUM EE SATHYAN INIYUM KADHATHUDARUM.\nഒരു നല്ല ചിത്രം…. വളരെ വളരെ നല്ല ചിത്രം.\nSathyan Anthikkad should take rest. There is nothing new in this film except Namitha and Nivin. Same story, same characters, oru thattikkoottu padam ennu parayam.\nഅപ്രതീക്ഷ്മായി നായകന്‍റെ /നായികയുടെ ജീവിതത്തിലേക്ക് കടന്നു വരുന്ന വല്യപ്പന്/ പയ്യന് / ഒരു വിധവ / ഭാര്യ / നാല് പെണ്ണുങ്ങള്/ വല്യമ്മ …പിന്നെ ഇവരെ ചുറ്റിയുള്ള കുറേ കഥപാത്രങ്ങളുടെ ജീവിതങ്ങളുടെ കഥ, ശുഭം . അന്തികാടിന്റെ കഴിഞ്ഞ കുറെ പടങ്ങളുടെ റിവ്യൂ കഴിഞ്ഞു.\nപുതിയ സിനിമകള് എല്ലാം ഫാസ്റ്റ് ഫുഡ് ആണെങ്ങില് സത്യന് പടങ്ങള് നല്ല നാടന് വിഭവം വിളമ്പുന്നു. ഫാസ്റ്റ് ഫുഡ് കഴിച്ചു മടുക്കുമ്പോള് ഈ നാടന് കഴിക്കാം. അതുപോലെ തിരിച്ചും. മൂര്തി സാര് പറയുന്നത് പോലെ മലയാള സിനിമയില് പരീക്ഷണങ്ങള് നടത്തുന്ന ചെരുപക്കാര് മാത്രം മതിയോ ? മെട്രോയുടെ ലൈഫ് പോലെ നാട്ടിലും കടലിലും ഉണ്ട് ജീവിതങ്ങളും സിനിമ കാണുന്നവരും..എന്നെ പോലെ.\nKHALEEL MOOSA says:\nI AM REALLY AGREE WITH YOU MR. GOPAN, WHAT IS NEW AGE FILM ? IT IS STILL IN EARLY AGE, LET IT GROW UP THEN SAY SOMETHING.\nശ്രീ. സത്യന് അന്തിക്കാടിന്റെ കഴിഞ്ഞ പത്തു ചിത്രങ്ങളുടെ കഥാതന്തുക്കള് …\n1. യാത്രക്കാരുടെ ശ്രദ്ധയ്ക്ക് – നായകന്‍റെ ജീവിതത്തിലേക്ക് ട്രെയിനില് വച്ച് അപ്രതീക്ഷിതമായി കടന്നു വരുന്ന പെണ്‍കുട്ടി.\n2. മനസ്സിനക്കരെ – നായകന്‍റെ ജീവിതത്തിലേക്ക് അപ്രതീക്ഷിതമായി കടന്നു വരുന്ന വല്യമ്മച്ച\n3. അച്ചുവിന്റെ അമ്മ – അമ്മയുടെയും മകളുടെയും ജീവിതത്തിലേയ്ക്ക് അപ്രതീക്ഷിതം ആയി കടന്നു വരുന്ന യുവാവ്\n4. രസതന്ത്രം – നായകന്റെ ജീവിതത്തിലേക്ക് അപ്രതീക്ഷിതം ആയി കടന്നു വരുന്ന പെണ്‍കുട്ടി.\n5. വിനോദയാത്ര – നായകന്റെ ജീവിതത്തിലേക്ക് അപ്രതീക്ഷിതം ആയി കടന്നു വരുന്ന പെണ്‍കുട്ടി.\n6. ഇന്നത്തെ ചിന്താവിഷയം – നായകന്റെ ജീവിതത്തിലേക്ക് അപ്രതീക്ഷിതം ആയി കടന്നു വരുന്ന പെണ്‍കുട്ടി. ഒപ്പം കുട്ടികള് ഉള്ള ബേറെ മൂന്ന് പെണ്‍കുട്ടികളും\n7. ഭാഗ്യദേവത – * ഇവിടെ എന്തായാലും അപ്രതീക്ഷിതം അല്ലായിരുന്നു. *\n8. കഥ തുടരുന്നു – നായകന്റെ ജീവിതത്തിലേക്ക് അപ്രതീക്ഷിതം ആയി കടന്നു വരുന്ന പെണ്‍കുട്ടിയും പെണ്‍കുട്ടിയുടെ കുട്ടിയും.\n9. സ്നേഹവീട് – നായകന്റെ ജീവിതത്തിലേക്ക് അപ്രതീക്ഷിതം ആയി കടന്നു വരുന്ന ആണ്‍കുട്ടി.\n10. പുതിയ തീരങ്ങള് – നായികയുടെ ജീവിതത്തിലേയ്ക്ക് അപ്രതീക്ഷിതം ആയി കടന്നു വരുന്ന വൃദ്ധന്.\nഎങ്കിലും, ഈ പത്തു ചിത്രങ്ങളും കുടുംബാംഗങ്ങള് ഒന്നിച്ചു പോയി ഇരുന്നു കാണാന് കൊള്ളാവുന്ന, നന്മയുള്ള ചിത്രങ്ങള് ആയിരുന്നു. അതുകൊണ്ട് തന്നെ ആണ് അടിസ്ഥാന കഥാതന്തു ഒന്നായിരുന്നിട്ടു കൂടി അവയെല്ലാം തരക്കേടില്ലാത്ത വിജയം നേടിയത്.\nപതിവ് സത്യന് ചിത്രമെന്ന് പറയാമെങ്കിലും ഹൃദയത്തെ സ്പര്‍ശിക്കുന്ന ചില മുഹൂര്‍ത്തങ്ങള് സിനിമയിലുണ്ട്. അല്ല നമ്മുടെ കുടുംബങ്ങള് ന്യൂജനറേഷന് ആയതാണോ സത്യന് അന്തിക്കാട് ന്യൂ ജനറേഷന് ആവാത്തതാണോ പ്രശ്‌നം…\nfirst half sooper, boring climax\nഅങ്ങനെ അപ്രതീഷ്കിതമായി ഒന്നും ‘ഭാഗ്യദേവത’ യില് ഇല്ല എന്ന് പറയാന് കഴിയില്ല വാര്യരെ , നായകനും നായികക്കും ഇടയില് അപ്രതീക്ഷിതമായി കണ്ടു വരുന്ന ഒരു ലോട്ടറി ടിക്കറ്റ് !!!!!!!!\n@സമൃദ്ധി: ഹത് ശരിയാ…\nപണ്ട് കഥാപുസ്തകത്തില് നമ്മള് കഥ വായിക്കില്ലേ ..പണ്ട് പണ്ടൊരു കാട്ടില് ഒരു ചിന്നു മുയല് ഉണ്ടായിരുന്നു വളരെ നല്ലവളായിരുന്നു ചിന്നു മുയല് കുഞ്ചു കുറുക്കനും , കരുമന് കരടിയും , മിന്നുമാനും അവളുടെ കൂട്ടുകാര് ആയിരുന്നു . അവര് ആ കാട്ടില് സന്തോഷത്തോടെ താമസിച്ചു വന്നു . അങ്ങനെയിരിക്കേ ഒരു ദൂസം അത് സംഭവിച്ചു …………………………………………………പിന്നീടുള്ള കാലം അവര് സുഖമായി ജീവിച്ചു !\nഇമ്മാതിരി ലോ സ്റ്റാന്‍ഡേര്‍ഡ് നരേഷനും , ഉപരിപ്ലവമായ നമ വിതറലും, സ്റ്റീരിയോ ടൈപ്പ് ആയ കഥാപാത്രങ്ങളും , വിശ്വസനീയമല്ലാത്ത എച്ച് കെട്ടിയ കഥാ സന്ദര്‍ഭങ്ങളും ആണ് ഇദ്ദേഹത്തിന്റെ സമീപകാല സിനിമകള് ഈ സിനിമയും അതിനൊരു അപവാദമല്ല . thematically and aesthetically ഒന്നും ഇല്ലാത്ത ഒരു നിര്‍ഗുണ പരബ്രഹ്മം . മോശം സിനിമ!\n//……..പാട്ടുകളാണ് പിന്നെ നിരാശപ്പെടുത്തിയത്. ഇളയരാജ ബോറടിപ്പിക്കുന്നു……….//\nസത്യന് അന്തിക്കാടിന്റെ ചിത്രങ്ങളിലെ ഇളയരാജയുടെ താഴ്ന്ന നിലവാരമുള്ള സംഗീതത്തെ കുറിച്ച് മുന്‍പൊരിക്കല് നമ്മള് ഇവിടെ ചര്‍ച്ച ചെയ്തതാണ്. സത്യന് ചിത്രങ്ങളില് ഇളയരാജ ഒരുക്കുന്ന സംഗീതങ്ങള് വെറും മൂന്നാംകിടയാണ്. ദയവു ചെയ്തു സത്യന് ഇളയരാജയെ വിടുക. അദ്ദേഹം മഹാനായ സംഗീതഞ്ജന് ആണ് സംശമില്ല. പക്ഷെ സത്യന് ചിത്രങ്ങളില് എത്തുമ്പോള് ഇളയരാജ താന് ആരാണ് എന്നുള്ളത് മറന്നു പോവുന്നു …\nഇളയരാജയുടെ അജീര്‍ണ സംഗീതം കാതുകള്‍ക്ക് അരോചകം.മടുത്തു സാറേ മടുത്തു\nകുറ്റിക്കാട്ടിൽ കരിമൂർഖൻ says:\nകുറെ കാലങ്ങള് ആയുള്ള സത്യന് അന്തിക്കാടിന്റെ സിനിമകള് അത്ര മികവു പുലര്തുന്നില്ലെങ്കിലും അത്ര നിശിതമായി വിമര്ഷിയ്ക്കപ്പെടെണ്ട സംവിധായകന് അല്ല അദ്ദേഹം. അമല് നീരദിനെ പോലെയുള്ളവരുടെ സ്ലോ മോഷന് കോപ്രായങ്ങളും നിര്‍ഗുണ പരബ്രഹ്മങ്ങള് ആയ ചില ന്യൂ ജനറേഷന് പുലികളുടെ ബെര്‍മുഡവാലന്മാരെയും സഹിയ്ക്കേണ്ട എന്നുള്ളത് കൊണ്ട് തന്നെ കുടുംബ പ്രേക്ഷകര് സത്യന് ചിത്രങ്ങള്‍ക്ക് മുന്‍തൂക്കം കൊടുക്കും. അതുകൊണ്ടാണ് മിയ്ക സത്യന് ചിത്രങ്ങളും ബോക്സ് ഓഫീസില് വിജയം കാണുന്നത്.\n//…………കഥ ആലപ്പുഴയിലാനെങ്കിലും സംസാരിക്കുന്ന കൊച്ചീക്കാരുടെ ഭാഷ!….//\nസിനിമയ്‌ക്കുള്ള മുന്നൊരുക്കമെന്ന നിലയ്‌ക്ക് ഞാന് ആര്‍ത്തുങ്കല് കടപ്പുറത്തുപോയി അവരുടെ ജീവിതം പഠിച്ചിരുന്നു. കടലോരത്തുള്ളവര് ഇന്ന് ‘അമര’ത്തിലൊക്കെയുള്ളതുപോലെ ‘കടാപ്പുറം’ എന്നൊന്നുമല്ല സംസാരിക്കുന്നത്. അവരുടെ ഭാഷ ഏറെ മാറി. കൊച്ചിയോടു സാദൃശ്യമുള്ള ഭാഷയാണ്. അതുപോലെതന്നെയാണു സിനിമയിലും ഉപയോഗിച്ചത്………\n~ സത്യന് അന്തിക്കാട് ~\nരാജഗോപുരം കടന്നു എന്ന് തുടങ്ങുന്ന നല്ലൊരു ഗാനം ഈ ചിത്രത്തിലുണ്ട്. പക്ഷെ സത്യന്ടെ picturisation വളരെ മോശം കൈതപ്രതിന്ടെ വരികള് മനോഹരം തന്നെ. വട്ടായിപോകുന്ന ഗാനങ്ങല്കിടയില് ഇളയരാജയുടെ സ്വധസിദ്ധമായ melodikal കേട്ടിരിക്കാന് ഒരു പ്രത്യേക സുഖം തന്നെ ആണ്. നീ താന് എന് ponvasanthathile ഗാനങ്ങള് ആരും കേട്ടില്ല എന്നുണ്ടോ?!!\nമാറുന്ന സിനിമ രീതികല്‍ക്കനുസരിച്ചു മാറി ഇനിയും അധിക കാലം സത്യേട്ടന് ഇവിടെ തുടരുമെന്ന് തോന്നുന്നില്ല. അദ്ദേഹം നേരിടുന്ന ഏറ്റവും വലിയ പ്രതിസന്ധി അദ്ധേഹത്തിന്റെ പ്രിയ തിരകഥകൃതുക്കളുടെ അഭാവം തന്നെ ആണ്. ശ്രീനിയും പലെരിയും ഒക്കെ അവരുടെ നല്ല കാലത്തിന്റെ നിഴലില് ആണ് ഇപ്പോള്, ലോഹി വേറെ ഒരു ലോകത്തും. മികച്ച തിരകഥകള് കിട്ടിയാല് മികച്ച ചിത്രങ്ങള് തരാന് അദ്ദേഹത്തിന് അറിയാം. അല്ലെങ്കില് പടം നമ്മളെ ബോറടിപ്പിച്ചു കൊല്ലും. പുതിയ കഥാകൃത്തുക്കളില് നല്ല ഒരാളെ കണ്ടത്തി കൂടെ കൂട്ടാന് അദ്ദേഹത്തിന് കഴിഞ്ഞിട്ടുമില്ല.\nകൃത്യമായി പറഞ്ഞാല് വീണ്ടും ചില വീട്ടുകാര്യങ്ങള് വരെ കാര്യങ്ങള് നല്ല സ്മൂത്ത് ആയി തന്നെ പോയിരുന്നു. പക്ഷെ അതിനു ശേഷം എന്തോ അദ്ധേഹത്തിന്റെ ചിത്രങ്ങല്‍ക്കുണ്ടായിരുന്ന ഒരു ഭംഗി പിന്നീട് കണ്ടിട്ടില്ല. ചിത്രങ്ങള് വിജയിക്കുന്നില്ല എന്നല്ല, നിലവാരമുള്ള വിജയങ്ങള് അന്യം നിന്ന് പോയി. ഗ്രാമങ്ങള് എത്ര മനോഹരം ആണെന്ന് നമ്മുക്ക് കാണിച്ചു തന്നത് സത്യേട്ടന് തന്നെ. മഴവില് കാവടിയിലെയും പൊന്മുട്ടയിടുന്ന താറാവിലെയും ഗ്രാമങ്ങള് ഞാന് കണ്ട ഏറ്റവും മികച്ചത് ആയിരുന്നു. ആ ഗ്രാമങ്ങളും അവിടത്തെ സാധാരണ ജനങ്ങളുടെ സാധാരണ കഥകളും നമ്മുകൊക്കെ എത്ര മധുരതരം ആയിരുന്നു, ഒരു ഗിമ്മിക്കും ട്വിസ്റ്റും ഇല്ലാതെ ഒരേ ഫ്ലോയില് പോയിരുന്ന ആ പടങ്ങള് ഒരിഞ്ചു പോലും നമ്മളെ ബോറടിപ്പിച്ചില്ല. പകരം ഏറെ ആനന്ദിപ്പിച്ചു.ഇപ്പോഴും ചാനലുകളില് വരുന്ന സിനിമകളില് ഏറ്റവും കൂടുതല് പ്രേഷകര് സത്യന് സിനിമകള്‍ക്ക് തന്നെ ആണ് എന്നത് തന്നെ ആ ജനപ്രിയതയ്ക്ക് തെളിവ്. നമ്മുടെ ജീവിതത്തിന്റെ ഒക്കെ ഒരു ഓരം ചേര്‍ന്ന് നടന്ന ഒരാള്. നമ്മളില് നന്മയുടെ പ്രകാശം നിറച്ചിരുന്ന നല്ല കൊച്ചു ചിത്രങ്ങള്. അതൊക്കെ ആണ് നമുക്ക് നഷ്ട്ടമായത്. ഇനിയൊരു തിരിച്ചുപോക്ക് അദ്ദേഹത്തിന് സാധ്യമാവും എന്ന് തോന്നുന്നില്ല, അത് സാധ്യമാക്കുന്ന തരം തിരകഥകൃതുക്കളും ഇപ്പോള് നമുക്കില്ല.\nvinod raju says:\nfirst day thanne padam kandu. satyan anthikkadu paninirthenda time ayi. oru minimum nilavaram undavumennu karuthiya kayariyath athum5friendsineyum kondu. worst movie benny p nayarambalam thinte screnplay very bad. nanma nanma ennu paranju manushyane pottanakallu ihine pukazhtan chila stupid prekshakarum ivar ithinumunbu nallapadam kandittilla sure.(njanechitrathekurihu ithrayenkilum paranjilenkil enikku samathanam kittila.\nവിക്കനായ കാമുകനെ അവതരിപ്പിച്ച നടൻ// അത് വിനോദ് കോവൂര് ആണ്. utube ഒന്ന് സേര്‍ച്ച് ചെയ്തു നോക്കു പുള്ളിടെ കിടിലന് പെര്‍ഫോമന്‍സുകള് കാണാം.\nസത്യന് അന്തിക്കാട് ഇപ്പോഴും പഴയ തീരങ്ങളില് തന്നെ


മലയാളം വിക്കിപീഡിയയിൽ നിലവിൽ 64,781 ലേഖനങ്ങളുണ്ട്\nതെക്കേ അമേരിക്കൻ ഭൂഖണ്ഡത്തിലെ ഉഷ്ണമേഖലാപ്രദേശങ്ങളിലെ നദികളിലും, ആമസോൺ നദീതടങ്ങളിലും സ്വാഭാവികമായ ആവാസവ്യവസ്ഥയിൽ കാണപ്പെടുന്ന ഒരിനം ശുദ്ധജലമത്സ്യമാണ് ഓസ്കർ (Astronotus ocellatus). അപൈയാരി, വെൽവെറ്റ് സിക്ലിഡ്, ടൈഗർ ഓസ്കർ, മാർബിൾ സിക്ലിഡ് എന്നിങ്ങനെ വിഭിന്നങ്ങളായ നാമങ്ങളിലും അറിയപ്പെടുന്ന ഇവ ലോകത്തിന്റെ വിവിധ പ്രദേശങ്ങളിൽ; പ്രത്യേകിച്ച് ചൈന, ആസ്ട്രേലിയ, അമേരിക്കൻ ഐക്യനാടുകളിലെ ഫ്ലോറിഡയിലെ ജലാശയങ്ങൾ എന്നിവിടങ്ങളിലും പൊതുവായി കണ്ടുവരുന്നു. ഓസ്കർ മത്സ്യങ്ങളുടെ കൂട്ടത്തിൽ ഭക്ഷ്യയോഗ്യമായ ഓസില്ലേറ്റസ് ഇനങ്ങൾ തെക്കേ അമേരിക്കൻ വിപണികളിൽ വില്ക്കപ്പെടുന്നുണ്ട്. യൂറോപ്പിലും, അമേരിക്കൻ ഐക്യനാടുകളിലും ഇവയെ പേരുകേട്ട അക്വേറിയം മത്സ്യമായാണ് പരിഗണിക്കപ്പെടുന്നത്. കൂടാതെ ഫ്ലോറിഡയിൽ ഇവയെ ഗെയിം മത്സ്യം ആയും ഉപയോഗിക്കുന്നു.\nഒരു അമേരിക്കൻ കാർഷികശാസ്ത്രജ്ഞനായിരുന്നു നോർമൻ ബോർലോഗ് (Norman Ernest Borlaug) (മാർച്ച് 25, 1914 – സെപ്തംബർ 12, 2009). നോർമൻ ബോർലോഗിന്റെ നേതൃത്വത്തിൽ നടന്ന ഹരിതവിപ്ലവം,ലോകത്തെങ്ങും കാർഷികോൽപ്പാദനം വൻതോതിൽ വർദ്ധിപ്പിക്കുകയെന്ന പ്രക്രിയക്കു കാരണമായിരുന്നു. ഇത് ഇദ്ദേഹത്തിനെ ഹരിതവിപ്ലവത്തിന്റെ പിതാവായി വിളിക്കപ്പെടാൻ കാരണമായി\nവനപഠനത്തിൽ 1937-ൽ ബോർലോഗ് ബിരുദമെടുത്തു. മിനസോട്ട സർവ്വകലാശാലയിൽ നിന്നും 1972-ൽ സസ്യരോഗങ്ങളിലും ജനിതകശാസ്ത്രത്തിലും അദ്ദേഹം ഡോക്ടറേറ്റ് കരസ്ഥമാക്കി. തുടർന്ന് മെക്സിക്കോയിൽ കാർഷികഗവേഷണത്തിൽ ഏർപ്പെട്ട അദ്ദേഹം ഉയരം കുറഞ്ഞതും വലിയതോതിൽ വിളവുനൽകുന്നതും രോഗപ്രതിരോധശേഷി കൂടിയതുമായ ഗോതമ്പിനങ്ങൾ വികസിപ്പിച്ചെടുത്തു. ഇരുപതാം നൂറ്റാണ്ടിന്റെ മദ്ധ്യത്തോടെ ഈ ഉയർന്ന വിളവുനൽകുന്ന ഗോതമ്പിനങ്ങൾ ബോർലോഗ് മെക്സിക്കോ മുതൽ പാക്കിസ്താനിലും ഇന്ത്യയിലും ആധുനിക കാർഷിക ഉൽപ്പാദനരീതികളോടൊപ്പം അവതരിപ്പിച്ചു. ഇതിന്റെ ഫലമായി 1963-ൽ മെക്സിക്കോയ്ക്ക് ഗോതമ്പ് കയറ്റി അയയ്ക്കാൻ കഴിഞ്ഞു. 1965-1970 കാലത്ത് ഇന്ത്യയിലും പാക്കിസ്താനിലുമാകട്ടെ, ഗോതമ്പ് ഉൽപ്പാദനം നിലവിലുള്ളതിന്റെ ഇരട്ടിയാകുകയും ഇവിടങ്ങളിലെ ഭക്ഷ്യസുരക്ഷയ്ക്ക് ഇത് കാരണമായിത്തീരുകയും ചെയ്തു. ലോകമെങ്ങും കോടിക്കണക്കിന് ആളുകളെ പട്ടിണിയിൽ നിന്നും മോചിപ്പിക്കാൻ കഴിഞ്ഞ ആളായി അദ്ദേഹത്തെ കരുതിപ്പോരുന്ന ഇദ്ദേഹത്തിന് ഭക്ഷ്യധാന്യത്തിന്റെ ലഭ്യതയിൽക്കൂടി ലോകസമാധാനത്തിനു നൽകിയ സംഭാവനകളെ മാനിച്ച് 1970-ൽ ബോർലോഗിന് സമാധാനത്തിനുള്ള നോബെൽ പുരസ്കാരം ലഭിച്ചു. പ്രസിഡണ്ടിന്റെ സ്വാതന്ത്ര്യമെഡൽ, കൊൺഗ്രേഷണൽ ഗോൾഡ് മെഡൽ, എന്നിവയടക്കം നിരവധി പുരസ്കാരങ്ങൾ ഇദ്ദേഹത്തെ തേടിയെത്തിയിട്ടുണ്ട്.\nനാസി ജർമനി ഉണ്ടാക്കിയ ജൂതവിരുദ്ധ നിയമങ്ങളാണ് ന്യൂറംബർഗ് നിയമങ്ങൾ. നാസിപ്പാർട്ടിയുടെ വാർഷികറാലിയിൽ 1935 സെപ്തംബർ 15-നാണ് ഇത് പുറത്തിറക്കിയത്. രണ്ടു നിയമങ്ങളിൽ ആദ്യത്തേതിൽ ജർമൻ രക്തവും ജർമൻ അഭിമാനവും സംരക്ഷിക്കുന്നതിനായി ഉണ്ടാക്കിയ നിയമങ്ങളിൽ ജൂതന്മാരും ജർമൻകാരുമായുള്ള വിവാഹവും ലൈംഗികബന്ധങ്ങളും നിയമവിരുദ്ധമാക്കുന്നു. കൂടാതെ 45 വയസ്സിൽ താഴെയുള്ള ജർമൻ സ്ത്രീകളെ ജൂതഭവനങ്ങളിൽ വീട്ടുജോലികൾ ചെയ്യുന്നതിൽനിന്നും തടയുന്നു. രണ്ടാമത്തെ ജർമൻ പൗരത്വനിയമത്തിൽ ജർമനോ അല്ലെങ്കിൽ അതുമായ ബന്ധമുള്ള രക്തമുള്ളവർക്കുമാത്രമാണ് പൗരത്വത്തിനുള്ള അവകാശം. ശേഷിച്ചവർ വെറും അധീനതയിൽ ഉള്ള പ്രജകൾ മാത്രം. നവംബർ 14-ന് ആരൊക്കെയാണ് ജൂതന്മാർ എന്ന കാര്യവും കൂട്ടിച്ചേർത്ത് പിറ്റേന്നുമുതൽ ഇതു നിയമമായി. നവംബർ 26-ന് ജിപ്സികളെയും ആഫ്രിക്കൻ വംശജരായ ജർമൻകാരെയും പൗരത്വത്തിൽ നിന്നും ഒഴിവാക്കി നിയമം കൊണ്ടുവന്നു. അന്താരാഷ്ട്രനടപടികൾ ഭയന്ന് 1936-ലെ മ്യൂണിക് ഒളിമ്പിക്സ് കഴിയുന്നതുവരെ ശിക്ഷാനടപടികൾ ഒന്നും എടുത്തില്ല.\nഹിന്ദു ഇതിഹാസങ്ങൾ അനുസരിച്ച്, മൻവന്തരയിൽ പ്രതിപാദിച്ചിരിക്കുന്ന സപ്തർഷികളിൽ ഏഴാമത്തെ മുനിയാണ് ജമദഗ്നി. >>>\nഹിമാനിയുടെ രൂപാന്തരണത്തിന്റെ ഫലമായി സൃഷ്ടിക്കപ്പെടുന്ന ജലാശയമാണ് ഗ്ലേഷ്യൽ തടാകം. >>>\nതെക്കൻ ജോർദാനിലെ മാൻ ഗവർണറേറ്റിൽ സ്ഥിതിചെയ്യുന്ന ഒരു പട്ടണമാണ് മോശയുടെ താഴ്വരയെന്നുമറിയപ്പെടുന്ന വാദി മൂസ. >>>\nപതിനഞ്ചാം നൂറ്റാണ്ടിന്റെ അവസാനം ലിയോനാർഡോ ഡാവിഞ്ചി ചിത്രീകരിച്ച ഒരു ടെമ്പറചിത്രമാണ് മഡോണ ലിറ്റ >>>\nജമ്മു കശ്മീരിലെ രാജകീയ ഭവനം രൂപീകരിച്ച ഒരു ഡോഗ്ര രജപുത്ര രാജവംശമായിരുന്നു ഡോഗ്ര രാജവംശം. >>>\nകാലിഫോർണിയയിലെ ഒരു തദ്ദേശീയ ജനതയാണ് പോമോ >>>\nഅപൂർവമായി കാണപ്പെടുന്നതും വംശനാശ ഭീക്ഷണി നേരിടുന്നതുമായ ഒരിനം ഇടത്തരം വലിയ വാഡർ പക്ഷിയാണ് ഏഷ്യൻ ചേർക്കാട >>>\nഇന്ത്യയിലെ കേരളം സംസ്ഥാനത്തെ കോഴിക്കോട് ജില്ലയിലെ ഒരു മൾട്ടി പർപ്പസ് സ്റ്റേഡിയമാണ് ഇ എം എസ് സ്റ്റേഡിയം. >>>\nജപ്പാൻ, കൊറിയ, ചൈന എന്നിവിടങ്ങളിൽ നിന്നുള്ള ഒരു റൈസോമാറ്റസ് സസ്യമാണ് ഐറിസ് റോസി >>>\nഅതബാസ്കൻ, ഫസ്റ്റ് നേഷൻസ്, ഇൻ‌യൂട്ട് ആളുകൾക്കിടയിൽ പ്രചാരമുള്ള ഒരു പ്രിയപ്പെട്ട പാനീയം ഉണ്ടാക്കാൻ ഉപയോഗിക്കുന്ന ഹെർബൽ ടീ ആണ് ലാബ്രഡോർ തേയില. >>>\nഇന്ത്യയിൽ പശ്ചിമഘട്ടവും പൂർവ്വഘട്ടവും ഉൾപ്പെട്ട ഒരു വലിയ ഭൂപ്രദേശത്ത് കാണപ്പെടുന്ന തവളയാണ് മണവാട്ടിത്തവള. ശരീരത്തിന്റെ മുകൾഭാഗം മുതൽ താഴെ വരെ ഇഷ്ടികയുടെ നിറത്തിൽ വലിയൊരു പട്ട കാണാം, അതിന് മുകളിൽ കറുത്ത നിറവും അടിഭാഗം വെള്ളയുമാണ്. കൈകാലുകളിൽ മഞ്ഞനിറത്തിലുള്ള വരകളുണ്ട്. മലബാറിൽ ഇവയ്‌ക്ക് അമ്മായിത്തവള, നിസ്ക്കാരത്തവള, തെയ്യംതവള എന്നൊക്കെ പേരുണ്ട്. മുട്ടയിടാൻ മാത്രമേ മണവാട്ടിത്തവളകൾ വെള്ളത്തിലിറങ്ങൂ. രണ്ടുമാസമാകുമ്പോഴേക്കും തവളക്കുഞ്ഞുങ്ങൾ പൂർണവളർച്ചയെത്തി കരയ്‌ക്കു കയറും.\nഛായാഗ്രഹണം: അജിത് ഉണ്ണികൃഷ്ണൻ\n1201 - റിഗ നഗരം സ്ഥാപിതമായി.\n1868 - ഫ്രഞ്ചു വാനനിരീക്ഷകനായ പിയറി ജാൻസെൻ ഹീലിയം കണ്ടെത്തി.\n1877 – അസാഫ് ഹാൾ ചൊവ്വയുടെ ഉപഗ്രഹമായ ഫോബോസ് കണ്ടെത്തി\n1958 - വ്ലാഡിമിർ നബക്കോവിന്റെ ലോലിത എന്ന വിവാദ നോവൽ അമേരിക്കൻ ഐക്യനാടുകളിൽ പ്രസിദ്ധീകരിക്കപ്പെട്ടു.\n1971 - വിയറ്റ്നാം യുദ്ധം: ഓസ്ട്രേലിയയും ന്യൂസീലാന്റും വിയറ്റ്നാമിൽ നിന്ന് തങ്ങളുടെ സൈന്യങ്ങളെ പിൻവലിക്കാൻ തീരുമാനിച്ചു.\n1919 - ബ്രിട്ടണിൽ നിന്ന് അഫ്ഗാനിസ്ഥാൻ സ്വതന്ത്രമായി.\n1945 - വിയറ്റ്നാം യുദ്ധം: ഹോ ചി മിന്നിന്റെ നേതൃത്വത്തിലുള്ള വിയറ്റ് മിൻ മുന്നണി ഹാനോയുടെ നിയന്ത്രണം ഏറ്റെടുത്തു.\n1991 - സോവിയറ്റ് യൂണിയൻ ശിഥിലീകരണം: സോവിയറ്റ് പ്രസിഡണ്ട് മിഖായേൽ ഗോർബച്ചേവ് വീട്ടുതടങ്കലിലായി.\n1921 - മലബാർ കലാപം ആരംഭിച്ചു.\n1953 - ഹൈഡ്രജൻ ബോംബ് പരീക്ഷിച്ചതായി സോവിയറ്റ് യൂണിയൻ പരസ്യപ്പെടുത്തുന്നു.\n1960 - സെനഗൽ മാലിയിൽ നിന്നും സ്വതന്ത്രമായി.\n1975 - നാസ വൈകിംഗ് 1 വിക്ഷേപിച്ചു.\n1977 - അമേരിക്ക വോയേജർ2വിക്ഷേപിച്ചു.\n1988 - ഇറാൻ-ഇറാക്ക് യുദ്ധം - എട്ടുവർഷത്തെ യുദ്ധത്തിനു വിരാമമിട്ട വെടിനിർത്തൽ പ്രഖ്യാപിക്കപ്പെട്ടു.\n2002 ഡിസംബർ 21-ന് തുടക്കമിട്ടതാണ് മലയാളം വിക്കിപീഡിയ. നിലവിൽ ഇവിടെ 64,781 ലേഖനങ്ങളുണ്ട്. വിവിധ ലോകഭാഷകളിൽ വിക്കിപീഡിയകൾ നിലവിലുണ്ട്; അവയിൽ ബൃഹത്തായവ താഴെ കൊടുത്തിരിക്കുന്നു.\n"http://ml.wikipedia.org/w/index.php?title=പ്രധാന_താൾ&oldid=2915236" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 14:32,3ഡിസംബർ 2018.


സെവിയ്യക്കും രക്ഷയില്ല, സൂപ്പർ കപ്പ് ബയേൺ മ്യൂണിക്കിന് | Fanport | Featured News Malayalam\nHome Football Super Cup സെവിയ്യക്കും രക്ഷയില്ല, സൂപ്പർ കപ്പ് ബയേൺ മ്യൂണിക്കിന്\nയുവേഫ സൂപ്പർ കപ്പ് കിരീടം സ്വന്തമാക്കി ചാമ്പ്യൻസ് ലീഗ് ജേതാക്കളായ ബയേൺ മ്യൂണിക്. സൂപ്പർ കപ്പ് ഫൈനലിൽ യൂറോപ്പ ലീഗ് ജേതാക്കളായ സെവിയ്യയെ എക്സ്ട്രാ ടൈം വരെ നീണ്ടു നിന്ന പോരാട്ടത്തിൽ മറികടന്നാണ് ബയേൺ മ്യൂണിക് സൂപ്പർ കപ്പ് സ്വന്തമാക്കിയത് (2-1). ഇരു ടീമുകളും നിരവധി അവസരങ്ങൾ സൃഷ്ട്ടിച്ച മത്സരത്തിൽ എക്സ്ട്രാ ടൈമിൽ ഹാവി മാർട്ടിനസ് നേടിയ ഗോളാണ് മത്സരത്തിന്റെ ഗതി നിർണയിച്ചത്.\nമത്സരത്തിന്റെ പതിമൂന്നാം മിനുട്ടിൽ പെനാൽറ്റിയിലൂടെ ഒക്കമ്പോസ് ആണ് സെവിയ്യക്ക് വേണ്ടി ആദ്യ ഗോൾ നേടിയത്. റാകിറ്റിച്ചിനെ ഫൗൾ ചെയ്തതിന് അനുകൂലമായി ലഭിച്ച പെനാൽറ്റിയാണ് ഒക്കമ്പോസ് ഗോളാക്കി മാറ്റിയത്. എന്നാൽ ആദ്യ പകുതി അവസാനിക്കുന്നതിന് മുൻപ് തന്നെ ബയേൺ മ്യൂണിക് ഗോരെസ്കെയിലൂടെ മത്സരത്തിൽ സമനില പിടിച്ചു.\nതുടർന്ന് രണ്ടാം പകുതിയിൽ ബയേൺ മ്യൂണിക് ലെവൻഡോസ്‌കിയിലൂടെ രണ്ടാമത്തെ ഗോൾ നേടിയെങ്കിലും വാർ ഗോൾ നിഷേധിക്കുകയായിരുന്നു. തുടർന്ന് എക്സ്ട്രാ ടൈമിലേക്ക് നീണ്ട മത്സരത്തിൽ ഹാവി മാർട്ടിനസിന്റെ ഗോളിൽ ബയേൺ മ്യൂണിക് സൂപ്പർ കിരീടം ഉറപ്പിക്കുകയായിരുന്നു.\nPrevious articleഫിൽ ഫോഡൻ രക്ഷകനായി, മാഞ്ചസ്റ്റർ സിറ്റി ലീഗ് കപ്പ് നാലാം റൗണ്ടിൽ\nNext articleബ്രസീലിയൻ ഫുൾബാക്കിനെ വാങ്ങാൻ ഉറച്ച് മാഞ്ചസ്റ്റർ യുണൈറ്റഡ്


890 അഡ്വഞ്ചറുമായി കെടിഎം | ktm 890 adventure launch\nMumbai, First Published 21, Oct 2020, 3:19 PM\nഓസ്ട്രിയൻ ബൈക്ക് നിർമാതാക്കളായ കെടിഎം തങ്ങളുടെ പുതിയ 890 അഡ്വഞ്ചർ മോട്ടോർസൈക്കിൾ പുറത്തിറക്കി.\nഓസ്ട്രിയൻ ബൈക്ക് നിർമാതാക്കളായ കെടിഎം തങ്ങളുടെ പുതിയ 890 അഡ്വഞ്ചർ മോട്ടോർസൈക്കിൾ പുറത്തിറക്കി. 890 ADV ശ്രേണിയിലെ ബേസ് വേരിയന്റായാകും പുതിയ പതിപ്പ് ഇടംപിടിക്കുക എന്ന് മണി കണ്ട്രോള് റിപ്പോര്‍ട്ട് ചെയ്യുന്നു.\nഈ വര്‍ഷം അവസാനമോ അടുത്ത വര്‍ഷം ആദ്യമോ 890 അഡ്വഞ്ചർ ആഗോള വിപണിയിൽ വിൽപ്പനയ്‌ക്കെത്തും. അടുത്ത വർഷത്തോടെ ഈ മോഡൽ ഇന്ത്യയിലേക്കു വരാനും സാധ്യതയുണ്ട് എന്നാണ് റിപ്പോര്‍ട്ടുകള്.\nപുതുക്കിയ കളർ ഓപ്ഷനും നീളമുള്ള ഒരു വിൻ‌ഡ്‌ഷീൽ‌ഡുമാണ് പ്രധാന മാറ്റങ്ങള്. കെടിഎമ്മിന്റെ മൂന്ന് 890 അഡ്വഞ്ചർ മോഡലുകൾക്കും ഒരേ 889 സിസി പാരലൽ-ട്വിൻ എഞ്ചിനാണ് ലഭിക്കുന്നത്. 8,000 rpm-ൽ 103 bhp കരുത്തും 6,500 rpm-ൽ 100 എന്‍എം ടോര്‍ക്കും ആണ് ഈ യൂണിറ്റ് ഉത്പാദിപ്പിക്കുന്നത്. 890 അഡ്വഞ്ചറിന് ഡാകർ-സ്റ്റൈൽ റൈഡിംഗ് എർഗണോമിക്സും 20 ലിറ്റർ ഫ്യുവൽ ടാങ്ക് ശേഷിയും 200 മില്ലീമീറ്റർ സസ്പെൻഷൻ ട്രാവലുമാണ് കെടിഎം സജ്ജമാക്കിയിരിക്കുന്നത്.\nകോർണറിംഗ് എബിഎസ്, ട്രാക്ഷൻ കൺട്രോൾ , മോട്ടോർ സ്ലിപ്പ് റെഗുലേഷൻ എന്നിവ സ്റ്റാൻഡേർഡായി ലഭിക്കും. ഒരു WP അപെക്സ് മോണോഷോക്കുകളാണ് പിൻഭാഗത്ത് ഇടംപിടിച്ചിരിക്കുന്നത്. പൂർണ വലുപ്പത്തിലുള്ള ടിഎഫ്ടി കളർ സ്ക്രീനും ക്രൂയിസ് കൺട്രോൾ, ക്വിക്ക്-ഷിഫ്റ്റർ, ഹീറ്റഡ് ഗ്രിപ്‌സ്, വ്യത്യസ്ത ലഗേജ് ഓപ്ഷനുകൾ എന്നിവ പോലുള്ള ഓപ്ഷണൽ ഉപകരണങ്ങളും സവിശേഷതകളിൽ ഉൾപ്പെടുന്നു.\nശക്തമായ ക്ലച്ചും എഞ്ചിൻ നോക്ക് കൺട്രോൾ സിസ്റ്റവും പുതിയ കെടിഎം 890 അഡ്വഞ്ചറിന് മികച്ച പെർഫോമൻസ് നല്‍കുന്നു. താൽപ്പര്യമുള്ള ഉപഭോക്താക്കൾക്ക് സ്മാർട്ട്‌ഫോൺ കണക്റ്റിവിറ്റിയും ടേൺ-ബൈ-ടേൺ നാവിഗേഷനും ഫോൺ കോളുകൾ, മ്യൂസിക് മുതലായവയിലേക്കുള്ള ആക്‌സസ്സിനും കെടിഎം മൈ റൈഡ് സംയോജനവും തെരഞ്ഞെടുക്കാം.\nLast Updated 21, Oct 2020, 3:19 PM\nKtm 890 adventure booking\nകെടിഎം 890 അഡ്വഞ്ചര്


ബുധന്, 12 സെപ്‌റ്റംബര് 2018 (10:12 IST)\nജലന്ധർ ബിഷപ്പ് ഫ്രാങ്കോ മുളയ്‌ക്കലിനെ അറസ്‌റ്റുചെയ്യണമെന്നാവശ്യപ്പെട്ട് സേവ് അവർ സിസ്‌റ്റേഴ്‌സ് കർമ്മസമിതിയുടെ ആഭിമുഖ്യത്തിൽ സെക്രട്ടറിയേറ്റിന് മുമ്പിലും സമരം നടത്തും. സേവ് അവര് സിസ്റ്റേഴ്സ് ആക്ഷന് കൗണ്‍സിലിന്റെ തിരുവനന്തപുരം സോണിന്റെ നേതൃത്വത്തിലാണ് സമരം നടത്തുക.\nബുധനാഴ്‌ച നടത്തുന്ന സമരത്തിൽ വി.എം. സുധീരന്, പന്ന്യന് രവീന്ദ്രന്, ജോയന്റ് ക്രിസ്ത്യന് കൗണ്‍സില് പ്രതിനിധികൾ, പീഡിപ്പിക്കപ്പെട്ട കന്യാസ്ത്രീയുടെ ബന്ധുക്കള് എന്നിവര് പങ്കെടുക്കുമെന്ന് സംഘാടകർ അറിയിച്ചു.\nകൊച്ചിയിൽ നടക്കുന്ന സമരത്തിൽ ഐക്യദാർഢ്യം പ്രഖ്യാപിച്ച് കൂടുതൽ പേർ ഇപ്പോൾ രംഗത്തെത്തിയിട്ടുണ്ട്. എഐവൈഎഫ്, എസ്‌യുസിഐ, മഹിളാ മോര്‍ച്ച, നാഷണല് വിമന്‍സ് ഫ്രണ്ട് എന്നീ സംഘടനകൾക്ക് പുറമേ കോളേജ് വിദ്യാർത്ഥിനികളും ഐക്യദാർഢ്യവുമായെത്തിയയിരുന്നു.


മലപ്പുറം ജില്ല വിഭജനം ,ആവശ്യം സർക്കാർ തള്ളി – malayalam daily\nതിരുവനന്തപുരം : മലപ്പുറം ജില്ല വിഭജിച്ച് പുതിയ ജില്ല രൂപീകരിക്കണമെന്ന പ്രതിപക്ഷ ആവശ്യം തള്ളി സര്‍ക്കാര്. സംസ്ഥാനത്ത് പുതിയ ജില്ല രൂപീകരിക്കുന്നത് ശാസ്ത്രീയമായ സമീപനമല്ലെന്നും, മലപ്പുറം ജില്ലയുടെ സമഗ്രമായ വികസനത്തിന് സര്‍ക്കാര് നടപടിയെടുക്കുന്നുണ്ടെന്നും മുഖ്യമന്ത്രിക്ക് വേണ്ടി മറുപടി നല്‍കിയ മന്ത്രി ഇ.പി ജയരാജന് പറഞ്ഞു. ജില്ലാ വിഭജനത്തിന് കോണ്‍ഗ്രസിനും, ലീഗിനും എതിര്‍പ്പില്ലെന്നും, മലപ്പുറം ജില്ലയുടെ സമഗ്ര വികസനത്തിന് പുതിയ ജില്ല രൂപീകരിക്കണമെന്നും ശ്രദ്ധ ക്ഷണിക്കല് അവതരിപ്പിച്ച കെ.എന്.എ ഖാദര് പറഞ്ഞു.\nമലപ്പുറം ജില്ല രൂപീകരിച്ച് പുതിയ ജില്ല രൂപീകരിക്കണമെന്നാവശ്യം ഉന്നയിച്ച് കഴിഞ്ഞാഴ്ച ശ്രദ്ധ ക്ഷണിക്കല് അവതരിപ്പിക്കാന് കെ.എന്.എ ഖാദര് നോട്ടീസ് നല്‍കിയിരുന്നെങ്കിലും ലീഗ് നേതൃത്വത്തിന്റെ എതിര്‍പ്പിനെ തുടര്‍ന്ന് അദ്ദേഹം പിന്മാറിയിരുന്നു. കോണ്‍ഗ്രസിന്റേയും, ലീഗ് നേതൃത്വത്തിന്റേയും പിന്തുണയോട് കൂടിയാണ് കെ എന് എ ഖാദര് ഇന്ന് ശ്രദ്ധ ക്ഷണിക്കല് അവതരിപ്പിച്ചത്. മലപ്പുറം ജില്ലയുടെ വികസനത്തിനും, ഭരണപരമായ സൗകര്യത്തിനും കൂടുതല് ജനസംഖ്യയുള്ള മലപ്പുറം ജില്ല രണ്ടായി വിഭജിച്ച് പുതിയ ജില്ല രൂപീകരിക്കണമെന്ന് കെ എന് എ ഖാദര് ആവശ്യപ്പെട്ടു.\nമലപ്പുറം മാത്രമല്ല മൂവാറ്റുപുഴയോ മറ്റോ കേന്ദ്രീകരിച്ച് മറ്റൊരു ജില്ല രൂപീകരിക്കുന്നതും പരിഗണിക്കാമെന്ന് ഖാദര് പറഞ്ഞു. എന്നാല് മുഖ്യമന്ത്രിയുടെ അസാന്നിദ്ധ്യത്തില് മറുപടി നല്‍കിയ ഇ പി ജയരാജന് പ്രതിപക്ഷ ആവശ്യം തള്ളി. പുതിയ ജില്ല രൂപീകരിക്കുന്നത് ശാസ്ത്രീയമായ സമീപനമല്ലെന്ന് ഇ.പി ജയരാജന് പറഞ്ഞു. മലപ്പുറം ജില്ലയില് അടക്കം അധികാര വികേന്ദ്രീകരണം കൃത്യമായി നടപ്പാക്കുന്നുണ്ടെന്നും ഇ.പി ജയരാജന് പറഞ്ഞു.\nപീരുമേടിൽ റിമാൻഡ് പ്രതിയുടെ മരണം , പോലീസുകാർക്ക് കൂട്ടസ്ഥലമാറ്റം .


Malayalam news || വിദേശവനിതയുടെ കൊലപാതകം മാനഭംഗത്തിനുശേഷം\nവിദേശവനിതയുടെ കൊലപാതകം മാനഭംഗത്തിനുശേഷം\nകോവളെ ബീച്ചില് വാഴമുട്ടത്തെ കണ്ടല്‍ക്കാടിനുള്ളില് വിദേശ വനിതയെ കൊലപ്പെടുത്തിയത് കൂട്ടമാനഭംഗത്തിനു ശേഷം. സംഭവവുമായി ബന്ധപ്പെട്ടു പനത്തുറ സ്വദേശികളായ ഉമേഷ് (28), ഉദയന് (24) എന്നിവരെ പ്രത്യേക അന്വേഷണസംഘം അറസ്റ്റു ചെയ്‌തു. ഇരുവരും ദിവസങ്ങളായി പൊലീസ് കസ്റ്റഡിയിലായിരുന്നു. ശാസ്‌ത്രീയ രീതിയില് ചോദ്യം ചെയ്‌തതോടെയാണ് കുറ്റം സമ്മതിച്ചത്. ഉമേഷും ഉദയനും ലഹരിമരുന്നിന് അടിമകളാണ്. കോവളം ബീച്ചില്‍നിന്നു വാഴമുട്ടത്തെ കണ്ടല്‍ക്കാടിനു തെല്ലകലെയുള്ള ക്ഷേത്ര ഓഡിറ്റോറിയം വരെ നടന്നെത്തിയ വനിതയെ ടൂറിസ്‌റ്റ് ഗൈഡ് എന്നു തെറ്റിദ്ധരിപ്പിച്ച് കെണിയില് വീഴ്‌ത്തുകയായിരുന്നു. യുവതിക്കു ലഹരിമരുന്നു നല്‍കി കാടിനുള്ളില് എത്തിച്ചു നാലുതവണ മാനഭംഗപ്പെടുത്തി. ബോധം വീണ്ടുകിട്ടയ യുവതി രക്ഷപ്പെടാന് ശ്രമിക്കുന്നതിനിടെയാണ് കൊലപ്പെടുത്തിയത്. കഴുത്തുഞെരിച്ചാണ് കൊലപാതകം. ആത്മഹത്യയെന്നു വരുത്താന് കാട്ടുവള്ളി ഉപയോഗിച്ചു മരത്തില് കെട്ടിത്തൂക്കി. ദിവസങ്ങള്‍കഴിഞ്ഞതോടെ വള്ളിപൊട്ടി അഴുകിയ മൃതദേഹം താഴെവീണു. ഇതേ തുടര്‍ന്നാണ് ശിരസ് അറ്റുപോയത്. ലഹരിമരുന്ന്, അടിപിടി ഉള്‍പ്പെടെ 13 കേസുകളില് പ്രതിയാണ് ഉമേഷ്. ഉദയന് ആറുകേസുകളില് പ്രതിയാണ്. മാര്‍ച്ച് 14ന് യുവതിയെ കാണാതാവുകയായിരുന്നു.


ലോകത്ത് ശുദ്ധമായ കുടിവെള്ളമില്ലാതെ 220 കോടി പേർ | Drinking water| UN\nന്യൂയോർക്ക്: ലോകത്ത് ശുദ്ധമായ കുടിവെള്ളം കിട്ടാതെ 220 കോടിയോളം ആളുകൾ കഴിയുന്നുണ്ടെന്ന് ഐക്യരാഷ്ട്രസഭ. 420 കോടിയോളംപേർക്ക് സുരക്ഷിതമായ ശുചിത്വസേവനങ്ങളും ലഭിക്കുന്നില്ല. ലോകാരോഗ്യസംഘടനയും (ഡബ്ല്യു.എച്ച്.ഒ.) യൂണിസെഫും ചേർന്നുനടത്തിയ പഠനത്തിൽ 300 കോടിയാളുകൾക്ക് ഏറ്റവും അടിസ്ഥാനമായ കൈകഴുകാനുള്ള സൗകര്യംപോലും ലഭിക്കുന്നില്ലെന്നും ചൂണ്ടിക്കാട്ടുന്നു.\n2000 മുതൽ 2017 വരെയുള്ള കാലയളവിൽ കുടിവെള്ളം, ശുചിത്വം, ആരോഗ്യപരിപാലനം എന്നീ മേഖലയിലുണ്ടായ വികസനത്തെക്കുറിച്ചും ഈമേഖലകളിലെ അസമത്വം സംബന്ധിച്ചുമാണ് റിപ്പോർട്ട് തയ്യാറാക്കിയത്.\nരണ്ടായിരത്തിലേതിനെ അപേക്ഷിച്ച് 180 കോടി അധികം ആളുകൾക്ക് 2017 എത്തിയപ്പോഴേക്കും കുടിവെള്ളം ലഭ്യമായിട്ടുണ്ട്. അതേസമയം, അടിസ്ഥാനസൗകര്യവിതരണത്തിൽ വലിയ അസമത്വമാണുള്ളതെന്ന് യൂണിസെഫിന്റെ ഡബ്ല്യു.എ.എസ്.എച്ച്. വിഭാഗം അസോസിയേറ്റ് ഡയറക്ടർ കെല്ലി ആൻ നെയ്‌ലർ പറഞ്ഞു. ദരിദ്രകുടുംബങ്ങളിലുള്ളവർക്കും ഉൾപ്രദേശങ്ങളിൽ താമസിക്കുന്നവർക്കുമാണ് ദുരിതം കൂടുതൽ. ഇവർക്ക് അടിസ്ഥാനസൗകര്യങ്ങളൊരുക്കാൻ സർക്കാരുകൾ നടപടിയെടുക്കണമെന്നും നെയ്‌ലർ ആവശ്യപ്പെട്ടു.\nതുറസ്സായ പ്രദേശത്ത് മലമൂത്രവിസർജനം നടത്തുന്നവരുടെ എണ്ണം ഇക്കാലയളവിൽ പകുതിയിലധികം കുറഞ്ഞു. രണ്ടായിരത്തിൽ ഇത് 21 ശതമാനമായിരുന്നെങ്കിൽ 2017 എത്തിയപ്പോഴേക്കും ഒൻപതുശതമാനമെത്തി. ലോകത്താകമാനം 6.73 കോടിയാളുകളാണ് നിലവിൽ തുറസ്സായ സ്ഥലങ്ങളിൽ മലമൂത്രവിസർജനം നടത്തുന്നത്.\nഅതേസമയം, വെള്ളത്തിന്റെയും ശുചിത്വത്തിന്റെയും അഭാവത്തിൽ ഓരോവർഷവും അഞ്ചുവയസ്സിനുതാഴെയുള്ള 2,97,000 കുട്ടികളാണ് മരിക്കുന്നത്. കോളറ, അതിസാരം, ടൈഫോയ്ഡ്, മഞ്ഞപ്പിത്തം എന്നിവ മൂലമാണ് ഏറ്റവുമധികംപേർ മരിക്കുന്നത്.\nContent Highlights: Drinking water, UN


‘ഇത് ഞങ്ങളുടെ ആദ്യ അന്തര്‍ദേശീയ അവാര്‍ഡ്’ ; സന്തോഷം പങ്കുവെച്ച് വിഘ്‌നേഷും നയന്‍താരയും – Newscom – Malayalam News\n‘ഇത് ഞങ്ങളുടെ ആദ്യ അന്തര്‍ദേശീയ അവാര്‍ഡ്’ ; സന്തോഷം പങ്കുവെച്ച് വിഘ്‌നേഷും നയന്‍താരയും\nആദ്യ ചിത്രത്തിന് അന്തര്‍ദേശീയ അവാര്‍ഡ് ലഭിച്ചതിന്റെ സന്തോഷത്തിലാണ് വിഘ്‌നേഷ് ശിവനും നയന്‍താരയും. അവാര്‍ഡ് അടക്കമുള്ള ഇരുവരുടെയും ചിത്രം പങ്കുവെച്ചുള്ള കുറിപ്പ് ഇന്‍സ്റ്റഗ്രാമില് ശ്രദ്ധേയമായിരിക്കുകയാണ് ഇപ്പോള്.\nനയന്‍താരയും വിഘ്‌നേഷും ചേര്‍ന്നു നടത്തുന്ന റൗഡി പിക്‌ചേഴ്‌സ് എന്ന നിര്‍മ്മാണ കമ്പനിയുടെ ആദ്യ ചിത്രം ആയിരുന്നു ‘കൂഴങ്ങള്’ എന്ന തമിഴ് സിനിമ. റോട്ടര്‍ഡാം അന്താരാഷ്ട്ര ഫിലിം ഫെസ്റ്റിവലില് ചിത്രം ടൈഗര് അവാര്‍ഡ് നേടിയതിന്റെ സന്തോഷമാണ് വിഘ്‌നേഷിന്റെ ഔദ്യോഗിക ഇന്‍സ്റ്റഗ്രാം പേജിലൂടെ പങ്കുവെച്ചിരിക്കുന്നത്. ‘ഇത് ഞങ്ങള്‍ക്ക് ലഭിച്ച ആദ്യ അന്താരാഷ്ട്ര അവാര്‍ഡ്’ എന്ന് സൂചിപ്പിച്ച കുറിപ്പില് ആദ്യ സിനിമയ്ക്കു തന്നെ അവാര്‍ഡ് ലഭിച്ചതിന്റെ സന്തോഷവും വിഘ്‌നേഷ് പ്രകടിപ്പിക്കുന്നുണ്ട്. ചിത്രം അണിയിച്ചൊരുക്കിയ ടീമിന് നന്ദി അറിയിച്ചുകൊണ്ട് അവാര്‍ഡ് ഹൃദയത്തോട് ചേര്‍ത്തുപിടിക്കുന്നതായി താരം കുറിച്ചു. ‘ഞങ്ങളുടെ സംവിധായകന് അദ്ദേഹത്തിന്റെ അടുത്ത അവാര്‍ഡ് വാങ്ങുന്നതിനായി റൊമേനിയയിലാണെ’ന്നും കുറിപ്പില് സൂചനയുണ്ട്.\nTags: Koozhangal nayanthara Roterdam International Film Festival Tiger Award vignesh shiva\nമഞ്ജുവിന് അവാർഡ് കിട്ടിയ ദിവസം നയൻതാര ഉടൻ ലൊക്കേഷനിൽ നിന്ന് മടങ്ങി, പിന്നീട് വന്ന മെസ്സേജ്; വെളിപ്പെടുത്തലുമായി സത്യൻ അന്തിക്കാട്\nഒരു മോശം സ്ത്രീ എങ്ങനെയായിരിക്കണമെന്നതിനുദാഹരണമാണ് അവൾ;കണ്ടാൽ ഞാൻ കാണുന്നിടത്ത് വെച്ച് തല്ലും; നയൻതാരയെക്കുറിച്ച് പ്രഭു ദേവയുടെ മുൻ ഭാര്യ\nബീവറേജ് ബ്രാന്റിൽ നിക്ഷേപിച്ച് ലേഡി സൂപ്പർസ്റ്റാറും വിഘ്‌നേഷും?


Published ഒക്ടോബര് 6, 2010\tകഥ 18 Comments\nരാത്രി അതൊരു വേദനയാണെനിക്ക്, കടലില് ചിപ്പി പെറുക്കാന് ഇറങ്ങി മുറിവേല്‍ക്കുന്നവന്‍റെ വേദന.\nമുറിയില് ഏതോ മൂലയിലിരുന്നു കരയുന്ന ആ മൊബൈല്, അത് ഇന്നും എന്നെ വിളിച്ചുണര്‍ത്തി.അമ്മയെ ഓര്‍ത്തുകൊണ്ടാണ് എന്‍റെ ഓരോ ദിവസവും തുടങ്ങുന്നത്, കട്ടിലിനരികില് ചായ കൊണ്ട് വന്നു വെച്ച് അമ്മ വിളിക്കും. പക്ഷെ ഞാന് അങ്ങനെ കിടക്കും ആ നനുത്ത പുലരിയുടെ സുഖത്തില്. എന്‍റെ നെറുകയില് തലോടി അമ്മ അടുക്കളയിലേക്കു പോകും, എന്താണ് ആ തലോടല് വാത്സല്യമോ അതോ അനുഗ്രഹമോ പ്രാര്‍ത്ഥനയോ.ഒന്നും മാത്രം എനിക്കറിയാം ഈ മകന് വേണ്ടിയാണ് ആ അമ്മ ജീവിക്കുന്നത്. ഓര്‍മ്മകളില് നിന്ന് ചാടിയെണീറ്റു, പുറത്തെ ക്യൂ കണ്ടപ്പോള് ഇനിയെല്ലാം കമ്പനിയില് ചെന്നിട്ടാകം എന്ന് കരുതി. മുഷിഞ്ഞു നാറിയ ആ കുപ്പായം വീണ്ടും എടുത്തിട്ടു.\nചൂടുകാറ്റു പാതി തുറന്നിരിക്കുന്ന ആ ജനാലയിലൂടെ ആഞ്ഞുവീശുന്നു. നേരം പുലര്‍ന്നിട്ടെ ഉള്ളൂ എന്നിട്ടും മണല് കാറ്റ്, നാട്ടിലെ ആ പാടവരമ്പത്തൂടെ ചെരുപ്പില്ലാതെ തണുത്ത കാറ്റേറ്റു നടക്കുന്ന സുപ്രഭാതങ്ങള് ഓര്‍മ്മയില് വന്നു. പലരും ഉറക്കമാണ്, തളര്‍ച്ചയുടെ മണിക്കൂറുകള് പിന്നിടുമ്പോഴും ആ ആലസ്യം ഈ ഒരു മണിക്കൂറിലെ യാത്രയില് തീര്‍ക്കുന്നു.\nഗേറ്റിനടുത്ത് നില്‍ക്കുന്ന ആ സെക്യൂരിറ്റിയെ കണ്ടപ്പോള് മൂസാക്കയെ ഓര്‍മ്മ വന്നു അറിയാതെ ചിരിച്ചുപോയി, അത് കണ്ടിട്ടാവണം അറബിയില് എന്തോ അയാള് പറഞ്ഞു. അതും ഞാന് കേട്ടത് “ന്‍റെ മോളെ നക്ക് ഇവന്‍റെ രാഷ്ട്രീയം കേള്‍ക്കാതെ പഠിക്കാന് നോക്കിക്കൂടെ…”\nഅത് കേട്ട് ഞാന് മൂസാക്കയോട് ചോദിക്കും “ങ്ങക്ക് ങ്ങടെ പണി നോക്കിക്കൂടെ മൂസാക്കാ”.\nഇടുങ്ങിയ ആ ഇടനാഴിയിലൂടെ നടന്നു നീങ്ങി ഞാന്, അതിന്‍റെ അങ്ങേ തലക്കലെ ആ കൊച്ചു മുറിയിലേക്ക്.\nശീതീകരിച്ച ആ മുറിയുടെ അസ്വസ്ഥതയിലേക്ക്.\nഅവളുടെ കൈകളില് പിടിച്ചു ആ ഇടനാഴിയിലൂടെ ഞാന് നടക്കും.ആ കലാലയമുറ്റത്തെ പുല്‍നാമ്പിനു പോലും ഞങ്ങളെ അറിയാം. അവള് എന്‍റെ വിപ്ലവ ചിന്തകളിലേക്ക് വെള്ളം കോരിയൊഴിച്ചവള്, എന്നെ മാറ്റിയവള് അല്ലെങ്കില് എന്‍റെ അമ്മച്ചീടെ കരച്ചിലിന് മുന്നില് പോലും പള്ളിയില് കയറാത്ത ഞാന് ആ ആല്‍മരച്ചോട്ടിലെ കല്ലിന് മുന്നില് കൈകൂപ്പി നില്‍ക്കുമോ. എന്‍റെ കലാലയ ജീവിതത്തില് ഞാന് ഓര്‍ക്കുന്നതും ഓര്‍ക്കപ്പെടുന്നതും അവളിലൂടെയായിരിക്കും ഞങ്ങളുടെ പ്രണയത്തിലൂടെയായിരിക്കും. സ്വാശ്രയ വിദ്യാഭ്യാസത്തിന്‍റെ സമരചൂടില് ക്ലാസുകള് കയറിയിറങ്ങി വിപ്ലവം പ്രസംഗിച്ചപ്പോള് തിങ്ങി നിറഞ്ഞിരുന്ന ആ ക്ലാസ് റൂമിലെ രണ്ടുകണ്ണുകള് എന്നിലുടക്കി, ആ ഒരു നിമിഷത്തില് വാക്കുകള് എന്നില് നിന്നകന്നു പോയി. പിന്നെ സദസ്സ് കണ്ടു പേടിച്ചൊരു കുട്ടിയെ പ്പോലെ ഞാന് അവിടെ പകച്ചു നിന്നതും എനിക്കോര്‍മ്മയുണ്ട്. എന്തൊക്കെയോ പറഞ്ഞൊപ്പിച്ചു അവിടെ നിന്നിറങ്ങുമ്പോഴും തിരിഞ്ഞു ഞാന് നോക്കിയത് ആ രണ്ടു കണ്ണുകളിലേക്കു മാത്രം.\nപിന്നെ എന്നെ ഞാന് കണ്ടത് ആ രണ്ടു കണ്ണുകളിലൂടെയായിരുന്നു. പിന്നെ ഓരോ ദിവസങ്ങളിലും നിമിഷങ്ങളുടെ ഇടവേളകളില് അവളുടെയടുത്തു ഓടിയെത്താന് ഞാന് പാടുപെട്ടു. എന്‍റെ ഹൃദയ സന്ജാരങ്ങള് അവളോടൊപ്പമായിരുന്നു . അവളായിരുന്നു എന്‍റെ ഗുരു എന്‍റെ പുസ്തകത്താളുകളില് അവളുടെ കൈപ്പടയാണ് അക്ഷരങ്ങള് നിറച്ചത്. പരീക്ഷകള്‍ക്ക് മുന്നില് എന്നെ പിടിച്ചിരുത്തിയത് അവളായിരുന്നു.പിന്നെയാ ഭഗവതിക്കാവിലും. അതെ അവളുടെ കണ്ണു നീരുകള്‍ക്ക് മുന്നില് ഞാന് അനുസരണയുള്ള ഒരു കൊച്ചുകുട്ടിയായി. എന്നും ഞങ്ങള് അവിടെ പോകും ആ ഭഗവതിക്കാവില് അവള് അവിടെ കണ്ണടച്ച് നിന്നു എന്തൊക്കെയോ പിറുപിറുക്കും കൂടെ ഞാനും കൈകള് കൂപ്പും അല്ലെങ്കില് മൗനം കൊണ്ട് ആ ദിവസം നശിപ്പിക്കും അവള്. പിന്നെയൊന്നും വേണ്ടിവന്നില്ല പുളിമരച്ചോട്ടിലെ സഖാക്കളുടെ കമ്മറ്റികൂടലില് പ്രതിക്കൂട്ടില് നില്‍ക്കുവാന്. വിപ്ലവം പറയുന്ന സെക്രട്ടറി തന്നെ ഭഗവതിക്കാവില് പോകുന്നതിനെക്കുറിച്ചായി ചര്‍ച്ച. സകല രോഷത്തോടെ എല്ലാ ദൈവങ്ങളെയും അവളുടെ ആ ഭഗവതിയെയും തള്ളിപ്പറഞ്ഞിട്ടും ചര്‍ച്ച തീരുന്നില്ല എന്നുകണ്ട് വളരെ അഭിമാനപൂര്‍വ്വം ഞാന് കൊണ്ട് നടന്നിരുന്ന ആ നായക പരിവേഷം അവിടെ അവരുടെ മുന്നില് അഴിച്ചു വെച്ച് നടന്നകലുമ്പോള് അവളുടെ മുഖം മാത്രമേ ഞാന് ഓര്‍ത്തുള്ളൂ. ഞാന് അസ്വസ്ഥനായി ഇരുന്ന ബെഞ്ചിലേക്ക് വന്നിരുന്നു എന്നെ അവള് ആശ്വസിപ്പിച്ചത് ഇങ്ങനെയാണ്.\n“ഇപ്പൊഴാ എനിക്ക് സമാധാനമായത്” ഞാന് ഒന്ന് ചിരിച്ചു അവളുടെ നിഷ്കളങ്കതയോര്‍ത് അവളുടെ സ്നേഹത്തെയോര്‍ത്. പിന്നെയെല്ലാം അവള്‍ക്കു വേണ്ടിയായിരുന്നു, പരീക്ഷകള് ഓരോന്നായി എഴുതിത്തുടങ്ങി, ചെറിയ ചില ജോലികള്, ജീവിതത്തില് സ്വപ്‌നങ്ങള് കണ്ടുതുടങ്ങി.\nഅവസാന വര്‍ഷ പരീക്ഷയും കടന്നുപോയി കലാലയ മുറ്റവുമായുള്ള ആ പൊക്കിള്‍ക്കൊടി ബന്ധം മുറിക്കപെട്ടു, പക്ഷെ ആ കലാലയത്തില് ഏറ്റവും കൂടുതല് കരഞ്ഞത് അവളായിരിക്കും കാരണം കാതങ്ങള് ഏറെയധികം ഒന്ന് കണ്ടുമുട്ടാന്. വീട്ടില് നില്‍ക്കുന്നത് എന്തൊ എന്നെ സന്തോഷിപ്പിച്ചില്ല, മനസ്സ് അവളുടെ കൂടെയായിരുന്നു അമ്മയുടെ ചോദ്യങ്ങള്‍ക്ക് ഞാന് കൃത്യമായ ഉത്തരം കൊടുക്കാത്തത് കൊണ്ടാവണം ഒരു ദിവസം രാവിലെ നൂറു രൂപയുടെ ഒരു നോട്ട് എന്‍റെ കയ്യില് തന്നിട്ട് ” പോയി കണ്ടിട്ട് വാ ” എന്ന് മാത്രം അമ്മ എന്നോട് പറഞ്ഞു. ആച്ഛര്യം നിറഞ്ഞ മുഖത്തിന് അമ്മയുടെ ഒരു തലോടല് ആയിരുന്നു മറുപടി. അതെ എന്‍റെ അമ്മ ഇന്നും അങ്ങിനെയാണ്, എനിക്കറിയില്ല എന്നെ എങ്ങിനെ അമ്മ വായിചെടുക്കുന്നുവെന്നു.\nമേശപ്പുറത്തു ഫയലുകളുടെ ഒരു കൂമ്പാരം തന്നെയുണ്ട്, എന്തൊ എനിക്ക് ഇവിടം അസ്വസ്ഥതയുടെ നരകമാണ്.\nകുറച്ചുനേരത്തെ പരിശ്രമങ്ങള്‍ക്ക് വിരാമം ഇട്ടതു ആ ചൂടുചായയാണ്. അന്ന് തിരക്ക് പിടിച്ച ഒരു സുപ്രഭാതത്തില് നാട്ടില് നിന്ന് പരിചയമില്ലാത്ത ഒരു ഫോണ്‍കോള്, അങ്ങേതലക്കലെ തേങ്ങിക്കരച്ചില് അധികം വേണ്ടിവന്നില്ല മനസ്സിലാക്കാന്. അവള് “വേഗം വാ” എന്നുമാത്രം പറഞ്ഞുകൊണ്ടേയിരുന്നു. അതില്‍ക്കൂടുതല് ഒന്നും വേണ്ടിവന്നില്ല എനിക്കവളെ മനസ്സിലാക്കാന്. നിസ്സഹായതയുടെ തേങ്ങിക്കരച്ചിലുകള് ഞങ്ങളെ പിടികൂടി.ഭ്രാന്തമായിരുന്നു പിന്നീടുള്ള നിമിഷങ്ങള്, നിമിഷങ്ങള് യുഗങ്ങള് കണക്കെ എന്‍റെ മുന്നില് എരിഞ്ഞു തീര്‍ന്നു.ചില്ലറത്തുട്ടുകള് പെറുക്കിയെടുത്തു നാട്ടിലേക്ക് തിരിക്കുമ്പോള് മനസ്സില് അവളുടെ മുഖം മാത്രം. അങ്ങന ഞാന് വീണ്ടും ആ റെയില്‍വേ സ്റ്റേഷനിലെ സിമന്‍റ് ബെഞ്ചില് എത്തി, ഞങ്ങളവസാനമായി കണ്ടു പിരിഞ്ഞ ആ സിമന്‍റ്ബെഞ്ചിനടുത്ത്.\nഅന്ന് ഇവിടെയിരുന്നു അവളോട് യാത്രപറയുമ്പോള് മനസ്സില് ഒന്ന് മാത്രം. ഗള്‍ഫില് പറഞ്ഞുറപ്പിച്ച ജോലി, ഒരു വര്‍ഷം കഴിയുമ്പോള് ലീവ്. ആ ലീവിന് ആരെതിര്‍ത്താലും ഈ ലോകം എനിക്കെതിരെ കല്ലെറിഞ്ഞാലും അവളുടെ കൈപിടിച്ച് ജീവിതം ഞാന് തുടങ്ങും എന്ന സ്വപ്നം മാത്രം. പക്ഷെ ഇന്ന് ഇവിടെ എന്‍റെ മുന്നില് ആകുലതകളുടെ ആ റെയില്‍പ്പാളം മാത്രം.\nപരിചിതമായ വഴികളിലൂടെ തിടുക്കത്തില് അവളുടെ വീട്ടിലേക്കു ഓടുമ്പോഴും മനസ്സില് ഒരു പ്രത്യാശയായി അവളുടെ സ്നേഹം മാത്രം.പക്ഷെ അവളുടെ വീടിനു മുന്നിലെ ആള്‍ക്കൂട്ടവും ആ തറവാട്ടമ്പലത്തില് നിന്നും ഉയര്‍ന്ന ശബ്ദവും എന്‍റെ സ്വപ്നങ്ങളെ ചതച്ചരച്ചു കടന്നു പോയ ഒരു ട്രെയിനിന്‍റെ ചൂളം വിളിയായി എനിക്ക് തോന്നി. ഞാന് എന്ന മനുഷ്യനില് നിന്ന് ഞാന് എന്ന ജഡത്തിലേക്ക് ആ നിമിഷം മാത്രം മതിയായിരുന്നു. പൂക്കളോടൊപ്പം എന്‍റെയീ കണ്ണുനീരും അവള്‍ക്കായുള്ള മംഗളമത്രെ.\nശൂന്യമായ റെയില്‍പാളങ്ങളും കടന്നു ഞാന് പോയത് നിന്‍റെയാ ഭഗവതിക്കാവിലായിരുന്നു. “എന്തെ എന്നെ തോല്‍പ്പിച്ചത്?” എന്ന ചോദ്യവുമായി.ആദ്യമായി ഒരു കല്‍ദൈവത്തിനു മുന്നില് ഞാന് മുട്ടുകുത്തി. അതെ നിന്‍റെ ദൈവം എന്നെ തോല്‍പ്പിച്ചു.\nമാതൃത്വത്തി ന്‍റെ മഹനീയതയില് നീയിന്നു പൂര്‍ണ്ണയാണ്, പക്ഷെ ഞാന് ഇന്ന്, ഇന്നലകളുടെ നഷ്ടബോധമാണോ നാളെയുടെ ശ്യൂന്യതയാണോ എന്നെ അപൂര്‍ണ്ണനാക്കുന്നത്. അറിയില്ല ഓര്‍മ്മയുടെ പകലുകള്‍ക്ക് വിട. വേദനയുടെ രാത്രിക്ക് സ്വാഗതം. ഓര്‍മ്മകള് എരിഞ്ഞടങ്ങുന്ന ഈ രാത്രി എനിക്ക് പരിചിതമായിരിക്കുന്നു. യാന്ത്രികമായി ചലിക്കുന്ന നാളെയുടെ പകലുകളും.\n18 Responses to “അവള്”\n1 nargis ഒക്ടോബര് 6, 2010 -ല് 3:41 pm\n2 Reshma ഒക്ടോബര് 14, 2010 -ല് 10:14 am\n3 Reshma ഒക്ടോബര് 14, 2010 -ല് 10:16 am\nBut i didnt understand…….sahithyam kurachu koodi pooyi……….\n4 RENADEV,DUBAI ഒക്ടോബര് 6, 2010 -ല് 3:55 pm\nlife touching…so,i call thisaliterary work\n5 Adv James Vincent ഒക്ടോബര് 6, 2010 -ല് 4:39 pm\nവളരെ നന്നായിട്ടുണ്ട് ,അനുഭവ കഥയല്ലെന്നു പ്രത്യാശിക്കുന്നു …….\n6 ജോഷി ഒക്ടോബര് 6, 2010 -ല് 7:17 pm\nഫാബിയെ അന്ന് പറഞ്ഞതുതന്നെ ഇന്നും പറയുന്നു . അംഗുലീപരിമിതമായ വാക്കുകളില് അവസാനിപ്പിക്കുന്നു .കൂടുതലൊന്നും പറയുന്നില്ല .\n7 eliza mat ഒക്ടോബര് 7, 2010 -ല് 5:11 am\n.only when i read ur stories do i realize how much i too love ma mum and never show it when she is actually with me….u haveareal talent to touch the readers heart\n8 fabius francis ഒക്ടോബര് 7, 2010 -ല് 1:27 pm\nസ്നേഹം പലപ്പോഴും പ്രകടിപ്പിക്കാനും, മനസ്സിലാക്കാനും നാം പരാജയപ്പെടുന്നു. അതുതന്നെയാണ് സമൂഹത്തിന്‍റെ മൂല്യച്യുതിക്ക് കാരണം എന്ന് ഞാന് കരുതുന്നു.\nവായനക്കാരന്‍റെ ഹൃദയത്തില് ഏതെങ്കിലും വിധത്തില് സ്പര്‍ശിക്കാന് കഴിയുന്നില്ലെങ്കില് എഴുത്ത് ഒരു പരാജയം ആയിപ്പോകും. നിങ്ങളുടെ എല്ലാവരുടെയും വാക്കുകള് സന്തോഷം നല്‍കുന്നു. സ്കൂളില് പഠിക്കുമ്പൊ നല്ല മാര്‍ക്ക് വാങ്ങിച്ചാല് മാഷുമാര് ഒരു പേനയൊ പെന്‍സിലൊ തരും അപ്പൊ അനുഭവിക്കുന്ന ആത്മസംതൃപ്തി അഭിമാനം ഞാന് അനുഭവിക്കുന്നു. ഹൃദയം നിറഞ്ഞ നന്ദി.\n9 ജെയിംസ് ഒക്ടോബര് 7, 2010 -ല് 5:39 am\nനന്നായി, ഒരു അനുഭവം പോലെ…\n10 Jeo Varghese ഒക്ടോബര് 7, 2010 -ല് 7:13 am\nവായിച്ചുതീര്‍ന്നപ്പോള് രണ്ട് തുള്ളി കണ്ണുനീര് പോടിജ്ജു……..\n11 sneha ഒക്ടോബര് 8, 2010 -ല് 8:29 am\nകൊള്ളാം, നല്ല അവതരണം…അനുഭവകഥയാണോ ..?\n12 harriss ഒക്ടോബര് 9, 2010 -ല് 2:49 pm\nfabyy good job”\nfor me its notanew thing,\nwe were together for3years i know how talented are you\nyou haveaMaster piece in my Autograph\n13 sarath ഒക്ടോബര് 11, 2010 -ല് 4:24 pm\nഫാബ്ബി കലക്കി ! അനുഭവമാണോ അത്രയ്ക്ക് ഫീല് ഉണ്ടായിരുന്നു\n14 shereef ഒക്ടോബര് 13, 2010 -ല് 8:58 am\nda najn pettennanu vayichu teerthahatu,\natinal krityamaya oru vishkalanam sariyavilla…\n15 shereef ഒക്ടോബര് 13, 2010 -ല് 9:02 am\n16 pl lathika ഒക്ടോബര് 17, 2010 -ല് 4:17 pm\nഫാബി വരക്കാന് ശ്രമിച്ച സ്നേഹ ചിത്രങ്ങള് ലളിതവും ആത്മാര്തതയുല്ലതുമായി. ഇനിയും എഴുതി തെളിയട്ടെ എന്ന് ആശംസിക്കുന്നു\n17 jaji നവംബര് 4, 2010 -ല് 4:55 pm\n18 jojo മാര്‍ച്ച് 1, 2011 -ല് 7:58 am\nഫാബി കൊള്ളാം വളരെ നന്നായിരിക്കുന്നു ………..


രാജിക്കാര്യത്തില് വീണ്ടും അനിശ്ചിതത്വം; തോമസ് ചാണ്ടി വിഷയം നാളത്തെ യോഗത്തില് ചര്‍ച്ച ചെയ്യില്ലെന്ന് എന്‍സിപി | News Moments | The world in your palm top\nരാജിക്കാര്യത്തില് വീണ്ടും അനിശ്ചിതത്വം; തോമസ് ചാണ്ടി വിഷയം നാളത്തെ യോഗത്തില് ചര്‍ച്ച ചെയ്യില്ലെന്ന് എന്‍സിപി\nതിരുവനന്തപുരം: തോമസ് ചാണ്ടിയുടെ രാജിക്കാര്യത്തില് വീണ്ടും അനിശ്ചിതത്വം. മന്ത്രിയുടെ രാജിക്കാര്യം നാളെ ചേരുന്ന സംസ്ഥാന സമിതി ചര്‍ച്ച ചെയ്യില്ലെന്ന് എന്‍സിപി വ്യക്തമാക്കി. സംസ്ഥാന പ്രസിഡന്റ് ടി.പി.പീതാംബരന് മാസ്റ്ററാണ് ഇക്കാര്യം അറിയിച്ചത്.\nനാളെ ചേരുന്ന യോഗത്തിന്റെ അജണ്ട ഒരു മാസം മുമ്പ് തീരുമാനിച്ചതാണ്. അതില് മന്ത്രിയുടെ രാജിയില്ല. എന്നാല് ആവശ്യമാണെങ്കില് തോമസ് ചാണ്ടി വിഷയം ചര്‍ച്ച ചെയ്യും. വിഷയത്തില് അന്തിമ തീരുമാനം കേന്ദ്ര നേതൃത്വത്തിനാണ്. രാജിക്കാര്യത്തില് രണ്ട് ദിവസത്തിനനകം തീരുമാനം അറിയിക്കണമെന്ന് എല്‍ഡിഎഫ് ആവശ്യപ്പെട്ടിട്ടില്ലെന്നും പീതാംബരന് മാസ്റ്റര് പറഞ്ഞു.\nസിപിഐയും ജനതാദള് എസുമാണ് രാജി വേണമെന്ന നിലപാട് സ്വീകരിച്ചത്. മുന്നണിയിലെ മറ്റ് കക്ഷികള്‍ക്ക് ഈ അഭിപ്രായം ഉണ്ടായിരുന്നില്ല. ശത്രുക്കള്‍ക്ക് ഗുണം ചെയ്യുന്നതാണ് സിപിഐയുടെ നിലപാട്. കളക്ടറുടെ റിപ്പോര്‍ട്ടില് നിയമനടപടി സ്വീകരിക്കാനാണ് മുഖ്യമന്ത്രിയെ എല്‍ഡിഎഫ് ചുമതലപ്പെടുത്തിയതെന്നും പീതാംബരന് മാസ്റ്റര് വ്യക്തമാക്കി.\nഡിവൈഎസ്പി ഹരിദാസ് ഏഴു ദിവസവും ഒളിവില് കഴിഞ്ഞത് കാറില്; ബിനുവിന്റെ മൊഴി പുറത്ത്


jasprit bumrah slammed on social media - Malayalam MyKhel\n» ഗേറ്റ്മാന് നീട്ടിയ കൈ അവഗണിച്ച് ബുംറ; അഹങ്കാരം വന്നോ, കണക്കിന് കൊടുത്ത് സോഷ്യല് മീഡിയ\nUpdated: Friday, March 22, 2019, 12:01 [IST]\nഗേറ്റ്മാന് നീട്ടിയ കൈ അവഗണിച്ച് ബുമ്ര | Oneindia Malayalam\nമുംബൈ: പരിമിത ഓവര് ക്രിക്കറ്റില് ലോക ഒന്നാം നമ്പറായ ഇന്ത്യയുടെ ജസ്പ്രീത് ബുംറയെ ഭയക്കാത്ത ബാറ്റ്‌സ്മാന്മാരുണ്ടാകില്ല. ഏത് അവസരത്തിലും കളി തങ്ങള്‍ക്ക് അനുകൂലമായി മാറ്റാന് ശേഷിയുള്ള താരമായി ബുംറ മാറിക്കഴിഞ്ഞു. ലോകകപ്പിലും ഇന്ത്യയുടെ തുറുപ്പുചീട്ട് വേറാരുമല്ല. എന്നാല്, കഴിഞ്ഞദിവസത്തെ ബുംറയുടെ ഒരു പെരുമാറ്റമാണ് ഇപ്പോള് സോഷ്യല് മീഡിയയിലെ ചര്‍ച്ചാ വിഷയം.\nമുംബൈ ഇന്ത്യന്‍സിനായി ഐപിഎല് കളിക്കാരനൊരുങ്ങുന്ന ബുംറ പ്രാക്ടീസിനായി സ്റ്റേഡിയത്തിലെത്തിയപ്പോഴായിരുന്നു സംഭവം. കാറില് വന്നിറങ്ങുന്ന ബുംറയ്ക്കരികില് കാറിന്റെ ഡോര് തുറന്നുകൊടുത്തത് ഗേറ്റ്മാന് ആണ്. ഡോര് തുറന്നുകൊടുത്തശേഷം കൈകൂപ്പി ചിരിച്ച ഗേറ്റ് മാന് ബുംറയ്ക്കുനേരെ കൈനീട്ടിയെങ്കിലും നീട്ടിയ കൈ അവഗണിച്ച് ബുംറ നടന്നകന്നു.\nബുംറ തങ്ങള്‍ക്കരികിലെത്തിയെന്നുകാട്ടാനായി മുംബൈ ഇന്ത്യന്‍സ് തങ്ങളുടെ സോഷ്യല് മീഡിയയില് പോസ്റ്റ് ചെയ്ത വീഡിയോയിലാണ് ഇക്കാര്യമുള്ളത്. വീഡിയോ കണ്ടയുടന് ക്രിക്കറ്റ് ആരാധകര് താരത്തിനെതിരെ രംഗത്തെത്തി. എത്രവലിയ കളിക്കാരനായാലും എളിമ കൈവിടരുതെന്നാണ് മിക്കവരും പ്രതികരിച്ചത്. ബുംറയെ ഇഷ്ടമാണെങ്കിലും താരത്തിന്റെ പെരുമാറ്റം അങ്ങേയറ്റം മോശമായെന്നും പ്രതികരണമുണ്ടായി.\nബുംറയെ അനുകൂലിച്ചും ആരാധകര്\nഅതേസമയം, ബുംറയ്ക്ക് അനുകൂലമായും ചിലര് പ്രതികരിച്ചിട്ടുണ്ട്. ഗേറ്റ്മാന് കൈ നീട്ടിയത് ബുംറ കണ്ടില്ലെന്നാണ് ചിലരുടെ വാദം. വീഡിയോയില് ബുംറ മറ്റൊരാളെ നോക്കുകയാണെന്നും പറയുന്നു. എന്നാല്, രണ്ട് ചുവടുവെച്ച് ബുംറ തിരിഞ്ഞുനോക്കി ചിരിച്ചശേഷമാണ് നടന്നുമറയുന്നത്. എന്തായാലും, ഐപിഎല്ലിനൊരുങ്ങുന്ന ബുംറയ്ക്ക് ഇപ്പോഴത്തെ സംഭവത്തില് വിമര്‍ശകരാണ് ഏറെയും.\nബുംറയെ കളിപ്പിക്കുമെന്ന് ജയവര്‍ധനെ\nബുംറ എത്തിയതോടെ തങ്ങള് കൂടുതല് കരുത്തരായെന്ന് മുംബൈ ഇന്ത്യന്‍സ് പരിശീലകന് ജയവര്‍ധനെ പറഞ്ഞു. ഐപിഎല്ലില് ബുംറയെ കളിപ്പിക്കരുതെന്ന വിരാട് കോലിയുടെ നിര്‍ദ്ദേശം ജയവര്‍ധനെ തള്ളിയിരുന്നു. ലോകകപ്പിന് മുന്‍പ് മികച്ച താരങ്ങള് കളിക്കുന്നത് ഗുണം ചെയ്യുമെന്നാണ് ജയവര്‍ധനെയുടെ നിലപാട്. ജോലിഭാരം ക്രമീകരിക്കുന്നതിനോടൊപ്പം ലോകകപ്പിന് മുന്‍പ് മത്സരക്ഷമതയുള്ള ക്രിക്കറ്റ് കളിക്കുന്നത് നല്ലതാണ്. ഇന്ത്യ അവരുടെ കളിക്കാരെ നല്ല രീതിയിലാണ് കൊണ്ടുപോകുന്നത്. കളിക്കാര്‍ക്ക് ആവശ്യമുള്ള വിശ്രമം അനുവദിക്കുന്നു. എന്നാല്, നല്ല കളിക്കാര് കളിച്ചുകൊണ്ടിരിക്കണമെന്നാണ് തന്റെ അഭിപ്രായം. അവര്‍ക്ക് വീട്ടിലിരിക്കാന് കഴിയില്ലെന്നും ജയവര്‍ധനെ പറഞ്ഞു.\nRead more about: jasprit bumrah india cricket ipl ജസ്പ്രീത് ബുംറ ഇന്ത്യ ക്രിക്കറ്റ് ഐപിഎല്\nStory first published: Friday, March 22, 2019, 11:53 [IST]


പി.ചിദംബരം ഒളിവിൽ, ലുക്ക്ഔട്ട് നോട്ടീസ് പുറപ്പെടുവിച്ചു-P Chidambaram INX Media Case Live News\nChidambaram Fails To Get Immediate Relief In Sc While Ed Issues Fresh Lookout Notice\nചിദംബരത്തിന് തിരിച്ചടി; മുൻകൂർ ജാമ്യാപേക്ഷ ഇന്ന് പരിഗണിക്കില്ല\nമുൻ കേന്ദ്രമന്ത്രിയായ പി.ചിദംബരത്തെ സിബിഐ കസ്റ്റഡിയിലെടുത്തേക്കും\nAugust 21, 2019 04:15:24 pm\nന്യൂഡൽഹി: മുൻ കേന്ദ്രമന്ത്രി പി.ചിദംബരത്തിന് സുപ്രീം കോടതിയിൽ നിന്ന് തിരിച്ചടി. മുൻകൂർ ജാമ്യാപേക്ഷ അടിയന്തരമായി ഇന്ന് പരിഗണിക്കണം എന്ന ചിദംബരത്തിന്റെ ആവശ്യം സുപ്രീം കോടതി അംഗീകരിച്ചില്ല. അതിനാൽ, ഐഎൻഎക്‌സ് മീഡിയ അഴിമതിക്കേസിൽ ചിദംബരത്തിന് ഇന്ന് മുൻകൂർ ജാമ്യം കിട്ടില്ല. സിബിഐയ്ക്ക് എപ്പോൾ വേണമെങ്കിലും ചിദംബരത്തെ കസ്റ്റഡിയിലെടുക്കാം. ഇന്ന് തന്നെ ഹർജി പരിഗണിക്കണമെന്ന വാദം അംഗീകരിക്കാൻ സാധിക്കില്ല എന്ന് ചീഫ് ജസ്റ്റിസിന്റെ ബഞ്ച് വ്യക്തമാക്കുകയായിരുന്നു. ചീഫ് ജസ്റ്റിസിന്റെ ബഞ്ചിലെ ഇന്നത്തെ നടപടികൾ പൂർത്തിയായി.\nപി.ചിദംബരത്തിനായി എൻഫോഴ്‌സ്മെന്റ് ഡയറക്ടറേറ്റ് ലുക്ക്ഔട്ട് നോട്ടീസ് പുറപ്പെടുവിച്ചിട്ടുണ്ട്. ഇന്നലെ വൈകിട്ട് മുതൽ ചിദംബരത്തെ കാണാനില്ലായിരുന്നു. ഇന്നലെ മൂന്നുതവണയാണ് സിബിഐ സംഘം ചിദംബരത്തെ തേടി ഡല്‍ഹിയിലുള്ള അദ്ദേഹത്തിന്റെ വസതിയിലെത്തിയത്. അതേസമയം, ചിദംബരം ഒളിവിലാണെന്ന വാർത്തകളാണ് ഇപ്പോൾ പുറത്തുവരുന്നത്. ചിദംബരത്തിനായി പല സ്ഥലങ്ങളിലും തെരച്ചിൽ നടക്കുന്നുണ്ട്. എന്നാൽ, ചിദംബരം ഒളിവിൽ അല്ല എന്നാണ് കോൺഗ്രസ് നേതാവ് കപിൽ സിബൽ പറഞ്ഞത്.\nഐഎന്‍എക്‌സ് മീഡിയ കേസില് മുന്‍കൂര് ജാമ്യം നിഷേധിച്ച ഡല്‍ഹി ഹൈക്കോടതി ഉത്തരവിനെതിരെ സുപ്രീം കോടതിയിൽ ചിദംബരം നൽകിയ ഹർജിയിൽ ഉടനടി തീരുമാനമെടുക്കില്ലെന്ന് ജസ്റ്റിസ് രമണ അറിയിക്കുകയായിരുന്നു. ഹർജിയിൽ തീരുമാനത്തിനായി ചീഫ് ജസ്റ്റിസിന്റെ ബഞ്ചിലേക്ക് വിട്ടു. ചിദംബരത്തിന് അറസ്റ്റ് ഒഴിവാക്കാൻ പരിരക്ഷ ഉണ്ടാകില്ലെന്ന് കോടതി വ്യക്തമാക്കി. അതിനിടെ, കേസില് അറസ്റ്റ് തടയണമെന്ന് ആവശ്യപ്പെട്ടുള്ള പി. ചിദംബരത്തിന്റെ ഹര്‍ജിക്കെതിരെ സുപ്രീംകോടതിയില് സിബിഐയും എന്‍ഫോഴ്‌സ്‌മെന്റ് ഡയറക്ടറേറ്റും തടസ ഹർജിയും നൽകിയിട്ടുണ്ട്.\nഐഎൻഎക്സ് മീഡിയ കേസുമായി ബന്ധപ്പെട്ട് മുൻ ധനമന്ത്രിയും കോൺഗ്രസ് നേതാവുമായ പി.ചിദംബരം സമർപ്പിച്ച മുൻകൂർ ജാമ്യാപേക്ഷ ഡൽഹി ഹൈക്കോടതി തള്ളിയിരുന്നു, ഇതിന് പിന്നാലെയാണ് പി.ചിദംബരത്തെ തേടി കേന്ദ്ര അന്വേഷണ ഏജൻസികൾ അദ്ദേഹത്തിന്റെ വസതിയിൽ എത്തിയത്. കേസിൽ അദ്ദേഹത്തെ അറസ്റ്റ് ചെയ്യാനാണ് എൻഫോഴ്സ്‌മെന്റ് ഡയറക്ടറേറ്റ് സംഘമെത്തിയത്.\nപി.ചിദംബരത്തെ തേടിയാണ് തങ്ങൾ എത്തിയതെന്ന് എൻഫോഴ്സ്‌മെന്റ് സംഘം അറിയിച്ചു. എന്നാൽ വീട്ടിലെത്തിയ അന്വേഷണ ഏജൻസികൾക്ക് ചിദംബരം അവിടെ ഇല്ലെന്ന മറുപടിയാണ് ലഭിച്ചത്. ഇതോടെ അർധരാത്രി പി.ചിദംബരത്തിന്റെ വീട്ടിൽ സിബിഐ നോട്ടീസ് പതിച്ചു. ‘രണ്ട് മണിക്കൂറിനുള്ളിൽ ഹാജരാകണം’ എന്നാവശ്യപ്പെട്ടുള്ള നോട്ടീസാണ് ഡൽഹി ജോർബാഗിലുള്ള ചിദംബരത്തിന്റെ വസതിയിൽ പതിച്ചിരിക്കുന്നത്.\nകഴിഞ്ഞ വര്‍ഷം മേയ് 31 നാണ് അറസ്റ്റില് നിന്ന് സംരക്ഷണം വേണമെന്ന് ആവശ്യപ്പെട്ട് ചിദംബരം കോടതിയെ സമീപിച്ചത്. കോടതി അനുവദിച്ച സംരക്ഷണം ഈ മാസം 23 ന് അവസാനിക്കാനിരിക്കെയാണ് ചിദംബരത്തെ പ്രതിസന്ധിയിലാക്കി മുന്‍കൂര് ജാമ്യാപേക്ഷ തള്ളിയത്. കേന്ദ്ര ധനകാര്യ മന്ത്രിയായിരിക്കെ, ഐഎൻഎസ് മീഡിയ കമ്പനിക്ക് വിദേശനിക്ഷേപം സ്വീകരിക്കാൻ ചട്ടം ലംഘിച്ച് അനുമതി നൽകിയെന്നാണ് ചിദംബരത്തിന് എതിരായ കേസ്. ഇന്ദ്രാണി മുഖര്‍ജി, പീറ്റര് മുഖര്‍ജി എന്നിവരുടെ ഉടമസ്ഥതയിലുള്ള ഐഎന്‍എക്സ് മീഡിയ കമ്പനിക്ക് 305 കോടി രൂപയാണ് വിദേശനിക്ഷേപം ലഭിച്ചത്. നിയമപ്രകാരം 4.62 കോടി രൂപ മാത്രമേ ഈ കമ്പനിക്ക് വിദേശനിക്ഷേപം നേടാനാകൂ. കേസിൽ പ്രതിയായ കാർത്തി ചിദംബരത്തിന്റെ താത്പര്യപ്രകാരമാണ് അച്ഛനായ ചിദംബരം ഇതിൽ ഇടപെട്ടത്.\nഐഎന്‍എക്സ് മീഡിയ കേസില് ചിദംബരത്തിന് ജാമ്യം; കസ്റ്റഡിയിൽ തുടരും


ഐഫോണ് 12 പ്രോ മാക്‌സിന്റെ ക്യാമറാ ടെക്നോളജി, പ്രതീക്ഷിക്കാം അദ്ഭുതങ്ങൾ, അറിയേണ്ടതെല്ലാം | iPhone 12 Pro Max | Photography | Technology | iPhone 12 | Camera News | Malayalam Technology News | Manorama Online\nഐഫോണ് 12 പ്രോ മാക്‌സിന്റെ ക്യാമറാ ടെക്നോളജി, പ്രതീക്ഷിക്കാം അദ്ഭുതങ്ങൾ, അറിയേണ്ടതെല്ലാം\nമനോരമ ലേഖകൻ October 14, 2020 10:57 AM IST\nഒരു കാലത്ത് ഐഫോണ് പ്രേമികള് പുതിയ മോഡലുകള്‍ക്കായി കാത്തിരുന്നത് അവയുടെ ക്യാമറാ പ്രകടനം എത്ര മെച്ചപ്പെട്ടിരിക്കുന്നു എന്നറിയാന് കൂടിയായിരുന്നു. എന്നാല്, കഴിഞ്ഞ വര്‍ഷങ്ങളില് ഐഫോണ് ക്യാമറകള് മറ്റു കമ്പനികളുമായി തട്ടിച്ചുനോക്കുമ്പോള് പിന്നിലായി കഴിഞ്ഞതായി വ്യക്തമാണല്ലോ. ഇത് ഡിഎക്‌സ്ഒ റെയ്റ്റിങ്ങിലും മറ്റും വ്യക്തമായി കാണാം. ക്യാമറാ ഫോണുകളുടെ ശക്തി വര്‍ധന വഴിമുട്ടിക്കഴിഞ്ഞു എന്ന വാദങ്ങളും ഉയരുന്ന സമയത്താണ് ആപ്പിള് തങ്ങളുടെ പുതിയ മോഡലുകള് അവതരിപ്പിച്ചിരിക്കുന്നത്. പുതിയ ഐഫോണ് മോഡലുകള് സ്മാര്‍ട് ഫോണ് ഫൊട്ടോഗ്രാഫിയെ മുന്നോട്ടു നയിക്കുമോ? ക്യാമറകള്‍ക്ക് കൂടുതല് ഊന്നല് നല്‍കിയാണ് ഐഫോണ് 12 പ്രോ മോഡലുകള് ഇറക്കിയിരിക്കുന്നത്. ഇവയില് തന്നെ, പ്രോ മാക്‌സ് ഐഫോണുകളെ സ്മാര്‍ട് ഫോണ് ഫൊട്ടോഗ്രാഫിയില് മുന്നിലെത്തിച്ചേക്കുമെന്നു കരുതുന്നു.\nഐഫോണ് പ്രോ മാക്‌സിലാണ് ആപ്പിള് തങ്ങളുടെ മുഴുവന് ക്യാമറാ നിര്‍മാണ ശേഷിയും പ്രകടിപ്പിച്ചിരിക്കുന്നത്. വിഡിയോഗ്രാഫിയിലും ഫൊട്ടോഗ്രാഫിയിലും ഇത് പുതിയ ചില തുടക്കങ്ങള് കുറിച്ചേക്കുമെന്നു കരുതുന്നു. ഒരു സ്മാര്‍ട് ഫോണിനും സാധ്യമല്ലാത്ത തരത്തിലുള്ള ഗുണനിലവാരമുള്ളതാണ് തങ്ങളുടെ ക്യാമറകളെന്നാണ് ആപ്പിളിന്റെ അവകാശവാദം. ഡോള്‍ബിവിഷന് എച്ഡിആര് വിഡിയോ റെക്കോഡിങ് ആണ് ഇതിന്റെ അത്യാകര്‍ഷകമായ ഫീച്ചറുകളിലൊന്ന്. പുതിയ ഏഴ് എലമെന്റുകള് ഉള്‍ക്കൊള്ളിച്ചു നിര്‍മിച്ച വൈഡ് ആങ്ഗിള് ലെന്‍സാണ് ഇതിന്റെ പ്രധാന പ്രത്യേകതകളിലൊന്ന്. എഫ്/1.6 ആണ് അപേര്‍ചര്. ഇത് വെളിച്ചക്കുറവില് വിഡിയോയും ഫോട്ടോയും പകര്‍ത്തുന്നതിന് വളരെ സഹായകമാകും.\n∙ ലിഡാര്: അങ്കോം കാണാം താളീം ഒടിക്കാം\nപ്രോ, പ്രോ മാക്‌സ് മോഡലുകളില് ഉള്‍ക്കൊള്ളിച്ചിരിക്കുന്ന ലിഡാര് (LiDAR) സാങ്കേതികവിദ്യയുടെ കരുത്ത് ഓട്ടോഫോക്കസിന്റെയടക്കം പ്രവര്‍ത്തനത്തില് പ്രകടമായിരിക്കും. ഒരേസമയം ഫൊട്ടോഗ്രാഫിക്കും ഓഗ്‌മെന്റഡ് റിയാലിറ്റിക്കും കരുത്തു പകരുന്ന ഒന്നാണിത്. എന്താണ് ലിഡാര്? തങ്ങളുടെ ഐപാഡ് പ്രോ മോഡലുകളിലാണ് ഈ സാങ്കേതികവിദ്യ കമ്പനി ആദ്യമായി അവതരിപ്പിച്ചത്. റാഡാര് സാങ്കേതികവിദ്യയ്ക്കു സമാനമാണ് ഇത്. ലൈറ്റ് ഡിറ്റെക്ഷന് ആന്‍ഡ് റെയ്ഞ്ചിങ് എന്നാണ് ലിഡാറിന്റെ ഫുള്‍ഫോം. ഈ സാങ്കേതികവിദ്യ ഒരു ലെയ്‌സര് പള്‍സ് അതിന്റെ ട്രാന്‍സ്മിറ്ററിലൂടെ പുറപ്പെടുവിക്കുന്നു. തുടര്‍ന്ന് പ്രോട്ടോണുകള് അല്ലെങ്കില് ലൈറ്റ് കണികകള് അതിന്റെ റിസീവറില് ലഭിക്കുന്നു. ഇതിന്റെ പ്രധാന ഉപയോഗം ഓഗ്‌മെന്റഡ് റിയാലിറ്റിയുടെ കാര്യത്തിലാണ്. കൂടുതല് നിമഗ്നമായ ഓഗ്‌മെന്റഡ് റിയാലിറ്റി അനുഭവം നല്‍കാന് പ്രോ മോഡലുകള്‍ക്ക് സാധിക്കും. മെച്ചപ്പെട്ട എആര് അനുഭവം കൂടാതെയാണ് വെളിച്ചക്കുറവിലെ ഓട്ടോഫോക്കസ് പ്രകടനം. ഇത്തരം സാഹചര്യങ്ങളില് ലിഡാര് ഇല്ലാത്ത മോഡലുകളെ അപേക്ഷിച്ച് ആറുമടങ്ങു ഭേദപ്പെട്ട പ്രകടനം വരെ പ്രതീക്ഷിക്കാമെന്നാണ് ആപ്പിള് പറയുന്നത്. ലിഡാര് ഒരു അതിനൂതനമായ ഹാര്‍ഡ്‌വെയര് ഫീച്ചറാണ്. ഇതും ആപ്പിളിന്റ കരുത്തന് എ14 ബയോണിക് പ്രോസസറും സംയുക്തമായി പ്രവര്‍ത്തിക്കുമ്പോള് ക്യാമറയുടെ നൈറ്റ് മോഡ്, നൈറ്റ്‌മോഡ് പോര്‍ട്രെയ്റ്റ് ഫൊട്ടോഗ്രാഫി, തുടങ്ങിയവയൊക്കെ മുന് മോഡലുകളേക്കാള് മികച്ച അനുഭവം പകരും. ലോ ലൈറ്റ് ബോ-കെ എഫക്ടും മികച്ചതായിരിക്കുമെന്നും കമ്പനി അവകാശപ്പെടുന്നു.\nലിഡാറിന്റെ മകിവില് പ്രകാശക്കുറവുള്ള സ്ഥലത്തും അതിവേഗ ഓട്ടോഫോക്കസും ഷട്ടര് ക്രമീകരണവും സാധ്യമാക്കുമത്രെ. ഇത് ഇത്തരം സാഹചര്യങ്ങളില് പകര്‍ത്തുന്ന വിഡിയോയിലും, ഫോട്ടോയിലും പ്രകടമായിരിക്കും. ഇന്‍ഡോര്, ഔട്ട്‌ഡോര് വ്യത്യാസം ഇവയുടെ പ്രകടനത്തില് ഉണ്ടാവില്ലെന്നും കമ്പനി അറിയിക്കുന്നു. എന്നാല്, ഇവ ഏറ്റവും നന്നായി പ്രവര്‍ത്തിക്കുന്നത്5മീറ്ററിനുള്ളിലായിരിക്കും. ഇവ ഫോട്ടോണുകളുടെ തലത്തില് നാനോ സെക്കന്‍ഡ് സപീഡുകളില് പ്രവര്‍ത്തിക്കുന്നുവെന്നും ആപ്പിള് അറിയിക്കുന്നു. ഇത്തരത്തില് ക്യാമറകളും, മോഷന് സെന്‍സറുകളും ശേഖരിക്കുന്ന കൂടുതല് കൃത്യതയുള്ള ഡേറ്റ സുവിശദമായ ഓഗ്‌മെന്റഡ് റിയാലിറ്റി അനുഭവത്തിനും ഗുണകരമായിരിക്കും. ഇതിലൂടെ ഡെവലപ്പര്‍മാര്‍ക്ക് കൂടുതല് മികച്ച ഓഗ്‌മെന്റഡ് റിയാലിറ്റി ആപ്പുകള് സൃഷ്ടിക്കാനുമാകും. ഉദാഹരണത്തിന് ആപ്പിളിന്റെ സ്വന്തം എആര് ആപ്പായ മെഷര് കൂടുതല് മെച്ചപ്പെട്ട പ്രകടനം പുറത്തെടുക്കും. അതുപോലെ ഓഗ്‌മെന്റഡ് റിയാലിറ്റി ഗെയിമുകളുടെ പ്രകടനവും കൂടുതല് പ്രശ്‌നരഹിതമാക്കും. ഇകൊമേഴ്‌സ് സൈറ്റുകള്‍ക്ക് ഫര്‍ണിച്ചറും മറ്റും തങ്ങളുടെ മുറിക്കുള്ളില് വെര്‍ച്വലായി ഇട്ടു നോക്കാന് ഉപയോക്താക്കളെ അനുവദിക്കാനുള്ള സാധ്യതയടക്കം കൊണ്ടുവരാനായേക്കും. ഫിസിയോ തെറാപ്പിസ്റ്റുകള്‍ക്കും ഇത് ഉപയോഗിക്കാന് സാധിച്ചേക്കും.\n∙ ക്യാമറാ സെന്‍സറുകള്\nഐഫോണ് 12 പ്രോ മോഡലില് മൂന്നു പിന് ക്യാമറകളാണ് ഉൾപ്പെടുത്തിയിരിക്കുന്നത്. ഓരോന്നും 12 എംപി സെന്‍സറുകളാണ്. ഇവ, അഞ്ച് ലെന്‍സ് എലമെന്റുകളുള്ള 13എംഎം അള്‍ട്രാ വൈഡ്, 26എംഎം പ്രധാന ക്യാമറ (ഒപ്ടിക്കല് ഇമേജ് സ്റ്റബിലൈസേഷന് എഴ് എലമെന്റുകളുള്ള ലെന്‍സ്), ആറ് എലമെന്റുകളുള്ള ഒപ്ടിക്കല് ഇമേജ് സ്റ്റബിലൈസേഷന് ഉള്ള 52എംഎം ടെലി ലെന്‍സ് എന്നിവയാണ്.\n∙ പ്രോ മാക്‌സ്\nസ്മാര്‍ട് ഫോണ് ഫൊട്ടോഗ്രാഫി ഇതുവരെ സൃഷ്ടിച്ച അതിരുകള് ലംഘിക്കുമെന്നു കരുതുന്നത് ഈ മോഡലാണ്. ഇതിന്റെ വൈഡ് ആങ്ഗിള് ലെന്‍സിന്, മുന് മോഡലുകളെക്കാള് 47 ശതമാനം വലുപ്പമുള്ള സെന്‍സറാണ് നല്‍കിയിരിക്കുന്നത്. പ്രകാശക്കുറവുള്ള സ്ഥലങ്ങളിലെ പ്രകടനം 87 ശതമാനം വര്‍ധന കാണിക്കുമെന്നാണ് ആപ്പിളിന്റെ അവകാശവാദം. പിക്‌സലുകള്‍ക്ക് വലുപ്പക്കൂടുതലുണ്ട്- 1.7യുഎം. ടെലി ലെന്‍സിനും മാറ്റമുണ്ട്. 12 പ്രോ മാക്‌സ് മോഡലിന് 2.5X സൂം ലഭിക്കുന്നു. (ഫുള് ഫ്രെയിം ക്യാമറകളുമായി തട്ടിച്ചു സംസാരിച്ചാല് അവയ്ക്ക് 65എംഎം ലെന്‍സ് ലഭിക്കുന്നു എന്നു പറയാം.)\nഎച്ഡിആര് വിഡിയോ റെക്കോഡിങ് ആണ് ഉയര്‍ത്തിക്കാട്ടുന്ന പ്രധാന ഫീച്ചറുകളിലൊന്ന്. ഡോള്‍ബി വിഷന് എച്ഡിആര് വിഡിയോ റെക്കോഡു ചെയ്ത ശേഷം ഫോട്ടോസ് ആപ്പില് തന്നെ അത് എഡിറ്റും ചെയ്യാം.\nഈ വര്‍ഷം തന്നെ ആപ്പിള് പ്രോറോ വിഡിയോ റെക്കോഡു ചെയ്യാനുള്ള കഴിവും സോഫ്റ്റ്‌വെയര് അപ്‌ഡേറ്റിലൂടെ നല്‍കും. തങ്ങളുടെ ഡീപ് ഫ്യൂഷന്, സ്മാര്‍ട് എച്ഡിആര് ടെക്‌നോളജികളുടെ മികവ് റോ ഫോര്‍മാറ്റില് നല്‍കുക വഴി എഡിറ്റിങ് സമയത്ത് കാര്യങ്ങള് എളുപ്പമാക്കുമെന്നും കമ്പനി പറയുന്നു. ഫോണുകളിലുള്ള എല്ലാ ക്യാമറകള് ഉപയോഗിച്ചും പ്രോറോ വിഡിയോ റെക്കോഡു ചെയ്യാനാകും. തേഡ് പാര്‍ട്ടി ആപ്പുകള്‍ക്ക് പുതിയ ഫോര്‍മാറ്റ് ഉപയോഗിക്കാനായി അതിന്റെ എപിഐ നല്‍കും.\nചുരുക്കി പറഞ്ഞാല്, ഐഫോണ് 12 പ്രോ മാക്‌സിന് ഫൊട്ടോഗ്രാഫിയിലും വിഡിയോഗ്രാഫിയിലും മറ്റു മോഡലുകളെ അപേക്ഷിച്ച് വ്യക്തമായ ലീഡ് ആപ്പിള് നല്‍കുന്നു. അതിന്റെ മേന്മ വെളിച്ചക്കുറവുള്ള ഇടങ്ങളിലടക്കം സ്പഷ്ടമായിരിക്കും. ലിഡാര് സാങ്കേതികവിദ്യയും, മൂന്നു ക്യാമറകളുടെ സാന്നിധ്യവും രണ്ടു പ്രോ മോഡലുകളെയും മറ്റു മോഡലുകളില് നിന്ന് വേര്‍തിരിച്ചു നിറുത്തുന്നു. വലുപ്പക്കൂടുതലുള്ള സെന്‍സറുള്ള ഐഫോണ് പ്രോ മാക്‌സ് ഡിഎക്‌സ്ഓമാര്‍ക്ക് റാങ്കിങിലും വളരെ മുന്നേറിയേക്കും.\nEnglish Summary: What is special about iPhone Pro cameras


ചിന്താജാലകം Archives - Page 13 of 16 - Sathyadeepam\nവിവാദങ്ങള് മൂലമുള്ള വേദന മനസ്സിലാക്കുന്നുവെന്നു വൈദികരോടു മാര്‍പാപ്പ\nചെസ്റ്റര്‍ട്ടണിന്‍റെ നാമകരണനടപടികള് ആരംഭിക്കുന്നില്ലെന്നു രൂപതാദ്ധ്യക്ഷന്\nകല്‍ദായ സഭയുടെ സിനഡില് അല്മായരും പങ്കെടുക്കുന്നു\nരൂപാന്തരീകരണ ബസിലിക്കയ്ക്ക് കാട്ടുതീയില് നാശനഷ്ടം\nശരിയായ അറിവിന്‍റെ വെളിച്ചത്തിലുള്ള പ്രേഷിത ചൈതന്യം സഭ ആര്‍ജ്ജിക്കണം – ആര്‍ച്ചുബിഷപ് സൂസപാക്യം\nഓഖി പുനധിവാസം: കത്തോലിക്കാ സഭയുടേത് സ്നേഹസാക്ഷ്യം -ആര്‍ച്ച്ബിഷപ് തോമസ് മാര് കൂറിലോസ്\nആഗസ്റ്റ് 10 ‘വിലാപദിന’മായി ആചരിച്ചു\nസിബിസിഐയുടെ ദളിത് ശാക്തീകരണ നയം പ്രാവര്‍ത്തികമാക്കാന് പരിശ്രമിക്കണം\nമദ്യപിച്ച് വാഹനാപകടമുണ്ടായാല് സര്‍ക്കാരും കൂട്ടുപ്രതി -കെ.സി.ബി.സി. മദ്യവിരുദ്ധ സമിതി\nമുംബൈ പ്രളയം: കത്തോലിക്കാ ദേവാലയങ്ങളും സ്ഥാപനങ്ങളും ദുരിതാശ്വാസ ക്യാമ്പുകള്\nലത്തീന് കത്തോലിക്കാ പാരമ്പര്യത്തില് ഈസ്റ്ററിന്‍റെ തലേന്നുള്ള പ്രാര്‍ത്ഥനയില് ആവര്‍ത്തിച്ച് ഉപയോഗിച്ചിരിക്കുന്ന ഒരു പ്രയോഗമാണ് – ഭാഗ്യപ്പെട്ട പാപം (Felix culpa). ആദിപാപം ക്രിസ്തുവിന്‍റെ വരവിനു കാരണമായി എന്നതിലാണ് ആ പാപത�\nഗ്രീക്കുകാര് ട്രോയി പട്ടണത്തിലെ യുദ്ധദേവതയായ അഥീനയ്ക്കു കാഴ്ചയര്‍പ്പിച്ച നേര്‍ച്ചയായിരുന്നു ട്രോജന് കുതിര. ഭീമാകാരമായ ആ മഞ്ഞക്കുതിരയെ അവര് ആഘോഷമായി സ്വീകരിച്ചു. പക്ഷേ, കുതിരയുടെ ഉള്ളില് ഗ്രീക്കു പട്ടാളക്കാരായിര�\n“ഭക്തിയുടെ കുറ്റം” എന്നതു സോഫോക്ലിസിന്‍റെ ആന്‍റിഗണിയുടെ കഥയിലേതാണ്. “ദൈവങ്ങള് ആദരിക്കുന്നത് ആദരിക്കുക” എന്ന വഴി സ്വീകരിച്ചപ്പോള് അതു രാജാവിനോടു ധിക്കാരമായി മാറി. കാരണം രണ്ടു സഹോദരന്മാര് തമ്മില്‍ത്തല്ലി, രണ്ട\nസോറണ് കീര്‍ക്കെഗോര് (1813-1855) ഡെന്മാര്‍ക്കിലെ ചിന്തകനും ദൈവശാസ്ത്രജ്ഞനുമായിരുന്നു. അദ്ദേഹം എഴുതി, ഇവിടെ “എന്തെങ്കിലും ചെയ്യാനുണ്ടെങ്കില് അതു ക്രൈസ്തവികത ക്രൈസ്തവസാമ്രാജ്യത്തില് പ്രവേശിപ്പിക്കുകയാണ്.” ഡെന്മാര്‍ക�\nഖുര്-ആനില് പരാമര്‍ശിക്കുന്ന ഒരു കഥയെ നാടകമാക്കിയതു തഫിക്ക് അല്-ഹക്കിം (1898-1987) എന്ന ഈജിപ്തുകാരനാണ്. എഫേസൂസിലെ ഏഴു ക്രൈസ്തവ യുവാക്കന്മാര് ഡേഷ്യസ് ചക്രവര്‍ത്തിയുടെ മതപീഡനം ഭയന്ന് താര്‍സൂസിലെ ഒരു ഗുഹയില് അഭയം പ്രാപിച്ചു\nഇതു ലോകമാണ്, ഇവിടെ ദൈവമില്ല\nമോസസിനു ലഭിച്ച വെളിപാടിന്‍റെ കാതല് ദൈവം ഇവിടെ ഇല്ല എന്നതാണ്. ഇതു ലോകമാണ്, ദൈവമല്ല. ഇതു ദൈവസൃഷ്ടി മാത്രമാണ്. ദൈവത്തിന് ഇവിടെ വിഗ്രഹങ്ങളുണ്ടാക്കരുത്. അതിനര്‍ത്ഥം മനുഷ്യന് ഇവിടെ ദൈവത്തെ ഉണ്ടാക്കരുത്. ഉണ്ടാക്കിയാല് അതു ദൈ


മതേതര കാഴ്ചപ്പാടുകള് നിലനിര്‍ത്തുന്നതില് വിദ്യാലയങ്ങളുടെ പങ്ക് വളരെ വലുത്; മന്ത്രി ഡോ.കെ.ടി ജലീല്\nYou are at:Home»News»Kerala»Local»Malappuram»മതേതര കാഴ്ചപ്പാടുകള് നിലനിര്‍ത്തുന്നതില് വിദ്യാലയങ്ങളുടെ പങ്ക് വളരെ വലുത്; മന്ത്രി ഡോ.കെ.ടി ജലീല്\nമലപ്പുറം: നാട്ടില് മതേതര കാഴ്ചപ്പാടുകള് നിലനിര്‍ത്തുന്നതില് പൊതു വിദ്യാലയങ്ങളുടെ പങ്ക് വലുതാണെന്ന് ഉന്നതവിദ്യാഭ്യാസ മന്ത്രി ഡോ.കെ.ടി ജലീല്. മഞ്ചേരി ഗവ. ബോയ്‌സ് സ്‌കൂള് മികവിന്റെ കേന്ദ്രം ശിലാസ്ഥാപനവും അടല് ടിങ്കറിങ് ലാബ് ഉദ്ഘാടനവും നിര്‍വഹിക്കുകയായിരുന്നു മന്ത്രി. നാടിന്റെ മതനിരപേക്ഷത കാത്ത് സൂക്ഷിക്കുന്നതിലും ഒരുമ നിലനിര്‍ത്തുന്നതിലും പൊതുവിദ്യാലയങ്ങള് വലിയ പങ്കാണ് വഹിക്കുന്നത്. പൊതുവിദ്യാലയങ്ങളെ ശക്തിപ്പെടുത്തുക എന്നതാണ് സര്‍ക്കാര് നയം. ഈ സര്‍ക്കാര് അധികാരത്തില് വന്നതിന് ശേഷം 2.5 ലക്ഷം വിദ്യാര്‍ഥികളാണ് പൊതുവിദ്യാലയങ്ങളില് അധികം ചേര്‍ന്നതെന്നും അദ്ദേഹം പറഞ്ഞു. അഡ്വ.എം ഉമ്മര് എംഎല്‍എ അധ്യക്ഷത വഹിച്ചു.\nനഗരസഭ ചെയര്‍പേഴ്‌സന് വി എം സുബൈദ, വൈസ് ചെയര്‍മാന് വി പി ഫിറോസ്, സ്ഥിരം സമിതി അധ്യക്ഷരായ സജ്‌ന അത്തിമണ്ണില്, സമീറ മുസ്തഫ, വാര്‍ഡ് കൗണ്‍സിലര് കൃഷ്ണദാസ് രാജ, കെ ഫിറോസ് ബാബു, ജില്ലാ വിദ്യാഭ്യാസ ഓഫീസര്‍മാരായ സി കെ ശശിപ്രഭ, കൃഷ്ണന്, എസ്എസ്എ പ്രൊജ്ക്ട് ഓഫീസര് എന് നാസര്, പൊതുവിദ്യാഭ്യാസ സംരക്ഷണ യജ്ഞം കോഡിനേറ്റര് എം മണി, എഇഒ കെ സാജന്, ബിപിഒ മോഹന്‍രാജ്, പ്രധാനധ്യാപകന് പി സെയ്തലവി, പ്രിന്‍സിപ്പില് വി സി ഗീതാമണി, പിടിഎ പ്രസിഡന്റ് പി ഷണ്‍മുഖദാസ്, വൈസ് പ്രസിഡന്റ് കെ എം ഹുസൈന് എന്നിവര് സംസാരിച്ചു.\nസര്‍ക്കാരിന്റെ പൊതുവിദ്യാഭ്യാസ ശാക്തീകരണ യജ്ഞത്തില് മികവിന്റെ കേന്ദ്രമാക്കാന് തിരഞ്ഞെടുക്കപ്പെട്ട വിദ്യാലയമാണ് മഞ്ചേരി ബോയ്‌സ് ഹയര് സെക്കന്‍ഡറി സ്‌കൂള്. സ്‌കൂളില് പുതിയ കെട്ടിടം നിര്‍മിക്കുന്നതിന് മൂന്ന് കോടി രൂപ അനുവദിച്ചിട്ടുണ്ട്. ഈ കെട്ടിടത്തിന്റെ ശിലാസ്ഥാപനമാണ് മന്ത്രി നിര്‍വഹിച്ചത്. കെട്ടിടം നിര്‍മിക്കുന്നതിനൊപ്പം സ്‌കൂളിന്റെ അടിസ്ഥാന സൗകര്യവും വര്‍ധിപ്പിക്കും. കൂടുതല് ശാസ്ത്ര സാങ്കേതിക പ്രതിഭകളെ സൃഷ്ടിക്കുകയെന്ന ലക്ഷ്യത്തോടെ കേന്ദ്ര സര്‍ക്കാര് ആവിഷ്‌കരിച്ചതാണ് അടല് ടിങ്കറിങ് ലാബ്. സ്വയം പ്രവര്‍ത്തിപ്പിച്ച് പഠിക്കാവുന്ന ഉപകരണങ്ങളടങ്ങിയ കിറ്റുകള്, ത്രിഡി പ്രിന്റര്, റോബോട്ട് കിറ്റ് എന്നിവ ലാബിലുണ്ട്. ടെലസ്‌കോപ് അടക്കമുള്ള സൗകര്യങ്ങളും ഒരുക്കിയിട്ടുണ്ട്. പ്രവര്‍ത്തി സമയത്ത് പ്രത്യേക പിരിയഡുകള് നീക്കി വച്ചും സ്‌കൂള് സമയത്തിന് ശേഷവും കുട്ടികള്‍ക്ക് ലാബ് ഉപയോഗിക്കാം. ഓരോ വിഷയത്തിലും വിദഗ്ധരായ വ്യക്തികളുടെ സേവനവും ലാബില് ലഭിക്കും.\nPrevious Articleമലമ്പുഴ മണ്ഡലത്തില് ആറ് കോടിയുടെ വികസന പ്രവര്‍ത്തനങ്ങള്‍ക്ക് റിപ്പോര്‍ട്ട് സമര്‍പ്പിച്ചു\nNext Article ശബരിമലയ്ക്ക് 342 കോടി രൂപ അനുവദിച്ചു


ബീക്കണ് ലൈറ്റ് ഒഴിവാക്കുന്നു; മന്ത്രിമാരുടെ വാഹനങ്ങള്‍ക്കും ഇനി റജിസ്‌ട്രേഷന് നമ്പര്\n26 April 2017 1:42 PM GMT\nസര്‍ക്കാര് തലത്തില് വാഹനങ്ങളുടെ ബീക്കണ് ലൈറ്റ് ഒഴിവാക്കാന് തീരുമാനം. അതോടൊപ്പം മുഖ്യമന്ത്രിയുടെയും മറ്റ് മന്ത്രിമാരുടെയും വാഹനങ്ങള്‍ക്ക് മോട്ടോര് വാഹനവകുപ്പിന്റെ റജിസ്‌ട്രേഷന് നമ്പര് കൂടി വയ്ക്കാനും മന്ത്രിസഭാ യോഗം തീരുമാനിച്ചു. ഇപ്പോള് മന്ത്രിമാരുടെ വാഹനങ്ങള്‍ക്ക് റജിസ്‌ട്രേഷന് നമ്പര് പ്രദര്‍ശിപ്പിക്കുന്നില്ല. പകരം 1, 2,3തുടങ്ങിയ നമ്പറുകളാണ് നല്‍കുന്നത്. ആംബുലന്‍സ്, ഫയര്, പൊലീസ് മുതലായ എമര്‍ജന്‍സി വാഹനങ്ങള്‍ക്ക് ബീക്കണ് ലൈറ്റ് ഉപയോഗിക്കാം.\nകിന്‍ഫ്രയുടെ മെഗാ ഫുഡ് പാര്‍ക്ക് (കോഴിപ്പാറ, പാലക്കാട്), കോഴിക്കോട് രാമനാട്ടുകര വ്യവസായ പാര്‍ക്ക്, കുറ്റിപ്പുറം വ്യവസായ പാര്‍ക്ക്, തൃശൂര് പുഴക്കല്‍പ്പാടം വ്യവസായ പാര്‍ക്ക്, കെഎസ്‌ഐഡിസിയുടെ അങ്കമാലി ബിസിനസ് പാര്‍ക്ക്, പാലക്കാട് ലൈറ്റ് എഞ്ചിനിയറിങ് പാര്‍ക്ക് എന്നിവക്ക് ബാധകമായ ഏകജാലക ക്ലിയറന്‍സ് ബോര്‍ഡ് രൂപീകരിക്കാന് മന്ത്രിസഭ തീരുമാനിച്ചു. വ്യവസായ സംരംഭങ്ങള് ആരംഭിക്കുന്നതിന് ആവശ്യമായ വിവിധ ലൈസന്‍സുകളും ക്ലിയറന്‍സുകളും വേഗത്തില് ലഭ്യമാക്കുന്നതിനാണ് ബോര്‍ഡ് രൂപീകരിക്കുന്നത്. വ്യവസായ വകുപ്പ് അഡീഷണല് ചീഫ് സെക്രട്ടറിയായിരിക്കും ബോര്‍ഡിന്റെ ചെയര്‍മാന്. കിന്‍ഫ്ര, കെഎസ്‌ഐഡിസി എന്നിവയുടെ പ്രതിനിധികളും ബന്ധപ്പെട്ട ജില്ലാ കലക്ടരും മലിനീകരണ നിയന്ത്രണ ബോര്‍ഡ് ഉദ്യോഗസ്ഥനും ഉള്‍പ്പെടെ 15 അംഗങ്ങളുള്ളതാണ് ബോര്‍ഡ്.\nമറ്റ് മന്ത്രിസഭാ തീരുമാനങ്ങള്-26-04-2017\nആരോഗ്യ വിദ്യാഭ്യാസ വകുപ്പിന് കീഴിലെ മെഡിക്കല് കോളേജുകളില് പുതുക്കിയ ശമ്പള നിരക്കില് 721 സ്റ്റാഫ് നഴ്‌സ് ഗ്രേഡ് -2തസ്തിക സൃഷ്ടിക്കാന് തീരുമാനിച്ചു.\nകിന്‍ഫ്ര മുഖേന പെട്രോ കെമിക്കല് കോംപ്ലക്‌സ് സ്ഥാപിക്കുന്നതിന് ഫാക്ടിന്റെ കൈവശമുള്ള ഭൂമിയില് നിന്ന് 600 ഏക്ര പരസ്പര ധാരണ പ്രകാരം ഏറ്റെടുക്കാന് തീരുമാനിച്ചു. 1864 കോടി രൂപ ചെലവില് കിന്‍ഫ്ര സ്ഥാപിക്കുന്ന പെട്രോ കെമിക്കല് കോംപ്ലക്‌സിന് വേണ്ടിയാണ് ഭൂമി ഏറ്റെടുക്കുന്നത്.\nജസ്റ്റിസ് പി എ മുഹമ്മദ് കമീഷന് ടേംസ് ഓഫ് റഫറന്‍സ്\nbeaconlight ministers regno vehicles


ഒന്നര ലക്ഷം ആദിവാസികള്‍ക്ക് ഓണക്കിറ്റും അരലക്ഷം പേര്‍ക്ക് ഓണക്കോടിയും - BLIVE - Malayalam\n1.2k Views by Blive News August 13, 2018, 1:47 pm inLifestyle, News\nതിരുവനന്തപുരം: കാടിന്‍റെ മക്കള്‍ക്കും സമൃദ്ധിയുടെ ഓണം സമ്മാനിക്കുകയാണ് എല്‍ഡിഎഫ് സര്‍ക്കാര്. 1,59,541 പട്ടികവര്‍ഗ്ഗ കുടുംബങ്ങള്‍ക്ക് ഓണക്കിറ്റും, 60 വയസ്സിനുമേല് പ്രായമായ സ്ത്രീപുരുഷന്മാരായ 56,426 പേര്‍ക്ക് ഓണക്കോടിയും സൗജന്യമായി വിതരണം ചെയ്യും.\nപദ്ധതിയുടെ സംസ്ഥാനതല ഉദ്ഘാടനം ചൊവ്വാഴ്ച (14.08.2018) ഉച്ചയ്ക്ക് രണ്ട് മണിക്ക് കള്ളിക്കാട് പഞ്ചായത്തിലെ വ്ളാവട്ടി പട്ടികവര്‍ഗ്ഗ കോളനിയിലെ കമ്മ്യൂണിറ്റി ഹാളില് മന്ത്രി എ കെ ബാലന് നിര്‍വ്വഹിക്കും. സി കെ ഹരീന്ദ്രന് എംഎല്‍എ അദ്ധ്യക്ഷത വഹിക്കും. ജില്ലാപഞ്ചായത്ത് പ്രസിഡന്‍റ് വി കെ മധു, കളക്ടര് ഡോ. കെ വാസുകി, പട്ടികവര്‍ഗ്ഗ വികസന വകുപ്പ് ഡയറക്ടര് ഡോ. പുഗഴേന്തി, ജനപ്രതിനിധികള് തുടങ്ങിയവര് പങ്കെടുക്കും.\nഒന്‍പത് സാധനങ്ങള് ഉള്ള ഒരു ഓണക്കിറ്റിന് 790 രൂപയാണ് ചിലവിടുന്നത്. ഓണക്കോടി സ്ത്രീകള്‍ക്ക് 940 രൂപയും പുരുഷന്‍മാര്‍ക്ക് 630 രൂപയും ആണ് ചിലവഴിക്കുന്നത്.\n15 കിലോ അരി, ചെറുപയര് (500 ഗ്രാം), പഞ്ചസാര (500 ഗ്രാം), മുളകുപൊടി (200 ഗ്രാം), ശര്‍ക്കര (500 ഗ്രാം), വെളിച്ചെണ്ണ (1 കി.ഗ്രാം), ഉപ്പ് പൊടി (1 കിലോ ഗ്രാം), പരിപ്പ് (250 ഗ്രാം), ചായപ്പൊടി (200 ഗ്രാം) എന്നിവ ഉള്‍പെട്ടതാണ് ഓണക്കിറ്റ്. 12.60 കോടി രൂപ ഇതിനായി അനുവദിച്ചു.\nകസവ് ഡബിള് മുണ്ടും, വെള്ള തോര്‍ത്തുമാണ് പുരുഷന്‍മാര്‍ക്കുള്ള ഓണക്കോടി, കസവ്സെറ്റു മുണ്ടും നേരിയതുമാണ് സ്ത്രീകളുടെ ഓണക്കോടി. 4.88 കോടി രൂപയാണ് ഓണക്കോടിക്കായി ചിലവഴിക്കുന്നത്. 17.5 കോടി രൂപയാണ് ഈ പദ്ധതികള്‍ക്കായി ആകെ ചിലവഴിക്കുന്നത്.\nഓണക്കിറ്റ് സിവില് സപ്ലൈസില് നിന്നും ഓണക്കോടി ഹാന്‍റെക്സില് നിന്നുമാണ് വാങ്ങി നല്‍കുന്നത്.\nമുഖ്യമന്ത്രിയുടെ ദുരിതാശ്വാസ നിധിയില് നിന്നുമാണ് ഓണക്കോടി നല്‍കുന്നതിനുള്ള തുക അനുവദിച്ചിട്ടുള്ളത്. ഓണക്കിറ്റ് പട്ടികവര്‍ഗ്ഗ വികസന വകുപ്പിന്‍റെ ഭക്ഷ്യസഹായ പദ്ധതിയില് ഉള്‍പ്പെടുത്തിയാണ് നല്‍കുന്നത്.\nജില്ലാ കളക്ടര്‍മാര് പ്രവര്‍ത്തനങ്ങള് ഏകോപിപ്പിക്കണമെന്നും ഓണത്തിന് മുന്‍പ് കിറ്റും ഓണക്കോടിയും വിതരണം പൂര്‍ത്തിയാക്കുമെന്ന് ഉറപ്പുവരുത്തണമെന്നും സര്‍ക്കാര് നിര്‍ദ്ദേശിച്ചിട്ടുണ്ട്.\nPrevious article പോലീസ് സ്‌റ്റേഷനുകളെ സേവനകേന്ദ്രങ്ങളാക്കുക സര്‍ക്കാര് ലക്ഷ്യം: മുഖ്യമന്ത്രി\nNext article ഇ പി ജയരാജൻ മന്ത്രിയായി സത്യപ്രതിജ്ഞ ചെയ്തു